text:
Manipuri
ঐখোয়গী মরমদা
অন্স ইন্টরত্রেদ অসি ISO 9001-2015 কম্পনি অমনি অমসুং ঐখোয়গী হেড ওফিস দিল্লি, ইন্দিয়া দা লৈ ।
অন্স অসি ডিজিটাইজেশন তৌবা, লোন অমদগী অমদা হন্দোকপা, লম অমগী চৎনলোন্দা হন্দোকপা,
খোঞ্জেলবু ৱাহৈদা হন্না ইথোকপা অমসুং ফিলম নচিংবদা ঙাংলিবা ৱাগী অর্থ হন্দোকপগী থবক তৌই অমসুং
পৃথিবীগী কাচিন-কোয়া খুদিংমক্তা লৈবা অসিগুম্বা পোৎ য়োনবা মীওইশিং অমদি ফ্রীলান্স ত্রান্সলেটরশীংদা থবক অসিবু পীথোকই ।
অপাম্বা পোত্থোক অদু ফংহনবগীদমক ঐখোয়না ঐখোয়গী ত্রান্সলেটরশীংগী মখোয়না থোইদোক-হেন্দোক্না হৈ়জ-শীংজবা বিষয়গী শরুক,
পোকফম অমসুং হৌরকফম অদুবু কুপ্না খন্ন-নৈনৈ ।
ঐখোয়গী ক্লাইন্টশীংনা ঐখোয়গী পুকচেল শেংবসিবু শীংথাবী অমসুং পীগদবা পৈশা অদু চাং নাইনা থুনা পীবনা
মরম ওইদুনা অয়োনবা মীওইশিং/ত্রান্সলেটরশীংনা ঐখোয়বু পাম্মী ।
অদোমনা ঐখোয়দগী খ্বাইদগী পাক-চাওরবা লোনগী জুরাশীংগী পরিংদাগী, অফবা ক্বালিটি লৈবা, খ্বাইদগী চানবা মমলগী পোত্থোক্কী আশা তৌবিবা য়াগনি ।
অন্সকিদা মখাগীশীংসি লৈ
- সার্তিফিকেশন - ‘ISO 9001-2015’ কম্পনি ।
- মেনেজমেন্ট – নুপী ঙাক্তনা মীচং ওইনা চলায়বা কম্পনি ।
- এক্সপিরিয়েন্স – মেডিয়াদা পুক্নিং চিংশিন্নীংঙাই ওইরবা চহী 19 গী, আন্টর্জাতিগী ওইবা লল্লোন-ঈতিক্তা চহী 8 গী অমসুং ত্রান্সলেশনগী থবক, ডিজিটাইজেশন, ডাটা মোনেজমেন্টদা চহী 10 থবক তৌবগী লৌশিং-জ্ঞান তানশিল্লে ।
- রিসোর্সশীং – ডিজিটাইজেশনগী পোত্থোক য়োনবা মীওই 3000, ত্রান্সলেটরদা য়ুম্ফম ওইবা মীওই 12000 অমসুং খোঞ্জেলবু ৱাহৈদা হন্না ইথোকপদা হৈ শীংলবা মীওই 2000 ।
- লোনশীং – হন্দোকনবগী লোন জুরা 2400 দগী হেন্না ফংহল্লি (পৃথিবীদা খ্বাইদগী য়াম্বা মমলগী লিষ্ট) ।
- ইফিসিয়েন্সি – পীরকপা থবক ফজনা শিন্দোক্নবগীদমক ঐখোয় ইশানা পুথোকচবা ‘WASP’ সোফ্টৱায়র শীজিন্নৈ ।
-প্রাজেন্স- ঐখোয়না রুসিয়া, সিঙ্গাপুর অমশুং ইউ এ ই দা লৈবা কম্পনিশিংগী মখোয়গী অমত্তা ঙাইরবা অয়েনবা মীওই ওইনা পৃথিবী শিন্-থুংনা মহুৎ শিল্লী
মথক্তা হায়রিবশীংসিনা মরম ওইদুনা অন্সনা, ত্রান্সলেশন/পব্লিসশিং কম্পনি 200 দগী হেনবগী থাজবা ফংলে লোয়ন-লোয়ননা কম্পনি 800 মুক্না ঐখোয়বু থাজরবা অথু-অকায়গী থবক্কীদমক থম্দুনা লৈ।


c: text/html

text:
মায়পাকপগী নুঙাইরবা মীৎকুপতা ভারতকী হোকি তীম ইন্দোনেসিয়ানা য়ুম্বু ওইদুনা জাকার্তা …
সপ্না বর্মন ইন্দোনেসিয়ানা য়ুম্বু ওইদুনা শান্নরিবা এসিয়ান গেমস ২০১৮গী আগস্টকী তাং …
মিতর ৮০০ গী লমজেন্দা সনাগী তকমান ফংলবা ভারতকী মনজিৎ সিং ইন্দোনেসিয়ানা য়ুম্বু ওইদু…
জেভলিন থ্রোদা মিতর ৮৮.০৬ শান্ন লংদুনা সনাগী তকমান লৌখ্রবা নীরজ চোপ্রা ইন্দোনে…
আসামগী হিমা দাস, কেরলাগী মহম্মদ আনাস অমসুং উরিষ্যাগী দুতিচাঁন্দ না ঙসি আগস্টকী তা…
জকার্তা এসিয়ান গেমস্ কী ৬নি চনবা নুমিৎ আগস্ট ২৪ ফেন্সিংদা ভারতকী নুপীগী ঈপী তীম মাই…
ইন্দোনেসিয়ানা য়ুম্বু ওইদুনা চৎথরিবা জকার্তা এসিয়ান গেমস্ কী ফেন্সিংগী ভা…
ইন্দোনেসিয়ানা য়ুম্বু ওইদুনা চৎথরিবা জকার্তা-পালেম্বাং এসিয়ান গেমস্ কী ফেন্সিংগ…
ফেন্সিংদা শরুক য়ারিবী কাছারদগী থৌদাম কবিতা দেবী ইন্দোনেসিয়ানা য়ুম্বু ওইদুনা জাক…

robotstxt: allowed

filter: keep


text:
ময়েক্কী চয়েৎনবা অচুম্বা ফীরেপ লেপত্রিফাও মপান মণিপুরদা ময়েক ২৭ লেপ্পীয়ু
আগরতলা, সেপ্টেম্বর ০২ : মীতৈ য়েলহৌ ময়েক কনবা অমসুং শন্দোকপা লুপ, আসামনা রংপুরদা পাঙথোকখিবা প্রেস কনফারেন্স অমদা মণিপুরদা তম্নরিবা মীতৈ ময়েক ২৭ অসি চয়েৎনবা লৈবনা অচুম্বা অরেপ্পা ফীরেপ অমা লেপত্রি ফাওবা আসামদা মণিপুরী মিডিয়াম স্কুলশিংদা হৌজিক হৌজিক তম্নরিবা বেঙ্গলী ময়েকনা অদুম তম্বীনবা হায়জখ্রে। অদুগা মপান মণিপুরদা মীতৈ লুপশিংনা ময়েক ২৭ অসিবু তম্বী তাকপীনবা থৌরম লেপ্পীয়ু হায়না হায়জখি।
প্রেস কনফারেন্স অদুদা লুপ অসিগী প্রেসিডেন্ট য়াম্বেম ইন্দ্রকুমার, লুপকী সেক্রেটারী সাপম শরত, কে কামদেব, এল অনিল নচিংবা শরুক য়াখি হায়রি। পনবা য়াবদি মপান মণিপুরদা মীতৈ ময়েক তম্বগী ঈহৌ অমা লাকপা থেংনরবসু চয়েৎনবসিনা অপনবা অমা ওইদুনা লৈরে।
সোর্স : মরূপ


text:
প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সকী থোংদা সিদনী দাইলোগ হৌদোকপদা মরু ওইবা ৱারোল পীখ্রে। শ্রী মোদীনা ভারতকী তেক্নোলোজী ইভোল্যুসন অমসুং রিভোল্যুসন হায়বা হীরম অসিদা ৱা ঙাংখি। ৱারোল অসি পীদ্রিঙৈ মমাংদা ওস্ত্রেলিয়াগী প্রধান মন্ত্রী, মিস্তর স্কোত মোরিসন্না থৌরম থৌদোকপগী ৱারোল পীখি।
মন্ত্রী, শ্রী মোদীনা ইন্দো পেসিফিক রিজন অমসুং চাউখৎলক্লিবা দিজিতেল ৱর্ল্দদা ভারতনা লৌরিবা মরু ওইবা থৌদাং অসি মশক খঙবীবা অসিগী মতাংদা ফোঙদোকখি। দিজিতেলগী চহিচা অসিগী কান্নবশিংগী মতাংদা পল্লদুনা প্রধান মন্ত্রীনা হায়খি মালেমনা সমুদ্র ইরোলনুংদগী সাইবর, সাইবরদগী শুন্দ্রং ফাওবদা তোঙান-তোঙানবা অকিবশিংগী ওইবা অনৌবা খুদোংথিবা অমসুং নুংঙাইনদবগী অনৌবা শক্লোনশিং মায়োক্নরি। “দেমোক্রেসীগী খ্বাইদগী অথোইবা মপাঙ্গল অসি অথিংবা লৈতবা অসিনি। মসিগা ইরোইননা ঐখোয়না অথিংবা লৈতবা অসিবু মশাগী কান্নবা খরগীদমক লান্না শীজিন্নবা য়াহল্লোইদবনি”, হায়না প্রধান মন্ত্রীনা ফোঙদোকখ্রে।
প্রধান মন্ত্রীনা হায়খি, দেমোক্রেসী অমসুং দিজিতেল লীদর অমা ওইনা ভারতনা অপুনবগী চাউখৎ-থৌরাং অমসুং ঙাকশেলগীদমক পার্তনর ওইনা থবক পাইখৎমিন্ননবা শেম-শাদুনা লৈ। “ভারতকী দিজিতেল রিভোল্যুসন অসি ঐখোয়গী দেমোক্রেসী, ঐখোয়গী দেমোগ্রাফী, অমসুং ঐখোয়গী শেন্মীৎলোনগী ইরোলনুংদা য়াওদুনা লাক্লি। মসি ঐখোয়গী নহারোলগী এন্তর্প্রাইস অমসুং ইন্নোভেসন অসিনা শক্তি পীখি। ঐখোয়না হৌখিবা মতমগী শীংনবশিংবু তুংলমচৎকী মাইকৈদা পুনবা খুদোংচাবা অমা ওন্থোক্লি”।
প্রধান মন্ত্রীনা হায়খি ভারত্তা মরু ওইবা ত্রাঞ্জিসন ৫ থোক্লি। অহানবা, ঐখোয়না মালেমগী খ্বাইদগী পাকচাউবা পব্লিক ইনফোর্মেসন ইনফ্রাস্ত্রকচর শেমগৎলি। ভারত মচা বিলিয়ন ১.৩ হেনবগী য়ুনিক দিজিতেল আইদেন্তিতী অমা লৈজরি। ঐখোয়না খুঙ্গং ১৬০০তা ব্রোন্দবেন্দ ফংহন্নবা থবক পাইখৎলি অমসুং মালেমগী খ্বাইদগী কান্নবা পেমেন্ত ইনফ্রাস্ত্রকচর, য়ু.পি.আই. লৈরি। অনিশুবা, ঐখোয়না গভর্নান্স, ইনক্লুজন, এম্পাৱরমেন্ত, কন্নেক্তিবিতী অমসুং কান্নবশিং অমসুং য়াইফ-থৌরাং ফংহনবদা দিজিতেল তেক্নোলোজী শীজিন্নদুনা মীয়ামগী পুন্সিশিংদা অওনবা পুরক্লি। অহুমশুবা, ভারত্তা মালেমগী ওইনা খ্বাইদগী চাউবা অমসুং খ্বাইদগী খোঙজেল য়াংবদা অহুমশুবা স্তার্তঅপ ইকো-সিস্তেম লৈ। মরিশুবা, ভারতকী ইন্দস্ত্রী অমসুং সর্ভিসেস সেক্তরশিংদা, লৌউ-শিংউ ফাওবদা চাউনা দিজিতেলগী অওনবা লাক্লি। মঙাশুবা, তুংলমচৎকীদমক ভারতপু শেম-শাবদা অচৌবা থৌদাং অমা লৈ। “ঐখোয়না ৫জি অমসুং ৬জি অসিগুম্বা তেলিকোম তেক্নোলোজীদা ইন্দিজিনস কেপাবিলিতীশিং হেনগৎহন্নবা ইনভেস্ত তৌরি। ভারত অসি আর্তিফিসিএল ইন্তেলিজেন্স অমসুং মেছিন লর্নিং মরু ওইনা হ্যুমেন –সেন্তর্দ অমসুং আর্তিফিসিএল ইন্তেলিকেন্স শীজিন্নবদা মাংজিল থারিবা লৈবাকশিংগী মনুংদা অমা ওইরি। ঐখোয়না ক্লাউদ প্লেতফোর্মশিং অমসুং ক্লাউদ কম্প্যুতিংদা মপাঙ্গল লৈবা কেপাবিলিতীশিং দিবেলপ তৌর”, হায়না মহাক্না মখা তাখি।
ভারতকী রেজিলেন্স অমসুং দিজিতেল সোভরেন্তীগী মতাংদা ৱা ঙাংলদুনা, প্রধান মন্ত্রীনা হায়খি, “ঐখোয়না হর্দৱেয়রদা মীৎয়েং থম্লি। ঐখোয়না সেমি-কন্দক্তরশিংগী মরু ওইবা মেন্যুফেকচর্র অমা ওইনবা ইন্সেন্তিব কয়াগী পেকেজ অমা শেম-শারি। ঐখোয়গী ইলেক্ত্রোনিক্স অমসুং তেলিকোমগী প্রদক্সন লিঙ্ক ইন্সেন্তিব স্কীমশিং অসিনা হান্নদগী হৌনা ভারত্তা বেজ শেমগৎনবা লোকেল অমসুং গ্লোবেল প্লেয়রশিংগী মীৎয়েং চিংশিল্লি”। মহাক্না হায়খি ভারতনা দেতা প্রোতেক্সন, প্রাইভেসী অমসুং সেক্যুরিতীদা মীৎয়েং থম্লি। “মসিগা ইরোইননা ঐখোয়না দেতা অসি মীয়ামবু এম্পাৱর তৌনবা পাম্বৈ অমা ওইনা শীজিন্নরি। ভারতনা মীওই অমমমগী হকশিংগী মপাঙ্গল লৈবা গরেন্তীশিং পীবগা লোয়ননা দেমোক্রেতিক ফ্রেমৱার্ক অসি পাইখৎপদা লম্বা লৈত্রবা এক্সপরিয়েন্স ফংখি”, হায়না প্রধান মন্ত্রীনা ফোঙদোকখি।
প্রধান মন্ত্রীনা হায়খি ভারতনা ৱাই২কেগী সমস্যা অদু লাকশিনবদা লৌখিবা থৌদাং অমসুং মালেমদা কোৱিন প্লেতফোর্মব ওপন সোর্স সোফৱেয়র অমা ওইনা ফংহনখিবা অদু ভারতকী ভেল্যুশিং অমসুং ভিজনগী খুদমশিংনি হায়না থমখি। “ভারতকী দেমোক্রেতিক ত্রেদিসন অসি চহি য়াম্লে; মসিগী মতমগা চুন্নবা ইন্সতিত্যুসনশিং অসি মপাঙ্গল কল্লি। অমসুং, ঐখোয়না মতম চুপ্পদা মালেমবু ইমুং অমনি হায়না খন্দুনা লাকখি”, হায়না মহাক্না মখা তাখি।
শ্রী মোদীনা হায়খি, ভারতকী তেক্নোলোজী শীজিন্নবগী অমসুং মীয়ামগী য়াইফনবা পাইখৎপা পোলিসী, ইনক্লুসিব দিবেলপমেন্ত অমসুং সোসিএল এম্পাৱরমেন্ত অসিদা লৈরিবা থোইদোক হেন্দোকপা এক্সপরিয়েন্স অসিনা মালেমবু চাউখৎহনবদা চাউনা মতেং ওইগনি। “ঐখোয়না লৈবাকশিং অমসুং মখোয়গী মীয়ামবু এম্পাৱর তৌনবা অমদি মখোয়দা চহিচা অসিগী খুদোংচাবশিং ফংহন্নবা মখোয়বু শেম্বী-শাবীনবা পুন্না থবক তৌমিন্নবা য়াগনি”, হায়না মহাক্না অপাম্বা ফোঙদোকখি।
দেমোক্রেসীশিং পুন্না থবক তৌমিন্ননবা রোদমেপ অমা পীরদুনা, শ্রী মোদীনা “তুংলমচৎকী তেক্নোলোজীগী রিসর্চ অমসুং দিবেলপমেন্তদা পুন্না ইনভেস্ত তৌনবা; থাজবা য়াবা মেন্যুফেকচরিং বেজ অমসুং থাজবা য়াবা সপ্লাই চেনশিং দিবেলপ তৌনবা; সাইবর সেক্যুরিতীদা ইন্তেলিজেন্স অমসুং ওপরেস্নেল কোওপরেসন হেনগৎহন্নবা, ক্রিতিকেল ইনফোর্মেসন ইনফ্রাস্ত্রকচর ঙাকশেন্নবা; মীয়ামগী ৱাখল্লোন মেনিপ্যুলেত তৌবদগী ঙাকথোক্নবা; ঐখোয়গী দেমোক্রেতিক ভেল্যুশিংগা চান্নবা তেক্নিকেল অমসুং গভর্নান্স স্তেন্দর্দশিং অমসুং কাংলোনশিং দিবেলপ তৌনবা; অমসুং দেতা ঙাকশেল্লিবা অমসুং সেক্যুর ওইনা থম্লিবা দেতা গভর্নান্স অমসুং ক্রোস-বোর্দর ফ্লোগী স্তেন্দর্দশিং অমসুং কাংলোনশিং শেম্নবা” চুংশিন্নবা ফ্রেমৱার্ক অমা শেম্নবা ফোঙদোকখ্রে। মহাক্না হায়খি থোরক্লিবা ফ্রেমৱার্ক অসিনা “নেস্নেল রাইৎশিং শকখঙবা মথৌ তাই অমসুং, মসিগা ইরোইননা ললোন-ইতিক, ইনভেস্তমেন্ত থৌগৎকনি অমসুং মীয়ামগী অপুনবগী য়াইফনবা হোৎনগদবনি”।
হীরম অসিদা মহাক্না ক্রিপতো-করেন্সী অসি খুদম ওইনা পীখি অমসুং মহাক্না হায়খি, “দেমোক্রেতিক ওইবা লৈবাক পুম্নমক্না মসিদা পুন্না হোৎনমিন্নবা অমসুং মসি ঐখোয়গী নহারোলশিংবু লান্না লমজিংগদবা অরানবা লম্বীদা চৎখিদনবা হোৎনবা মরু ওই”
It is a great honour for the people of India that you have invited me to deliver the keynote at the inaugural Sydney Dialogue.— PMO India (@PMOIndia) November 18, 2021
I see this as a recognition of India's central role in the Indo Pacific region and in the emerging digital world: PM @narendramodi
The digital age is changing everything around us.— PMO India (@PMOIndia) November 18, 2021
It has redefined politics, economy and society.
It is raising new questions on sovereignty, governance, ethics, law, rights and security.
It is reshaping international competition, power and leadership: PM @narendramodi
There are 5 important transitions taking place in India.— PMO India (@PMOIndia) November 18, 2021
One, we are building the world's most extensive public information infrastructure.
Over 1.3 billion Indians have a unique digital identity.
We are on our way to connect six hundred thousand villages with broadband: PM
Four, India's industry and services sectors, even agriculture, are undergoing massive digital transformation.— PMO India (@PMOIndia) November 18, 2021
We are also using digital technology for clean energy transition, conservation of resources and protection of biodiversity: PM @narendramodi
Five, there is a large effort to prepare India for the future.— PMO India (@PMOIndia) November 18, 2021
We are investing in developing indigenous capabilities in telecom technology such as 5G and 6G: PM @narendramodi
The greatest product of technology today is data.— PMO India (@PMOIndia) November 18, 2021
In India, we have created a robust framework of data protection, privacy and security.
And, at the same time, we use data as a source of empowerment of people: PM @narendramodi
India's IT talent helped to create the global digital economy.— PMO India (@PMOIndia) November 18, 2021
It helped cope with the Y2K problem.
It has contributed to the evolution of technologies and services we use in our daily lives: PM @narendramodi
Today, we offered our CoWin platform to the entire world free and made it open source software: PM @narendramodi— PMO India (@PMOIndia) November 18, 2021


text:
ঙাকশেল মন্ত্রালয়
দিফেন্স এক্কুজিসন প্রোসিদ্যুর ২০২০গী অনিশুবা দ্রাফ পব্লিক দোমেনদা হাপতুনা পাউতাকশিং পীরক্নবা খঙহল্লি
Posted On:
28 JUL 2020 2:41PM by PIB Imphal
‘দিফেন্স এক্কুজিসন প্রোসিদ্যুর (দি.এ.পি.) ২০২০’ হায়না হৌজিক মিংথোল্লবা দিফেন্স প্রোক্যুর্মেন্ত প্রোসিদ্যুর (দি.পি.পি.) ২০২০গী অনিশুবা দ্রাফ অসি ঙাকশেল মন্ত্রালয় (এম.ও.দি.)গী ৱেবসাইৎতা অপলোদ তৌখ্রে লোয়ননা তোঙান তোঙানবা স্তেকহোল্দরশিং অমসুং লৈবাক মীয়ামদগী পাউতাকশিং/ৱাখল্লোনশিং ফোঙদোরক্নবা খঙহল্লি। (https://mod.gov.in/dod/sites/default/files/Amend270720_0.pdf).
নিংশিংবা য়াই দি.পি.পি. ২০২০গী অহানবা দ্রাফ অসি ৱেবতা হাপখি অমসুং এপ্রিল ১৭, ২০২০ ফাওবদা তোঙান তোঙানবা স্তেকহোল্দরশিংদগী ৱাখল্লোনশিং/পাউতাকশিং লৌখি; মতুং তারকপদা মে ০৮, ২০২০ ফাওবা শাদোকখি। মদুদগী হৌদুনা তোঙান তোঙানবা স্তেকহোল্দরশিং, সর্ভিসশিং, ইনজ্দস্ত্রীতগী পাওতাকশিং লাকখিবনা চেনা ১০,০০০ হেন্না শাংখি।
তোঙান তোঙানবা এজেন্সীশিংদগী ফংলকপা ৱাখল্লোনশিং অসি য়েংশিল্লবা মতুংদা, মখোয়গী ৱাখল্লোনশিং অদু মরিক চুম্না খঙদোক্নবা উন্নরগা অমসুং ৱেব কনফরেন্সকী থোংদা স্তেকহোল্দর পুম্নমক্কা অখন্ননা ৱারী ৱাতাই শাখি।
‘অত্মানির্ভর ভারত অভিয়ান’গী শরুক অমা ওইনা লাউথোকখিবা ঙাকশেলগী অহোংবশিংগী নীতিশিংগী মতুং ইন্না শেম্বা রিভ্যু কম্মিতিনা এমেন্দ তৌখ্রবা অনিশুবা দ্রাফ অসি অরোইবা ওইনা শেমখি অমসুং পব্লিক দোমেন্দা হাপখি।
হায়রিবা এমেন্দ তৌখ্রবা দ্রাফ অসিদা অমকু হন্না অখন্নবা ৱাখল্লোনশিং ওগস্ত ১০, ২০২০গী মনুংদা ফোঙদোরক্নবা খঙহল্লি।
*****
(Release ID: 1641842)
Visitor Counter : 95


text:
সেক্সন অসিনা অর্বান পোবর্টি এলেভিএসনগা মরি লৈনবা আইনশীং, পোলিসিশীং, এক্টশীং, স্কিমশীং অমসুং ইনষ্টিট্যুসনশীং অসিগী মরমদা তাক্লি।
সেক্সন অসিনা এন্ত্রিপ্রেন্যুওরশিপ অমসুং মসিগা লোয়নরিবা সরকারগী স্কিমশীং, ষ্টার্ট-অপশীং, খ্বাইদগী ফবা প্রাক্টিসশীং, অসিনচিংবগী মতাংদা ইনফোর্মেসন পীরি।
সেক্সন অসিনা ৱেলফেয়র মিজরশীং, স্কিমশীং, পোলিসিশীং, এক্টশীং অমসুং অতৈ ওর্গানাইজ তৌদবা সেক্টরগা মরি লৈনবা মশকশীং কোনশিল্লি।
সেক্সন অসিনা য়াইফ-থৌরাংগী খোংথাংশীং, স্কিমশীং, পোলিসিশীং, এক্টশীং অমসুং ওর্গানাইজ তৌদবা সেক্টরগা মরি লৈনবা মশকশীং তাক্লি।
সেক্সন অসিনা খুঙ্গংগী লায়রবা কোকহনবগা মরি লৈনবা আইনশীং, স্কিমশীং, পোলিসিশীং, এক্টশীং অমসুং ইনষ্টিট্যসনশীং কোনশিল্লি।
সেক্সন অসিনা দিজাষ্টর মেনেজমেন্ট, ইনষ্টিট্যুসনশীং অমসুং পোলিসিশীং অমসুং এক্টশীংগা মরি লৈনবা ইনফোর্মেসন কোনশিল্লি।
সেক্সন অসিনা দিজাষ্টর মেনেজমেন্ট, NDMA ইনষ্টিট্যুসনশীং অমসুং পোলিসি অমদি এক্টশীংগা মরি লৈনবা ইনফোর্মেসন পীরি।
সেক্সন অসিনা ফাইনান্স, ইনভেষ্টমেন্টশীং, সেভিংশীং, ইন্সুরেন্স অমসুং লোনশীংগা মরি লৈনবা মশকশীং তাক্লি।
সেক্সন অসিনা অঙাং লুহোংবা, অউনপোৎকী প্রোব্লেম, অসিনচিংবা তোপিক কয়াগী মখাদা, সমাজগী ফত্তবশীংগা লান্থেংনবগী মতাংদা ইনফোর্মেসন পীরি।
তোপিক অসিনা সেদ্যুল কাষ্টকী য়াইফ-থৌরাং স্কিমশীং, প্রোগ্রামশীং অমসুং ইনষ্টিট্যুসনশীংনচিংবগা মরি লৈনবা মখল-মখা কয়াগী মশকশীং কোনশিল্লি।
তোপিক অসিনা সেদ্যুল ত্রাইবশীংগী য়াইফ-থৌরাংগা মরি লৈনবা মখল-মখা কয়াগীস্কিমশীং,ইনষ্টিট্যুসনশীং অমসুং পোলিসিশীং অমসুং এক্টশীংগী মতাংদা শম্লপ্না তাক্লি।
সেক্সন অসিনা সেনিয়র সিটিজেনশীংগী য়াইফ-থৌরাংগা মরি লৈনবা আইনশীং, স্কিমশীং, পোলিসিশীং, এক্টশীং অমসুং ইনষ্টিট্যুসনশীংগী মতাংদা খংহল্লি।
সেক্সন অসিনা চানবা চিঞ্জাক, লৈনবা য়ুম, শুনবা থবক্কী অধিকার অসিনচিংবগী মতাংদা তাক্লি।
সেক্সন অসিনা স্কিল দিভলপমেন্ট প্রোগ্রামশীং, পোলিসিশীং অমসুং স্কিমশীং তাকই।


text: লক্ষীপুর, (কাছার) মে ৩১, ২০১১--- মনিপুরী সোরত স্তোরি সোসাইতি, ইন্দিয়াগী থৌশিন কাঙলুপকী মীফম অমা হৌখিবা নোংমাইজিং নুমিৎ হাইলাকান্দিগী লালাদা লুপকী প্রেসিদেন্ট সিনাম তনুবাবুনা মীফম মপু ওইদুনা পাঙথোকখ্রে। মীফমসিদা সোসাইতিসিনা শিন্দুনা চহিগী পাঙথোকপগুম হন্দকসু লাক্লিবা দিসেম্বর তাং ২৫-২৬ তা ১৮ শুবা লৈবাক্কী ওইবা ৱারীমচা পাবগী থৌরম লালা গান্ধী ভবনতা পাঙথোক্নবা লেপ্নখ্রে। মসিগী দমক মনিপুরী সাহিত্য পরিষদ আসামগী এক্স প্রেসিদেন্ট কবি নাওরোইবম ধনঞ্জয়বু চেয়ারমেন অমসুং লালা চেংবিল এম ই স্কুলগী হেদ মাস্টার হিজম বীরেন্দ্রবু সেক্রেটরী খন্দুনা রিসেপসন কমিতি অমসু শেমখ্রে। (লক্ষীপুর ওন-লাইন)


text:
মণিপুরী লোল ক্লাসিকেল লেঙ্গুয়েজ চন্নবা ওনশিনমিন্নদুনা মায় পাক্নবা হোৎনমিন্নসি: ৱামা
ইম্ফাল, সেপ্টেম্বর ১১ : ঐখোয়গী মাঙদা তাদুনা লৈরিবা মণিপুরী লোলবু ক্লাসিকেল লেঙ্গুয়েজ চন্নবা হোৎনবদা পুম্নমক্না মায় ওনশিনমিন্নদুনা মায় পাক্নবা হোৎনমিন্নসি হায়না ৱাখল্লোন মান্নবা অপূনবা (ৱামা) কংলৈপাক্কী সেক্রেটারি পাব্লিসিটি এম দেবেশ্বরনা থাদোরকপা চেরোল অমনা ফোঙদোরক্লি।
ৱামা কংলৈপাক্না লমদম অসিদা মীয়ামগীদমক তৌরকপা থবক্কী মনুং চন্না মণিপুরী লোল/মীতৈ লোলনা ক্লাসিকেল লেঙ্গুয়েজ চন্ননবা লেঙ্গুয়েজ দিপার্টমেন্টতা মরী লৈনবা চে-চাং খূদিংমক অথুবদা থাবীগদবনি হায়না তক্নদুনা লাকখিবা অদুগী মহয় ওইনা সেপ্টেম্বর ৯দা লেঙ্গুয়েজ দিপার্টমেন্টনা মতম চানা মরী লৈনবা চে-চাং খূদিংমক য়েংশিনবীদুনা মণিপুরগী ইনিংথৌ লৈশেম্বা সনাজাওবা এমপি রাজ্য সভাদা শীন্নবীরকখিবগীদমক লেঙ্গুয়েজ দিপার্টমেন্টকী দিরেক্টর টি ঐচ চিত্রা অমদি ইনিংথৌ লৈশেম্বা সনাজাওবা লোয়ননা মণিপুরগী সী এম বিরেননা অতেনবা মতমগী মনুংদা লোইশিন্নবা অকনবা পাউতাক পীবীখিবা অমদি ক্লাসিকেল লেঙ্গুয়েজ ওইননবা মচাক তাশিন-খোমজিনখিবা ওজাশিং অমদি লেঙ্গুয়েজ কম্মিটিগী ইচিং-ইনাও খূদিংমকপু ৱামাগী থৌমীশিংনা থাগৎপা ফোঙদোকচরি।
ৱামা কংলৈপাক্না লেঙ্গুয়েজ দিপার্টমেন্টকী মথক্তা মতম চানা ইন্দিয়াগী মনুং চন্না মণিপুরী লোল/মীতৈ লোল অসি ক্লাসিকেল লেঙ্গুয়েজ চন্ননবা মতম চানা থবক লৌখৎপীখিদে হায়দুনা মমাঙদা অকনবা ৱাফম কয়া থমখিবা অদু থবকশিং অসি মায় পাক্ননবা হোৎনবদা তঙাইফদনা ৱাফমশিং অদু ফোঙদোকচখিবনি। ঙসিদি মতম চানা চে-চাং খূদিংমক লোইশিনবীদুনা অথুবদা মরী লৈনবা লোয়শঙশিংদা থাননবা তৌরবনিনা মমাঙগী ৱাফমশীং কাউথোক্নদুনা মাঙদা তারদুনা লৈরিবা মণিপুরী লোলবু ক্লাসিকেল লেঙ্গুয়েজ চন্নবা হোৎনবদা ঐখোয় পুম্নমক মায় ওনশিনমিন্নরসি।
লোয়ননা ৱামানা লমদম অসিদা অইবশিংনা পুথোক্লিবা লাইরিকশিং, শুমাং কুহ্মৈ, ফম্বাক কুহ্মৈ অমদি ঈশৈ ময়েক ইরিবশিং অসিনা শীজিন্নরিবা ৱাহৈশিং য়াম্না কুপ্না য়েংশিল্লি। মসিগী মনুং চন্না হৌজিক হৌজিক ইবোয়ইমা শঙলেনদা শান্নরিবা ৫০রক শুবা ওল মণিপুর শুমাং লীলা ফেষ্টিভেল, মণিপুর ষ্টেট কলা একাদেমী অনীনা খুৎশম্নরগা পুন্না শীল্লিবা অসিদা লোলয়ান শীজিন্নবরা হায়দুনা ৱামাগী ইচিল-ইনাও তরারোমনা য়াম্না কুপ্না য়েংশিল্লি।
মসিগীদমক মণিপুর ষ্টেট কলা একাদেমীগী মায়কৈদগী ৱামাদা কমপ্লিমেন্টরি কার্দ পীরকখিবনি। অদুবু হৌজিক্তি শুমাং কুহ্মৈ অয়াম্বা চাদা ৯০ দি লোলয়ান শীজিন্নবগী চাংদি হন্থরে হায়না লৌবা য়ারে। মসিগীদমক ওল মণিপুর শুমাং লীলা কাউন্সিল অমদি মণিপুর ষ্টেট কলা একাদেমীগী ইচিল-ইনাওশিংবু থাগৎপা ফোঙদোকচরি। লোয়ননা অইবশিংনা পুথোক্লিবা লাইরিকশিংদা লোলয়ান য়াওব্রা হায়বদুসু মখা তানা মীৎয়েং চঙবা হৌরগনি। মসিদা মীয়াম্নসু মতেং পাংবীয়ু হায়না চেরোলদুনা মখা তানা ফোঙদোরক্লি।
সোর্স: হুইয়েন লানপাউ


text:
দিপুটি কমিসণার
দিষ্ট্রিক্টকি এদমিনিষ্ট্রেসন অসি দিষ্ট্রিক্ট মেজিষ্ট্রেত্সু ওইবা দিপুটি কমিসণার (কল্লেক্তর)না মকোক ওইদুনা তৌই। মতম-মতমগী ওইনা খল্লকপা অতোপ্পা ওফিসারশিং অমদি ষ্টাফশিংনা মহাকপু মতেং পাংই। দিষ্ট্রিক্টতা লো এণ্ড ওর্ডর ঙাকপা, রেভিনু্য এদমিনিষ্ট্রেসন তৌবা অমদি অতৈ চাওখত্ থৌরাংশিং পায়খত্পনা দিষ্ট্রিক্ট এদমিনিষ্ট্রেসনগী মরওইবা থবক থৌদাংনি।
সব-দিভিজন অমমমদা সব-দিভিজনেল মেজিষ্ট্রেত্সু ওইবা সব-দিভিজনেল ওফিসার (এসদিও) না থবক পুরি । সব-দিভিজন অমমমদা সব দিপুটি কল্লেক্তর অমনা মকোক ওইবা অপিকপা এদমিনিষ্ট্রেটিভ সার্কলশিং লৈ। দিষ্ট্রিক্টকি অতোপ্পা মকোক থোংবশিং অদুদি সুপরিে-টে-দ-ট ওফ পুলিস, দিষ্ট্রিক্ট ওফিসার (হোর্টিকলচর এণ্ড সোইল কনর্জবেসন), চিফ মেদিকেল ওফিসার, দিরেক্টর ওফ ফোরেষ্ট, দিরেক্টর ওফ এগ্রিকলচর, দিরেক্টর ওফ এনিমেল হজবেন্দ্রি, দিরেক্টর ওফ ইজুকেসন, জোনেল ইজুকেসন ওফিসার, দিরেক্টর ওফ সেতলমে-ট এণ্ড লেণ্ড রেকোর্দস, অসিনচিংবনি। দিষ্ট্রিক্ট অসিদা ষ্টেটু্য়টরি টাউন ৮ লৈবগী মনুংদা তাউন ৬ হাযবদি সেকমাই বাজার এনপি, লমশাং এনপি, লিলোং (ইম্ফাল বেষ্ট) এনপি, বাঙ্গোই এনপি, থোংখোঙ লক্ষী বজার এনপি অমদি ময়াং ইম্ফাল এনপিগী শরুকশিং দিষ্ট্রিক্ট অসিগী মনুংদা লৈ অদুগা বার্ড মরি (৪) লৈবা সামুরৌ এনপি অসিদি থৌবাল দিষ্ট্রিক্টকা তাইনবা মফমশিং ফাওবা শন্দোকই অদুগা বিষ্ণুপুর দিষ্ট্রিক্টকি নমোল মু্যনিসিপাল কাউন্সিলগী মফম খরা দিষ্ট্রিক্ট অসি ফাওবা যৌনা শে-দাকই। লমজাওতোংবা, নাওরিযা পাখংলাকপা, সগোলব-দ অমদি তাকযে মপাল হায়রিবা মফমশিং অসি মফমশিং অসিদা লৈরিবা খু-দাবগী মওং অমদি মীশিংদা যুম্ফম ওইরগা অর্বান এরিযা হাযনা লৌদুনা সেন্সস তাউনশিং ওইরে। ষ্টেটু্যটরি তাউনশিং অসি অমুক বার্দ কয়া থোকনা খাযদোকই অমদি ইলেক্তেদ বোদি অমা লৈদুনা চিযারমেন অমমমনা দিষ্ট্রিক্ট অমদি সব-দিভিজনেল ওফিসারশিংগী মপূং ফাবা মিত্যে অমদি মতেংগা লোযননা লৈঙাক থৌদাং তৌই। লো অমদি ওর্ডর ঙাকনা থম-বগীদমক সুপরিে-টে-দ-ট ওফ পুলিস অমগী মিত্যে মখাদা পুলিস ষ্টেসন কযা অমা মথৌ তৌরি। থাঙ্গাল জেনরেল অমদি মেজর পাওনা ব্রজবাসিঁ অনিগী মমিং লৌদুনা থোনবা অচৌবা বজার অনি লৈরিবা অসিগী মথক্তা দিষ্ট্রিক্ট অসিদা রিজনেল ইন্সটিটু্যট মেদিকেল সাইন্সেস হায়না খঙনবা পোষ্ট গ্রেজুযে্ ইন্সটিটু্যট ওফ মেদিকেল সাইন্সেসসু লৈরি। মণিপুর লেণ্ড রেভিনু্য অমদি লেণ্ড রিফোর্মস এক্ট ১৯৬০(১৯৬০গী নমর ৩৩) অসিদা লেণ্ড রেভিনু্যগা মরী লৈনবা লোশিং হাপচি-দুনা অমদি শেমদোত্ত্ুনা দিষ্ট্রিক্ট অসিদসু লেণ্ড রিফোর্মগী পামৈ অমা ওইনা চত্নরি ।
দিষ্ট্রিক্ট অসি মণিপুরগী তম্পাক্কী দিষ্ট্রিক্ট মরিগী মনুংদা অমনি অমদি মসি ষ্টেট অসিগী মযায থংবা লমগী শরুক্তা লৈ। ৭৩শুবা এমে-দমে-ট ওফ কন্সটিটু্যসন, ১৯৯২ চত্নখ্রবা মতুং ইন্না মণিপুর পঞ্চাযট রাজ এক্ট অসি এপ্রিল ২৪, ১৯৯৪ দগী দিষ্ট্রিক্ট অসি যাওনা তম্পাক্কী দিষ্ট্রিক্ট পূম-মক্তা চত্নবা হৌখি। মতুং তারকপদা এক্ট অসি চহি ১৯৯৬তা শেমদোকখি। লৱার লেভেলদা গ্রাম পঞ্চায়ট অমদি মথক থংবা অপ্পর লেভেলদা জিলা পরিষদ হাযদুনা এক্ট অসিগী মখাদা তযার অনিগী পঞ্চাযট সিষ্টেম চত্নবা হৌখি। লাযরবা কোকহনবা অমদি খুঙ্গং চাওখত্হনবগী থবক থৌরমশিং পঞ্চাযটকি মখাদা তৌই।


text:
মন্ত্রীমন্দলনা বেনামী ত্রান্সেক্সন ( প্রোহিবিসন ) এমেন্দমেন্ত বিল,২০১৫ শেমদোক্নবা অয়াবা পীখ্রে প্রধানমন্ত্রীনা লুচিংবা কেন্দ্রগী মন্ত্রীমন্দলনা বেনামী ত্রান্সেক্সন ( প্রোহিবিসন ) ( এমেন্দমেন্ত ) বিল,২০১৫ বু সংসদতা পুথোক্নবগী অয়াবা পীখ্রে ।
বিল অসি থবক্ত থবক্তা ওন্থোকপা মতমদা মখল কয়াগী চয়েৎনবা / অৱাবা কয়া মায়োক্নৈ অদুবু পুখৎলক্লিবা বিল অসিনা এক্ত ওন্থোক্লবা মতুংদদি অসিগুম্বা মখলগী অৱাবশিং অসি লোইশিল্লগনি । বিল অসিগী পান্দমদি লিগেল অমসুং এদমিনিস্ত্রেতিবকী ওইবা থৌওংশিংগী মতাংদা বিল অসিবু মপাঙ্গল কলহনবনি ।
মসিবু লো ওইনা শেম্লবা মতুংদা বেনামী ত্রান্সেক্সন অমসুং অরানবা মওংদা পাংথোকলিবা থবক থৌওং কয়া থিংবা ঙম্লগনি । এক্ত ওল্লবা মতুংদা মসিগী কাংলোনশিং অসিগী মতুং ইন্না সরকারবু হেন্না মতিক লৈবা ঙমহল্লগনি অমসুং বেনামী ওইবা লন-থুমশিং খোমগৎপা ঙমহল্লগনি । মরম অসিনা মসিনা মীয়াম পুম্নমক্তা মান্নবা চাকথুং পীবা হেনগৎহল্লগনি । অদুম ওইনমক ইন্কম দিক্ল্যারেসন স্কিমগী মখাদা মখোয়গী বেনামী প্রোপর্তিশিং লাওথোকখ্রবশিংদি বেনামী এক্তকী মখাদা কোমথোকপা খরা লৈগনি । (পিআইবি-20-July, 2016)
বিল অসি থবক্ত থবক্তা ওন্থোকপা মতমদা মখল কয়াগী চয়েৎনবা / অৱাবা কয়া মায়োক্নৈ অদুবু পুখৎলক্লিবা বিল অসিনা এক্ত ওন্থোক্লবা মতুংদদি অসিগুম্বা মখলগী অৱাবশিং অসি লোইশিল্লগনি । বিল অসিগী পান্দমদি লিগেল অমসুং এদমিনিস্ত্রেতিবকী ওইবা থৌওংশিংগী মতাংদা বিল অসিবু মপাঙ্গল কলহনবনি ।
মসিবু লো ওইনা শেম্লবা মতুংদা বেনামী ত্রান্সেক্সন অমসুং অরানবা মওংদা পাংথোকলিবা থবক থৌওং কয়া থিংবা ঙম্লগনি । এক্ত ওল্লবা মতুংদা মসিগী কাংলোনশিং অসিগী মতুং ইন্না সরকারবু হেন্না মতিক লৈবা ঙমহল্লগনি অমসুং বেনামী ওইবা লন-থুমশিং খোমগৎপা ঙমহল্লগনি । মরম অসিনা মসিনা মীয়াম পুম্নমক্তা মান্নবা চাকথুং পীবা হেনগৎহল্লগনি । অদুম ওইনমক ইন্কম দিক্ল্যারেসন স্কিমগী মখাদা মখোয়গী বেনামী প্রোপর্তিশিং লাওথোকখ্রবশিংদি বেনামী এক্তকী মখাদা কোমথোকপা খরা লৈগনি । (পিআইবি-20-July, 2016)


text:
প্রধানমন্ত্রীগী লোইশঙ
প্রধান মন্ত্রীনা রাজকোতকী অতকোত্তা লৈবা কে.দি.পি. মলতিস্পিসিএলিতী হোস্পিতালদা চৎখ্রে
“মসিগী হোস্পিতাল অসিদি মীয়ামগী পুন্সি কন্নবা হোৎনবগী পান্দমগা লোয়নবা সরকার অমসুং লন্নাইগা খুৎশম্নবগী খুদম অমনি”
“হৌখিবা চহি ৮দা, লাইরবগী ‘সেবা’, ‘সুহাসন’ অমসুং ‘গরীব কলয়ান’দা খ্বাইদগী অহেনবা মিৎয়েং চঙখি”
“লৈবাক অসিদা ইকায়বা নংহনগদবা অরানবা থবক অমত্তা হৌখিবা চহি ৮দা লৈবাক অসিদা পাংথোকখিদে”
“স্কিমশিংগী সেচ্যুরেসনগী থাক য়ৌনবগীদমক্তা সরকারনা কেম্পেন কয়া হৌদোকখ্রে”
Posted On:
28 MAY 2022 1:36PM by PIB Imphal
প্রধান মন্ত্রীনা রাজকোতকী অতকোত্তা নৌনা শাখিবা মাতুশ্রী কে.দি.পি. মলতিস্পিসিএলিতী হোস্পিতালদা ঙসি চৎখ্রে। হোস্পিতাল অসি শ্রী পতেল সেবা সমাজনা শেন্নবনি। মসিনা হাই-এন্দ মেদিকেল ইক্বিপমেন্ত ফংহনবগা লোয়ননা লমদমসিগী মীয়ামদা মালেমগী থাক্তা লাইয়েংবগী খুদোংচাবসু পীগনি। গুজরাতকী মুখ্য মন্ত্রী, শ্রী ভুপেন্দ্রভাই পতেল, কেন্দ্র মন্ত্রী, শ্রী পর্শোত্তম রুপালা, দাঃ মনশুখ মন্দাবিয়া, দাঃ মহেন্দ্র মুঞ্জাপারা, পার্লিয়ামেন্তকী মেম্বর, গুজরাত সরকারগী মন্ত্রী অমসুং সন্ত সমাজকী মেম্বরশিংনা ঙসিগী থৌরমদা শরুক য়াখি।
প্রধান মন্ত্রীনা ঙসি তিনখিবা মীয়ামদা ৱা ঙাঙবদা হোস্পিতাল অসি শঙ্গাবদা মহাক্না নুংঙাইবা ফাওই হায়না ফোংদোকখি। হোস্পিতাল অসি সাউরাস্ত্রাগী হকশেলগী সেবা হেন্না ফগৎহন্নবনি হায়না মহাক্না হায়খি। মসিগী হোস্পিতাল অসিদি মীয়ামগী পুন্সি কন্নবা হোৎনবগী পান্দমগা লোয়নবা সরকার অমসুং লন্নাইগা খুৎশম্নবগী খুদম অমনি।
এন.দি.এ. সরকারনা চহি ৮ মায় পাক্না মপুং ফারকপা অসিদা প্রধান মন্ত্রীনা মীয়াম্বু মহাক্কী মফমদা লৈবাক সেবা তৌনবা খুদোংচাবা পীবগীদমক্তা থাগৎপা ফোংদোকখি। মমালৈবাক্কী সেবাগী চহি ৮ মপুং ফারকপা মতমদা মহাক্না গুজরাত্তা লৈবা ফংবসি য়াম্না নুংঙাইবা ৱাফম্নি হায়না মহাক্না ফোংদোকখি। মহাক্কী মফমদা লৈবাক সেবা তৌবগী খুদোংচাবা অমসুং ‘সন্সকার’ পীবীবগীদমক্তা মহাক্না গুজরাত মীয়ামগী মমাংদা কোক নোনখি। মসিগী সেবা অসিদি ঐখোয়গী চৎনবী, ঐখোয়গী লৈবাক্কী চৎনবী, অমদুং বাপু অমদি পতেলগী চৎনবীদা য়াওরবনি হায়না মহাক্না হায়খি। লৈবাক অসিদা ইকায়বা নংহনগদবা অরানবা থবক অমত্তা হৌখিবা চহি ৮দা লৈবাক অসিদা পাংথোকখিদে হায়না মহাক্না হায়খি। চহিশিং অসিদা লাইরবগী ‘সেবা’, ‘সুহাসন’ অমসুং ‘গরীব কলয়ান’দা খ্বাইদগী অহেনবা মিৎয়েং চঙখি। সবকা সাথ, সবকা বিকাস, সবকা বিশ্বাস, সবকা প্রয়াসকী মন্ত্রনা লৈবাক চাউখৎপগী শাফু পীখি হায়না মহাক্না মখা তাখি।
নুংশিজরবা বাপু অমসুং সর্দার পতেলনা লাইরবা, দলিত, শোত্থরবা, ত্রাইবেল অমসুং নুপীশিংগী মপাঙ্গল হাপ্পগী মঙলান মঙলমখি হায়না প্রধান মন্ত্রীনা ফোংদোকখি। স্বচ্ছতা অমসুং স্বস্থনা লৈবাক্কী ৱাখল্লোনগী শরুক ওইবা ভারত অমগী মঙলান। স্বদেশি ওইবা ৱারোইশিনশিংনা মপাঙ্গল লৈহনবা শেন্মিৎলোন লৈবা ভারত অমা বাপুনা পাম্লম্মি হায়না প্রধান মন্ত্রীনা হায়খি। ইমুং করোর ৩ হেনবগী পক্কা য়ুম লৈরে, ইমুং করোর ১০ হেনববু মপান্দা অমাংবা তৌবদগী মনিং তমহল্লে, ইচে-ইচল করোর ৯ হেনববু চাকখুমগী মৈখুদগী কল্লে, ইমুং করোর ২.৫ হেনবনা মৈ ফংলে, ইমুং করোর ৬ হেনবনা ময়ুমদা তোতি ঈশিং ফংলে অমসুং বেনিফিশরী করোর ৫০ হেনবনা লুপা লাখ ৫ ফাওবগী হেল্থ কভরেজ লেম্না ফংলে হায়না মহাক্না পাউদমখি। হায়রিবশিং অসি শুপ্নগী মশিং নত্তে, মসিদি ঐখোয়গী লৈবাক্কী সেবাগী মনুংদা লাইরবশিংগী পুন্সিদা ইকায় খুম্নজবা লাক্নবা ঐখোয়না খোঙফম চেৎনা হোৎনখিবগী খুদম্নি হায়না মহাক্না হায়খি।
চহি ১০০গী মনুংদা অমুকখক থোকপা শাথীরবা লাইচৎ মনুংদা লাইরবশিংনা মশাগী পুন্সিদা খুদোংচাদবা থেংনহন্দনবা থবক পায়খৎখি হায়না প্রধান মন্ত্রীনা ফোংদোকখি। মখোয়গী জন ধন বেঙ্ক একাউন্ততা শেল হাপখি, লাইরবশিংদা গ্যাস সিলিন্দর লেম্না পীখি অমসুং তেস্তিং তৌবা অমসুং ভেক্সিন কাপ্পগী থৌওংগী মীয়ামগীদমক্তা লেম্না পাংথোকখি।
হৌজিক লান শোক্নবা মতমদসু, ঐখোয়না মীয়ামগী পুন্সি নুংঙাইহন্নবা হোৎনরি হায়না প্রধান মন্ত্রীনা হায়খি। মহাক্কী সরকারনা স্কিমশিংগী সেচ্যুরেসনগী থাক য়ৌনবা হোৎনরি হায়না মহাক্না হায়খি। মীওই খুদিংনা মশাগী ফংফম থোকপা ফংলবা মতমদদি, শেঞ্জা থুমজা নত্ত্রগা অচান মীরাই নাইবগী ৱাফম অমত্তা লৈরোই হায়না মহাক্না মীয়ামগী পুক্নিং চিংশিনখি। অসিগুম্বা হোৎনরিবা কয়ানা লাইরবা অমসুং মিদ্দল ক্লাসকী পুন্সি লাইহনগনি হায়না মহাক্না হায়খি।
প্রধান মন্ত্রীনা গুজরাতীদা ৱা ঙাঙলদুনা, পতেল খুন্নাইবু মীয়ামগী সেবাগীদমক্তা শক্নাইবা থবক পাংথোকপগীদমক্তা থাগৎপা ফোংদোকখি। মহাক্না গুজরাতকী মুখ্য মন্ত্রী ওইরিঙৈগী মতম নিংশিংলদুনা, প্রধান মন্ত্রীনা ইং ২০০১দা গুজরাত মীয়াম্না মহাক্কী মফমদা মখোয়গী সেবা তৌবা ফংবগী খুদোংচাবা পীবা মতমদা, গুজরাত্তা শুপ্নগী মেদিকেল কোলেজ ৯ লৈরম্মি, অদুবু হৌজিক্তি রাজ্যসিদা মেদিকেল কোলেজ ৩০ লৈরে হায়না ফোংদোকখি। “ঐহাক্না গুজরাত অসুং লৈবাক্কী জিলা খুদিংদা মেদিকেল কোলেজ অমমম লৈবা উবা পাম্মি। ঐখোয়না কাংলোন শেমদোকখ্রে অমসুং হৌজিক্তি মেদিকেল অমদি ইঞ্জিনিয়রিং মহৈরোইশিংনা মমালোলদা মহৈ তম্বা য়ারগনি”, হায়না মহাক্না ফোংদোকখি।
ইন্দস্ত্রীগী মতাংদা ৱা ঙাঙবা মতমদা, শ্রী মোদীনা হান্নগী মতমদা ইন্দস্ত্রীশিং অসি বদোদরাদগী বাপী ফাওবা খক্তদা উবা ফংলম্মি, হৌজিক্তি গুজরাতকী মফম খুদিংদা ইন্দস্ত্রী লৈরে হায়না ফোংদোকখি। হাইৱে পাকথোক্লে অমসুং এম.এস.এম.ই.না গুজরাতকী অচৌবা পাঙ্গল ওইরে। ফার্মাস্যুতিকেল ইন্দস্ত্রীসু য়াম্না থুনা চাউখৎলক্লি। সাউরাস্ত্রাগী শক্তাক অসিদি মসিগী মীয়ামগী থৌনা লৈবা লিচৎ-শাজৎনি হায়না মহাক্না হায়খি।
প্রধান মন্ত্রীনা মশাগী ওইবা ৱাফম ফোংদোক্লদুনা, মহাক্না লাইরবা করিনো খঙই, য়ুমগী নুপীশিংনা শেল লৈতবদগী অমসুং ইমুংনা হেন্না অৱাবা তাবা তারে খন্দুনা মশাগী অনাবা লোৎশিন্দুনা অমসুং লাইয়েংদনা লৈবগী মতৌসু মহাক্না খঙই ফোংদোকখি। “ঙসিদি, মমা অমত্তনা লাইয়েংদনা তোকহল্লোই হায়না খোঙফম চেৎপা অদোমগী ইচানুপা অমা দিল্লীদা লৈরবনি। মসিনা মরম ওইরগা, ঐখোয়না পি.এম.জে.এ.ৱাই. হৌদোক্লিবনি”, হায়না মহাক্না হায়খি। মান্নবা ওইনা, হিদাক হোঙনা ফংহন্নবা জন ঔশধী কেন্দ্র লৈরি অমসুং মালেমগী য়োগ নুমিৎসু মীয়াম খুদিংগী হকশেল ফনবগীদমক্তা পাংথোক্লি হায়না প্রধান মন্ত্রীনা মহাক্কী ৱারোল লোইশিনখি।
***
(Release ID: 1828977)
Visitor Counter : 50
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
লখিপুর ৪, সেপ্তেম্বর ২০২০ঃ
আসাম দর্শন স্কীমগী মখাদা আসামগী বিধান সভা কেন্দ্র ১২৬ গী কেন্দ্র খুদিংগী ওইনা ধর্মগী ওইবা মফম ৩ / ৩ সেমজিন শাজিন্নবগী দমক শেনগী মতেং পীরগনি হায়না লাউথোকখ্রে। স্কীম অসিগী মখাদা চহী ১০০ হেল্লবা ধর্মগী ওইবা মফম অমমমদা লুপা লাখ ১০ তৌদুনা পীরগনি। থৌরাং অসিগী মখাদা লখিপুর কন্সতিতুয়েন্সিগী মনুং চনবদা লৈবা লখিপুর সহরগী ময়োলদা লৈরিবা কালিমন্দির, পালারবন্দ জিপীগী মনুং চনবদা আলিপুর বেপ্তিষ্ট চার্চ অমসুং ফুলেরতলগী লোঙ্গোর সাহাগী মোকাম মফম অহুম অসি হন্দক্কী আসাম দর্শন স্কীমগী মনুং চন্না শেমজিন শাজিন্নবগী দমক লুপা লাখ ১০ তৌদুনা ফংলগনি। (পাউ অসি লখিপুরওনলাইন ইউতিউব চেনেলদা য়েংবিউ)


text:
হেল্প
অদোম পোর্টেল অসি য়েংবা অমদি নেবিগেট তৌবদা খুদোংচাদবরা ? খুদোংচাদ্রগদি মসিগী সেক্সন অসিগী মতেং না ব্রাওজিং তৌবদা মতেং ওইগনি ।
এক্সেসিবিলিটি
ঐখোয় ৱেবসাইট অসিবু মীপুম খুদিংমক্না য়েংবা ঙমন্বা অঙম্বা চাংদা হোৎনজরি । মসিগী ৱেবসাইট অসিদা ফংঙিবা কনটেন্ট পুম্নমক নাম্মা শোইরবা অমদি শোইনরবাশিংনসু শিজন্নবা য়ানবা মওংদা শাজরি । খুদম ওইনা হায়রবদা মিৎ উদ্রবা মী ওইশিংনসু স্ক্রীন রিদরগী মতেংনা ৱেবসাইট অসিদা য়াওরিবা কনটেন্ট পুম্নমক খংবা ঙমগনি । মসিগী ৱেবসাইট অসি World Wide Web Consortium (W3C)না পিবা ৱেব কনটেন্ট এক্সেসিবিলিটি গাইদলাইন্স (WCAG) 2.0 গী লেবেল AA ফোলো তৌই ।
স্ক্রীন রিদর এক্সেস
মখল-মখাগী স্ক্রীন রিদর এক্সেসকী মরমদা
মখল মখাগী ফাইল ফোর্মেটশিংগী ইনফোর্মেসনশিং য়েংবা
মখল মখাগী ফাইল ফোর্মেটশিংগী ইনফোর্মেসনশিং য়েংবা, ৱেবসাইট অসিদগী পোর্টেবল ডোকিয়ুমেন্ট ফোর্মেট (পি দি এফ)তা মওং-মরিন তাবা ইনফোর্মেসন য়েংবা;
মতিক চাবা ইনফোর্মেসন য়েংনবগীদমক্তা নংগী ব্রাউজর অদু প্লগ-ইন নত্রগা সোফ্টৱেঅর ডরকার ওই; পি দি এফ ডোকিয়ুমেন্টশিংগী প্লগ-ইন ডরকার ওই; পোর্টেবল ডোকিয়ুমেন্ট ফোর্মেট (পি দি এফ) ফাইলশিং, এডোব, এক্রোবেট রিডর অসিগী ডাউনলোড তৌবগী ডোকিয়ুমেন্ট টাইপ প্লগ-ইন ডরকার ওই। ওনলাইনগী পি দি এফ ফাইল অদু এইচ টি এম এল নত্রগা টেক্স ফোর্মেটতা ওনখৎপা য়াই।


text:
মন্ত্রীমন্দল
লুপা করোর লাখ ১.৬৪গী ওইগদবা বি.এস.এন.এল. হিঙ্গৎহন্নবগী পেকেজ মন্ত্রী মন্দলনা অয়াবা পীখ্রে
Posted On:
27 JUL 2022 5:16PM by PIB Imphal
তেলিকোম হায়বসি মরুওইবা সেক্তর অমনি। তেলিকোম কৈথেলদা বি.এস.এন.এল. লৈবনা কৈথেলগী খল কায়হন্দনা থম্লি। খুঙ্গঙগী লমশিংদা তেলিকোম সর্ভিস য়ৌহনবদা, লমদমসিগী ওইবা তেক্নোলোজী চাওখৎহনবদা অমদি দিজাস্তর রিলিফতা বি.এস.এন.এল.না মরুওইবা থৌদাং লৌরি।
বি.এস.এন.এল.বু শেলথুম মরাং কায়হন্নবা, প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা ঙসি লুপা করোর লাখ ১.৬৪গী ওইগদবা বি.এস.এন.এল. হিঙ্গৎহন্নবগী পেকেজ অমা অয়াবা পীখ্রে।
মন্ত্রী মন্দলনা অয়াবা পীরবা হিঙ্গৎহন্নবগী থৌরাংশিং অসিনা বি.এস.এন.এল. সর্ভিস অপগ্রেদ তৌনবা, স্পেক্ত্রম এলোকেত তৌনবা, বেলেন্স সীত্তা পোৎলুম হন্থহন্নবা, অমদি ভারত ব্রোদবেন্দ নিগম লিমিতেদ (বি.বি.এন.এল.)বু বি.এস.এন.এল.গা পুনশিন্নদুনা ফাইবর নেতৱর্ক ফগৎহন্নবগী অনৌবা শেন্ফম থাজিনবদা মীৎয়েঙ থম্লি।
ক. বি.এস.এন.এল. সর্ভিস অপগ্রেদ তৌবা
১. স্পেক্ত্রম লৈঙাক্কী মায়কৈদগী পীবা: হৌজিক লৈরিবা সর্ভিস ফগৎহন্নবা অমদি ৪জি সর্ভিস পীননবা, বি.এস.এন.এল.দা লৈঙাক্কী মায়কৈদগী মেগাহর্জ ৯০০/১৮০০দা স্পেক্ত্রম লুপা করোর ৪৪,৯৯৩দা ইকুইতী ইনফ্যুজনগী খুত্থাঙদা পীগদৌরি। স্পেক্ত্রম অসিগা লোয়ননা বি.এস.এন.এল.না কৈথেলদা হিদান্নবা ঙম্লগনি অমদি খুঙ্গঙগী লমদমশিং য়াওনা মখোয়গী লৈরিবা পাক চাউরবা নেতৱর্ক শীজিন্নদুনা অয়াঙবা খোঙজেলগী দেতা পীবা ঙমহল্লগনি।
২. কেপেক্সকীদমক শেলগী ঙাক্লৌ: লমদমসিগী ওইবে তেক্নোলোজী চাওখৎহনবগী থৌওং য়োকখৎনবা, বি.এস.এন.এল.না আত্মনিরভর ৪জি তেক্নোলোজী স্তেক দিপ্লোই তৌনবা থৌরাং তৌরি। লাক্কদৌরিবা চহি ৪দা চঙবা য়াই হায়না পারিবা চাদিং চৎননবগীদমক, লৈঙাক্না লুপা করোর ২২,৪৭১গী কেপেক্স পীগদৌরি। মসিনা আত্মনিরভর ৪জি স্তেক শেমগৎপদা অমদি চৎনহনবদা চাউনা কান্নবা পীগনি।
৩. খুঙ্গঙগী ৱাইয়রলাইন ওপরেসনগী ভাইওবিলিতী গেপ ফন্দিং: কম্মর্সিএল নন-ভাইএবিলিতী লৈজরগসু, বি.এস.এন.এল.না লৈঙাক্কী খুন্নাইগী ওইবা পান্দম ফংননবগীদমক খুঙ্গঙ/মনুং হঞ্জিনবা মফমশিংদা তরা তিংদুনা সর্ভিস পীরি। ইং ২০১৪-১৫দগী ২০১৯-২০ ফাওবগী মরক্তা পায়খৎখিবা কম্মর্সিএল অনভাইএবল ওইবা খুঙ্গঙগী তরা তিংবা ওপরেসনগীদমক লৈঙাক্না বি.এস.এন.এল.দা লুপা করোর ১৩,৭৮৯গী ভাইএবিলিতী গেপ ফন্দিং পীগনি।
৪. ওথোরাইজ কেপিতেল হেনগৎহনবা: এ.জি.আর. দ্যু, কেপেক্স পীবা অমসুং স্পেক্ত্রম পীবগী মহুত্তা বি.এস.এন.এল.গী ওথোরাইজ কেপিতেল লুপা করোর ৪০,০০০দগী লুপা করোর ১,৫০,০০০দা হেনগৎহল্লগনি।
খ. বি.এস.এন.এল.গী বেলেন্স সীত্তা পোৎলুম হন্থহনবা
৫. দেত রিস্ত্রকচরিং: হায়রিবা পি.এস.য়ু.শিং অসিদা লোং তর্ম লোন লৌননবগীদমক লৈঙাক্না সোভেরেন গরেন্তী পীগদৌরি। মখোয়না লুপা করোর ৪০,৩৯৯গী ওইবা লোং তর্ম বোন্দশিং লৌবা য়ারগনি। মসিনা হৌজিক লৈরিবা শেন্দোন রিস্ত্রকচর তৌবদা অমদি বেলেন্স সীত্তা লৈরিবা পোৎলুম হন্থহনবদা মতেং ওইগনি।
৬. এ.জি.আর. দ্যুগী শেনগী ঙাক্লৌ: বেলেন্স সীত মখা তানা ফীভম ফগৎহন্নবগীদমক, লুপা করোর ৩৩,৪০৪গী বি.এস.এন.এল.গী এ.জি.আর. দ্যু ইকুইতীদা ওন্থোক্তুনা কোকহল্লগনি। এ.জি.আর./জি.এস.তি. দ্যুশিং সেত্তল তৌনবগীদমক লৈঙাক্না বি.এস.এন.এল.দা ফন্দ থাদগদৌরি।
৭. প্রিফরেন্স সেয়র অমুক হন্না ইসু তৌবা: বি.এস.এন.এল.না লৈঙাক্তা লুপা করোর ৭,৫০০গী প্রিফরেন্স সেয়র অমুক হন্না ইসু তৌগনি।
গ. বি.এস.এন.এল. ফাইবর নেতৱর্ক মপাঙ্গল কনখৎহনবা
৮. বি.বি.এন.এল. অমসুং বি.এস.এন.এল. পুনশিনবা: ভারতনেতকী মখাদা শেমগৎখৎবা ইনফ্রাস্ত্রকচরশিং হেন্না পাকথোক চাউথোক্না শীজিন্ননবগীদমক ভারত ব্রোদবেন্দ নেতৱর্ক লিমিতেদ (বি.বি.এন.এল.)বু বি.এস.এন.এল.গা পুনশিল্লগনি। ভারতনেতকী মখাদা শেমগৎখিবা ইনফ্রাস্ত্রকচরশিং লৈবাক্কী লন মখা তানা ওইদুনা তেলিকোম সর্ভিস প্রোভাইদর পুম্নমক্তা খেন্নবা থমদনা শীজিন্নবা য়াহনগনি।
হায়রিবা থৌরাংশিং অসিগা লোয়ননা, বি.এস.এন.এল.না মশাগী লৈজরিবা সর্ভিসশিংগী ক্বালিতী ফগৎহনবা, ৪জি সর্ভিস পায়খৎপা অমসুং শেন্দোং লৈবা ফীভম পুরকপা ঙমহল্লগনি। হায়রিবা হিঙ্গৎহন্নবগী থৌরাং অসি পায়খৎপগা লোয়ননা বি.এস.এন.এল.না হান্নগী ফীভমদা হঞ্জিল্লক্তুনা শেনবা চহি ২০২৬-২৭দগী শেন্দোং ফংবা ঙম্লগনি হায়না পানরি।
*******
(Release ID: 1845561)
Visitor Counter : 53
Read this release in:
Bengali
,
Tamil
,
Kannada
,
English
,
Urdu
,
Hindi
,
Marathi
,
Assamese
,
Punjabi
,
Gujarati
,
Odia
,
Telugu
,
Malayalam


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ অপদেৎ
Posted On:
14 SEP 2021 9:11AM by PIB Imphal
লৈবাক পুম্বগী ভেক্সিনেসন দ্রাইব অসিগী মখাদা হৌজিক ফাওবদা ভেক্সিন দোজ করোর ৭৫.২২কাপথোকখ্রে
পুং ২৪গী মনুংদা অনৌবা কেস ২৫,৪০৪ লাক্লি
হৌজিক লৈরিবা অপুনবা এক্তিব কেস মশিং ১.০৯%গী মখাদা লৈরি
ভারতকী হৌজিক লৈরিবা এক্তিব কেস মশিং ৩,৬২,২০৭
হৌজিক ওইরিবা ফগৎলকপগী চাং ৯৭.৫৮%নি
পুং ২৪ মনুংদা ৩৭,১২৭ ফগৎলক্তুনা, অপুনবা মীশিং ৩,২৪,৮৪,১৫৯ ফগৎলকখ্রে
হৌখিবা নুমিৎ ৮১দা চয়োলগী পোজিতিবিতী রেত ৩%গী মখাদা লৈদুনা হৌজিক (২.০৭%)দা লৈরি
নোংমগী ওইবা পোজিতিবিতী রেত (১.৭৮% ) হৌখিবা নুমিৎ ১৫নিদা ৩% মখাদা ওইরি
হৌজিক ফাওবদা অপুনবা তেস্ত করোর ৫৪.৪৪ তৌখ্রে
****
(Release ID: 1754858)
Visitor Counter : 89


text:
খুরুমজরি!
গুজরাতকী মুখ্য মন্ত্রী, শ্রী ভুপেন্দ্র ভাই পতেল, চপ মান্নবা কন্সতিত্যুএন্সীদগী ঐহাক্কী সিনিয়র কলিক ওইরিবা, শ্রী সি.আর. পতিল, গুজরাত সরকারগী অতোপ্পা মন্ত্রীশিং, এম.এল.এ.শিং, নিরালী মেমোরিএল মেদিকেল ত্রস্তকী ফাউন্দর অমসুং চিয়রমেন, শ্রী এ.এম. নাইকজী, ত্রস্তী শ্রী ভাই জিগনিশ নাইকজী, মফম অসিদা তিল্লিবা দিগনিতরীশিং, নুপী অমদি নুপাশিং! ঙসি নখোয়না ইংলিশতা হান্না তাখ্রে, মতুংদা গুজরাতি হৌজিকনা হিন্দীদা ওইনা ঙাংলগে।
ঙৱাং অসি অনিল ভাইগী মপোক নুমিৎনি হায়না ঐঙোন্দা তাকপীরি অমসুং মীওই অমনা চহি ৮০ শুরকপা মতম অসি সহস্র চন্দ্রচর্শনগী থৌরম অমনি। থেংলবসু থেংনা ঐহাক্কী মাইকৈদা অনিল ভাইদা য়াইফ মঙ্গোল পীজরি। মহাক্না হকচাং ফনা লৈনবগীদমক য়াইফ-মঙ্গোল পীজরি।
ঙসি নবসারীগী লমদমদগী খা গুজরাতকী অপুনবা লমদমগী মীয়ামগীদমক ইজ ওফ লিবিংগা মরী লৈনবা স্কিম কয়া হৌদোকখি। হলশেলগা মরী লৈনবা মোদর্ন ইনফ্রাস্ত্রকচরগী লমদসু ঙসি ইচিল-ইনাওশিংনা অনৌবা ফেসিলিতীশিং ফংজরে। মীকুপ খরগী মমাংদা ঐহাক্না মফম অসিদগী অনকপা মফম অমদা থৌরম অমদা শরুক য়াখি, মেদিকেল কোলেজকী উরেপ-উয়ুং তমখি অমসুং হৌজিক ঐহাক্না মোদর্ন হেল্থকিয়র কম্প্লেক্স অমসুং মলতি স্পেসিএলিতী হোস্পিতাল শঙ্গানবা খুদোংচাবা অমা ফংজখি।
চহি ৩গী মমাংদা মফম অসিদা ঐহাক্না কেন্সর হোস্পিতাল অমগী উরেপ-উয়ুং তম্বগী খুদোংচাবা অমসু ফংজখি। ঐহাক্না শ্রী এ.এম. নাইকজী, নিরালী ত্রস্ত অমসুং মহাক্কী ইমুং-মনুংগী মীওইশিংদা থমোয় শেংনা থাগৎপা ফোঙদোকচরি। অমসুং প্রোজেক্ত অসি ঐখোয়গা মনুং মতম চাদনা কাইনখ্রবা নিরালীদা ইকাই খুম্নবা উৎপনি।
এ.এম. নাইকজী অমসুং মহাক্কী ইমুং-মনুংনা মায়োক্নখিবা অৱাবা অদু অতোপ্পা ইমুং অমত্তনা ফংদনা লৌখিবা ফিরেপ অদু অপুনবা প্রোজেক্ত অসিদা উবা ফংখি। অমরোমদা অনিল ভাইনা মপাগী লোন শিংখি, মহাক্কী খুঙ্গংগী লোন শিংখৎখি অমসুং মখোয়গী অঙাংশিংগী লোন শিংখৎখি। নবসারী য়াওনা অকোইবদা লৈরিবা জিলাশিংগী মীয়াম্না মোদর্ন হোস্পিতাল অসিদগী চাউনা কান্নবা ফংলগনি।
অমসুং অচৌবা শেবা হায়বা অসি ঐহাক্না খনবদা লৈবাক পুম্বগীদমক হোস্পিতাল অসি হায়ৱেগা য়াম্না নকনৈ হায়বগী পাউজেল পীরি হায়বা অসিনি। অমসুং হায়ৱেদা থোকপা এক্সিদেন্তশিংদা অহানবগী গোল্দন আৱর অসি পুন্সিগী মরু ওইবা গোল্দন পেরিয়দ অমনি। হোস্পিতাল অসিনা মফম অসিদা লৈরবসু ঐখোয়না মীওই কয়ানা মফম অসিদা লাকপা, এক্সিদেন্ত য়াম্না থোকপদি ঐখোয়না পামদে, অদুবু করিগুম্বা থোকপা তারবদি মনাক নকপদা পুন্সি কন্নবা ফেসিলিতীশিং লৈরি। হোস্পিতাল অসিগী দোক্তর, মেদিকেল স্তাফ পুম্নমক্তা ঐহাক্না য়াইফ মঙ্গোল পীজরি।
মরুপশিং,
লায়রবশিংগী মপাঙ্গল হাপ্নবা, লায়রবশিংগী অৱাবা কোকহন্নবা হেল্থ সর্ভিসেস মোদর্নাইজ তৌবা, মীপুম খুদিংদা এক্সেসিবল ওইহনবা অসি চপ মান্ননা মরু ওই। হৌখিবা চহি ৮ অসিদা ঐখোয়না লৈবাক অসিগী হেল্থ সেক্তর ফগৎহন্নবা হোলিস্তিক এপ্রোচ অমদা মীৎয়েং থমদুনা লাকখি। ঐখোয়না ত্রীৎমেন্ত ফেসিলিতীশিং মোদর্নাইজ তৌনবা, ন্যুত্রিসন হেনগৎহন্নবা, অফবা পুন্সি মহিং হিংনবা অমরোমদা অনাবা লৈতবা হকচাং ওইহনবগা মরী লৈনবা বিহেবিয়রেল সবজেক্তশিং অসি ফগৎহনবা, সরকারগী মরু ওইবা থৌদাংশিং ওইরিবা অসিদা ঐখোয়না মরু ওইবা মীৎয়েং থমদুনা লাকখি।
ঐখোয়না লায়রবা অমদি মিদল ক্লাসশিংবু লাইনা-তিন্নাদগী ঙাকথোক্নবা পান্দম থম্মি, লাইনা নারবসু ঐখোয়না মদুদা তৌবা চাদিং হন্থহন্নবা পান্দম থম্মি। ঙসি ঐখোয়না অঙাংশিং অমদি মমাশিংগী হকশেল ফনা থম্নবা খোঙথাংশিং পাইখৎপা ময়েক শেংনা উবা ফংলি। ঙসি, গুজরাতকী হেল্থকিয়র ইনফ্রাস্ত্রকচর অমসুং হেল্থকিয়র ইন্দিকেতরশিং হেনগৎলকপা অসিনা নিতি আয়োগকী সস্তেনেবল দিবেলপমেন্ত গোল ইন্দেক্সতা গুজরাতনা মকোক্তা লৈরি।
মরুপশিং,
ঐহাক্না গুজরাতকী মুখ্য মন্ত্রী ওইরিঙৈ মতমদা রাজ্য অসিগী লায়রবা খুদিংমক্তা ফংহনখিবা হেল্থ সর্ভিসেস অসি হৌজিক্তি লৈবাক পুম্বগী লায়রবশিংনা শিজিন্নবা ফংলে। মতম অদুদা ঐখোয়না মশা-মউ ফবা গুজরাত, উজ্জ্বালা গুজরাতকীদমক রোদমেপ অমা শেমখি। মুখ্যমন্ত্রী অমৃতম য়োজনা, তেন্না মওংদা মা য়োজনা হায়নসু খঙনবা অসিনা মতম অদুদা অরুবা অনাবা নাবা লায়রবা লাখ ২ ফাওবদা লেম্না লায়েংবগী খুদোংচাবা ফংহনখি।
স্কিম অসিদগী ফংখিবা লৌশিং অদুনা আয়ুশ্মান ভারত য়োজনা অসি শেম্বা ঙমহনখি, মসিনা লায়রবশিংদা লুপা লাখ ৫ ফাওবগী লেম্না লায়েং ফংবা ঙমহনখি, ঐহাক্না প্রধান মন্ত্রী ওইনা থবক তৌনবগী খুদোংচাবা ফংজবা মতমদা ঐহাক্না ইরৈবাকচাশিংদা য়োজনা অসি ফংহনখি। স্কিম অসিগী মখাদা গুজরাতকী লায়রবা অনবা মীওই লাখ ৪০ হেনবনা লেম্না লায়েং ফংখি। মখোয়শিংগী মরক্তা অয়াম্বনা ঐখোয়গী ইমা অমদি ইচে-ইচল, দলিত, শোত্থরবা অমসুং ঐখোয়গী ত্রাইবেলগী খুন্নাইগী মরুপশিংনা ওইখি, মসিনা মরম ওইদুনা লায়রবশিংনা লুপা করোর লিশিং ৭ তুশিনজবা ঙমখি। আয়ুশ্মান ভারত য়োজনাগী মখাদা হৌখিবা চহি ৭ অসিদা হেল্থ এন্দ ৱেলনেস সেন্তর লিশিং কয়া গুজরাত্তা মথৌ তৌরি।
মরুপশিং,
হৌখিবা চহি ২০ অসিদা গুজরাতকী হেল্থ সেক্তরনা অনৌবা মাইলস্তন কয়া য়ৌবা ঙমখি। হৌখিবা চহি কুন অসিদা গুজরাত্তা অমুক্তা তৌখিদ্রিবা মওংদা হেল্থ ইনফ্রাস্ত্রকচরগী থবক পাইখৎখি, সহরদগী খুঙ্গংগী মফমশিংদা থাক খুদিংমক্তা থবক পাইখৎখি। খুঙ্গংগী মফমশিংদা হেল্থ সেন্তর লিশিং কয়া শাখি, ফর্স্ত এদ সেন্তরশিং শাখি। সহরগী মফমশিংদা দীন দয়াল ওশধালয় ৬০০রোম শাখি।
গুজরাতকী সরকারগী হোস্পিতালশিংদা কেন্সরগুম্বা লাইনাশিং লায়েংনবা এদভান্স ওইবা খুৎলাইশিং লৈরে। গুজরাত কেন্সে রিসর্চ ইন্সতিত্যুতকী কেপাসিতী অসি ৪৫০দগী ১০০দা হেনগৎখ্রে। অহমদাবাদ নত্তনা ভাবনগর, জামনগর, রাজকোৎ অমসুং নদোদরা অসিনচিংবা সহর কয়াদা কেন্সরগী লায়েংনবা ফেসিলিতীশিং উবা ফংলি।
অহমদাবাদকী কীদনী ইন্সতিত্যুত অসি মতমগা চুনবা ওইহন্দুনা চাউথোকহনখি। অমসুং অথুবদা মসিগী বেদ মশিং শরুক অনি ওইরগনি। ঙসি গুজরাত্তা দাইলাইসিস সেন্তরনা অনাবশিংদা মখোয়গী ময়ুমশিংগী অনকপদা দাইলাইসিসকী খুদোংচাবশিং ফংহল্লি।
ভারত সরকারগী মহুৎ শিন্দুনা, লৈবাক পুম্বগী দাইলাইসিসকী ইনফ্রাস্ত্রকচর শেমগৎ-শাগৎনবা, অনাবশিংদা মখোয়গী ময়ুমশিংগী মনাক্তা খুদোংচাবা অসি ফংহন্নবা, কেম্পেন অসি খোঙজেল য়াংনা চংশিল্লি, মমাংদগী শরুক কয়া থোক্না হেনগৎলকখি। অসুম্না ঙসিদি কীদনী নাবা মীওইশিংদা দাইলাইসিস সেন্তরশিং ফংহল্লি।
মরুপশিং,
গুজরাত্তা ঐহাক্কী মতমদা, ঐখোয়গী সরকারনা অঙাং অমদি নুপীশিংগী হকশেল অমসুং ন্যুত্রিসন্দা মরু ওইবা মীৎয়েং চংখি। পব্লিক-প্রাইবেৎ পার্তনরশিপ লৈহন্দুনা চিরঞ্জীবী য়োজনাগী মখাদা ইন্সতিত্যুস্নেল দেলিভরী ফংহনখি, ঐখোয়না ইন্সতিত্যুস্নেল দেলিবরী পাকথোক চাউথোকহনখি অমসুং গুজরাত্তা মসিগী য়াম্না অফবা ফলশিং ফংবা ঙমহনখি।
ঙসি ফাওবদা মীরোনবী নুপী লাখ ১৪না স্কিম অসিগী মখাদা চিরঞ্জীবী য়োজনাগী কান্নবা ফংবা ঙমখ্রে। ঐখোয় গুজরাতকী মচানি অদুনা হেন্না থবক তৌবা পাম্বা মীওইশিংনি, ৱাখল্লোন অসি অদুমক লেংদনা লৈরি। ঐহাক্না মফম অসিদা লৈরিঙৈদা ঐখোয়না ১০৮গী সর্ভিস হৌদোকখি। অদুবু মতম খরগী মতুংদা ১০৮গী সর্ভিস অসি, গারীশিং অসি মল্লে মসি লৌথোকখো হায়না হায়নরকখি। ঐহাক্না মদু তৌগনু হায়খি গারীশিং অসি ১০৮ সর্ভিসকীদমক্তনি মসি পর্ফেক্ত ওইবা তাই, থবক থুনা পাঙথোকপা ঙম্নবা শক্তি লৈবা তাই হায়খি।
অদুবু মসি অরিবা গারীশিং ওইবনা মখোয় অসিসু খুদক্তা লৌথোকপগী মহুৎ মখোয়বু শেমজিনখি, ঐখোয়না দিজাইন পুম্বা শেমদোক্নবা ৱারেপ লৌখি। সাইরেনগী মখোল অসি খোইথুম্নহনখি। অমসুং মমা অমসু দেলিভরী তৌরবা মতুংদা য়ুমদা পুরক্নবা লায়রবা মীওই অমনা ওতো-রোক্সো নেকপা তাই। সমস্যাশিওং অসি কোকহন্নবা অরিবা ১০৮ অসি নীংথিজরবা অমদা ওন্থোকখি।
খিলখিলাহত স্কিমগা লোয়ননা ঐখোয়না নৌনা পোকপদা ঙাইরিবা অঙাংশিংগী হকচাং অসি য়ুমদা য়েংশিনহনবা ঙমখি। মসিনা মরু ওইনা ত্রাইবেলগী ইমুং-মনুংশিংদা মখোয়গী য়ুমদা নুংঙাইবা পুরক্তুনা অঙাং অমদি মমাশিংগী পুন্সি কনবদা চাউনা মতেং পাংখি।
মরুপশিং,
কেন্দ্রদা থৌ পুবা মতমদা, “চিরঞ্জীবী” অমসুং “খিলখিলাহত”কী ৱাখল্লোন অসি মিসন ইন্দ্রধনুশ অমসুং মাতৃবন্দনা য়োজনাগী মখাদা লৈবাক শিনবা থুংবদা চাউথোকহনখি। হৌখিবা চহিদা গুজরাতকী ইচে-ইচল লাখ ৩ হেন্না প্রধান মন্ত্রী মাতৃবন্দা য়োজনাগী মখাদা কোনশিনবা ঙমখি। লুপা করোর কয়া ইচে-ইচলশিংগী একাউন্তদা হকথেংননা চংহনখি, অসুম্না মখোয়না মীরোল্লিঙৈ মতমদা অফবা চীঞ্জাক চাবা ফংহনখি। গুজরাত্তা অঙাং লাখ কয়া মিসন ইন্দ্রধনুশকী মখাদা তীকা থাদোকপা ঙমহনখি।
মরুপশিং,
হৌখিবা চহি অসিদা গুজরাত্তা দোক্তর অমসুং পেরামেদিক্সকী এজুকেসন অমসুং ত্রেনিংগীদমক ফেসিলিতীশিং হেনগৎহনখি। এম্সগুম্বা অচৌবা ইন্সতিত্যুত রাজকোত্তা লিংখৎখি। ঙসি মেদিকেল কোলেজশিংগী মশিং অসি ৩০ হেল্লে। মমাংদা রাজ্য অসিদা এম.বি.বি.এস.কী সীৎশিং অসি ১১০০দগী ৫৭০০দা হেনগৎলকখি অমসুং পি.জি. সীৎশিং অসি ৮০০দগী ২০০০দগী হেন্না হেনগৎলকখি। চপ মান্ননা নর্সিং অমসুং ফিজিওথেরাপীগুম্বা অতোপ্পা মেদিকেল সর্ভিসশিংগীদমক ক্বালিফাইদ তৌরবা মীওইশিংগী মশিং শরুক কয়া হেনগৎলকখি।
মরুপশিং,
গুজরাতকী মীয়ামগীদমক হকশেল অমসুং শেবা হায়বা অসি পুন্সিগী পান্দমশিংনি। শেবা তৌবনা লৈবাক অসিগী মপাঙ্গল ওইহনখিবা বাপুগুম্বা অথোইবা মীওইশিংনা ঐখোয়দা ইথিল পীখি। গুজরাতকী ৱাখল্লোন অসি ইনর্জীনা থল্লি। মফম অসিদা খ্বাইদগী মাইপাকপা মীওইনা ফাওবা শেবাগী থবক খরগা মরী লৈনৈ। গুজরাতকী শেবাগী ৱাখল্লোন অসিনা অমনা অমগা লোয়ননা মতেং পাংনদুনা মাগী কেপাবিলিতী হেনগৎলক্লি। ঙসি ঐখোয়না ফংলিবা অসিদগী হেন্না ফংবা ঙম্নবা ঐখোয়না চংশিনবা তাই।
অচেৎপা ফিরেপ অসিগা লোয়ননা হকশেল ওইরবসু, এজুকেসনবু ওইরবসু নত্ত্রগা ইনফ্রাস্ত্রকচর ওইরবসু ঐখোয়না ভারতপু মোদর্নাইজ তৌনবা লেপ্পা লৈতনা চংশিল্লি অমসুং মসি সবকা সাথ, সবকা বিকাস, সবকা বিশ্বাস আমসুং সবকা প্রয়াসকী মরু ওইবা হীরমশিংনি। মসিদা মীয়াম্না শরুক য়াবা হেনগৎলক্লিবা মখৈ লৈবাক অসিগী কেপাসিতী শরুক কয়া থোক্না হেনগৎলক্কনি, মসিগী ফলশিং অসি থুনা ফংবা ঙমগনি অমসুং ঐখোয়না অফবা ফলশিং ফংবা ঙমগনি।
অনিল ভাই, মহাক্কী ইমুং-মনুংনা ঐখোয়গী ফিরেপ ওইরিবা, পব্লিক-প্রাইবেৎ পার্তনরশিপকী ফিরেপ, খুন্নাইগী মীপুম খুদিংমক কন্নেক্ত তৌবগী ফিরেপ অসি থুংহন্নবা লৌখৎলিবা খোঙথাং অসিদা মখোয়গী ত্রস্তকী খুত্থাংদা মীপুম খুদিংমক্তা চাউনা মতেং পাংলি। মহাক্কী ইমুং-মনুংদা ঐহাক্না য়াইফ-মঙ্গোল পীজরি।
হন্না-হন্না থাগৎচরি!


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯গী অপদেৎ
সেম্পল পোপুলেসনগী চাদা ০.৭৩ খক কোবিদ-১৯না নাহল্লে হায়না আই.সি.এম.আরগী সেরো-সর্ভিলিয়েন্সনা থিজিনবদগী খঙলে
Posted On:
11 JUN 2020 6:48PM by PIB Imphal
আই.সি.এম.আরনা পাংথোকপা সেরো-সর্ভিলিয়েন্সকী মতুংইন্না সর্ভে তৌখিবা অপুনবা মীশিংগী চাদা ০.৭৩ সারস-কোরোনাভাইরস-২না নাহনবগী খুদম ফংলে হায়রি । ৱাফম অসি ঙসি আই.সি.এম.আরগী দিরেক্তর জেনরেল দোক্তর বালরাম বারগাবানা মেদিয়াদা ফোংদোকখিবনি ।
রাজ্যগী হেল্থ দিপার্তমেন্তশিং, এন.সি.দি.সি অমসুং দব্লিউ.ঐচ.ও ইন্দিয়াগী মতেংগা লোয়ননা ২০২০গী মে থাদা আই.সি.এম.আরনা কোবিদ-১৯গী অহানবা সেরো-সর্ভিলেন্স পাংথোকখি । থিজিনবা অদু জিলা ৮৩গী য়ুমথোং ২৮,৫৯৫ অমসুং মীওই ২৬,৪০০দা পাংথোকখি । থিজিনবা অদুদা হোৎস্পোত সহরশিংগী লাইচৎ লৈবা মফমশিংগী অপুনবা মীশিংগী শরুক মচেৎ অমা সারস-কোরোনাভাইরস-২না কয়া য়াম্না শোকহনবগে হায়বা য়েংখি ।
লোকদাউন মনুংদা পায়খৎলিবা থবকশিং অদুনা লায়না শন্দোকপা তপথহনবা অমসুং কোবিদ-১৯ য়াংনা শন্দোরকপা থিংবা ঙম্মি হায়বা ময়েক শেংনা থিজিনবা অদুদগী খঙবা ঙমখি । আই.সি.এম.আরনা খুঙ্গংগী লমশিংগা চাংদম্নখি, লাইচৎ শন্দোকপগী খুদোংথিবা অসি সহরগী মফমশিংনা শরুক ১.০৯ হেনখি অমসুং সহরগী স্লমশিংনা শরুক ১.৮৯ হেনখি । লায়না অসিনা শিহনবগী চাদা ০.০৮ ওইরি । অপুনবা মীশিংগী য়াম্লবা শরুক মতম মতমগী মতুংইন্না কোবিদকী দরকার ওইবা লিচৎ-শাজৎ ঙাক্না চৎপা দরকার ওইরি ।
হৌখিবা পুং২৪দা কোবিদ-১৯ অনাবা মীওই ৫,৮২৩ অনাবা ফরে । অসুম্না, অপুনবা ওইনা অনাবা মীওই ১,৪১,০২৮ কোবিদ-১৯দগী ফরে । কোবিদ-১ নারবা মীওইশিংগী মরক্তা অনাবা ফবগী চাং চাদা ৪৯.২১ওইরি । হৌজিক এক্তিব কেস ১,৩৭,৪৪৮ লৈরি অমসুং পুম্নমক মেদিকেলগী চেকশিন-থৌরাং মখাদা লায়েংলি । হৌজিক অনাবা মীওইশিংগী মশিংদগী অনাবা ফরবা মীওইশিংগী মশিংনা হেল্লে ।
কোবিদ-১৯গা মরী লৈনবা তেক্নিকেল ওইবা ৱাফমশিং, চৎন-কাংলোনশিং অমসুং চেকশিনৱাশিংগী অচুম্বা অমসুং অনৌবা পাউগীদমক চাংনাইনা https://www.mohfw.gov.in দা চংবীয়ু ।
কোবিদ-১৯গা মরী লৈনবা তেক্নিকেল ওইবা ৱাহংশিংগীদমক technicalquery.covid19[at]gov[dot]in দা ইমেল থাবা য়াই অমসুং অতোপ্পা ৱাহংশিংগী ওইনা ncov2019[at]gov[dot]in অমসুং ত্বুইতশিংগী ওইনা @CovidIndiaSeva শীজিন্নবা য়াগনি ।
কোবিদ-১৯গী মতাংদা ৱাহং অমা হেক্ত হংনিংবা লৈরবদি হেল্থ অমসুং ফেমিলি ৱেলফিয়ার মিনিস্ত্রিগী হেল্পলাইন নম্বর : +৯১-১১-২৩৯৭৮০৪৬ নৎত্রগা ১০৭৫(তোল ফ্রি)দা কোল তৌবীয়ু । কোবিদ-১৯গী মতাংদা রাজ্যশিং/য়ুতিশিংগী হেল্পলাইন নম্বরশিং https://www.mohfw.gov.in/pdf/coronvavirushelplinenumber.pdf দা ফংগনি ।
*****
(Release ID: 1631005)
Visitor Counter : 148
Read this release in:
Telugu
,
English
,
Urdu
,
Hindi
,
Marathi
,
Bengali
,
Punjabi
,
Gujarati
,
Odia
,
Tamil
,
Malayalam


text:
ন্যু অমসুং রিন্যুএবল মন্ত্রালয়
আই.এস.এ.না খ্বাইদগী নৌবা নেক্স জেনরেসন তেক্নোলোজী অসি মথং থাগী অহানবা ৱার্ল্দ সোলর তেক্নোলোজী সম্মিৎ অসিদা উৎলগনি
আই.এস.এ.গী মেম্বর ওইরিবা লৈবাকশিংগী মন্ত্রীশিং অমসুং মালেনগী লোয়শঙশিংনা শরুক য়াগদবা অসিদা প্রধান মন্ত্রী নরেন্দ্র মোদীনা থৌরম হৌদোক্কনি
কেন্দ্রগী পাৱর মন্ত্রীনা থৌরম অসিদা স্তেকহোল্দর পুম্নমক্না শরুক য়ানবা বর্তন তৌরি\
নোবেল লোরিএৎকী শকনায়রবা ৱাঙাংলোয় কয়া, দা স্তেনলে ৱিত্তিংহমদগী গ্লোবেল কোর্পরেসনশিংগী মকোক থোংবশিংনা ইন্নোবেসন, শেল চংদবা, অহোংবা সোলর তেক্নোলোজীশিংদা মীৎয়েং চংনবা ৱাফমশিং থমগনি
Posted On:
17 AUG 2020 6:51PM by PIB Imphal
আই.এস.এ. এসেমব্লীগী প্রসিদেন্ত অমসুং কেন্দ্রগী পাৱর অমসুং ন্যু এন্দ রিন্যুএবল ইনর্জী (আই/সি) অমসুং স্কিল দিবেলপমেন্ত এন্দ ওন্তপ্রিনোরশিপকী মিনিস্তর ওফ স্তেৎ, শ্রী আর কে সিংহনা সেপ্তেম্বর ০৮, ২০২০দা ভর্চ্যুল প্লেৎফোর্মদা আই.এস.এ.না শিনগদবা অহানবা ৱার্ল্দ সোলর তেক্নোলোজী সম্মিৎকী অকুপ্পা ৱারোলশিং ঙসি থমখি। থৌরম অসিগী পান্দমদি সোলর ইনর্জী হেন্না মপুং ফানা শীজিন্নবা ঙম্নবা হোৎনবদা মতেং ফংহনগদৌরিবা খ্বাইদগী নৌবা তেক্নোলোজীশিং লোয়ননা নেক্স জেনরেসন তেক্নোলোজীশিংদা মীৎয়েং চংনবনি। আই.এস.এ.না থৌরম অসিদা মালেমগী মফম কয়াদগী অইবশিংনা সোলর ইনর্জীগী মতাংদা মখোয়গী আর্তিকলশিং ফোঙবদা মতেং পাংনবা আই.এস.এ.জর্নেল ওন সোলর ইনর্জী (আই জোস) অসিসু হৌদোক্কনি। জর্নেল অসিগী আর্তিকলশিং অসি মালেমগী খঙহৈরবশিংনা রিভ্যু তৌগনি অমসুং আই.এস.এ.গী অচৌবা এন.এফ.পি.শিং (নেস্নেল ফোকেল পোইন্তশিং)গী অমসুং স্তার (সোলর তেক্নোলোজী এন্দ এপ্লিকেসন রিসোর্স সেন্তরশিং) সেন্তরশিংগী নেৎৱার্ক্কী খুত্থাংদা মেম্বর ওইরিবা লৈবাকশিংদা য়ৌহনগনি।
আই.এস.এ.গী রিজনশিংদগী মেম্বর ওইরিবা লৈবাকশিংগী মন্ত্রীশিং শরুক য়াগদবা অহানবা ৱার্ল্দ সোলর তেক্নোলোজী সম্মিৎ অসিদা প্রধান মন্ত্রী নরেন্দ্র মোদীনা থৌরম হৌদোকপগী ৱারোল পীগনি। সাইন্তিফিক রিসর্চ অমসুং দিবেলপমেন্তগী লমদগী মকোক থোংবা শকনায়রবশিং অমসুং সি.ই.ও.শিংগী কনক্লেব অমনা ইন্নোবেসন, শেল চংদবা, অহোংবা সোলর তেক্নোলোজীশিংদা মীৎয়েং চংনবা ৱাফমশিং থমগনি। হৌদোকপগী সেসন অসিদা মকোক থোংবা সরকারগী থৌ পুরিবশিং, গ্লোবেল কোর্পরেসনশিংগী মকোক থোংবশিং, ফাইনান্সিএল অমসুং মল্তিলেতরেল ইন্সতিত্যুসনশিং, সিবিল সোসাইতী, ফাউন্দেসনশিং অমসুং থিঙ্ক-তেঙ্কশিংনা শরুক য়াগনি।
নোবেল লোরিএৎ দা এম স্তেনলে ৱিত্তিংহমনা হৌদোকপগী থৌরম অসিদা মরু ওইবা ৱারোল পীগনি। দা এম স্তেনলে ৱিত্তিংহম অসি লিথিয়ম আইওন বেত্তরীশিং পুথোক্তুনা অওনবা পুরকখিবগীদমক ২০১৯দা কেমেস্ত্রীদা নোবেল প্রাইজকী মনা পীখি (জোন বি গুদেনোগ অমসুং অকিরা য়োশিনোগা পুন্না) মতুং তারকপা ওইনা সোলর তেক্নোলোজীশিং ইমপ্লিমেন্ত তৌবা অমসুং হেনগৎহনবগী লমদা মাংজিল থাদুনা চংশিল্লিবা মকোক থোংবা গ্লোবেল কোর্পরেসনশিংগী সি.ই.ও.শিংগা লোয়ননা কান্নরবা সেসন অমা পাঙথোক্কনি। মালেমগী সি.ই.ও.শিংগী সেসন অসিদা শরুক য়ারবা য়াই হায়না পান্নরিবা সি.ই.ও.শিং অদুদি: মিস্তর বরত্রান্দ পিকার্দ এফ.আর.এ.জি.এস., ফাউন্দর অমসুং চ্যেরমেন সোলর ইমপ্লস, স ফাউন্দেসন্স সুইজারলেন্দ; মিস্তর জীন-পাস্কল ত্রিকোইয়র, চ্যেরমেন অমসুং সি.ই.ও., সিনাইদর ইলেক্ত্রিক; মিস্তর ইরিক রোন্দোলৎ, চীফ একজিক্যুতিব ওফিসর, সিক্নিফাই। মশক নায়রবা কপর্পরেৎকী লুচিংবশিং অসিনা মখোয়গী পুন্সিগী মতাংদা ফোঙদোক্কনি অমসুং সাইন্তিফিক্কী ওইনা অচৌবা মায় পাকপশিং অমসুং ইন্নোবেসনশিং অসি করম্না মালেমগী শরুক পুম্নমক্তা পাকশন্না শীজিন্নবা য়ানবা ফংহনগদবগে হায়বগী মতাংদা মখোয়গী ৱাখল্লোনশিং ফোঙদোক্কনি।
থৌরম অসিদা তেক্নিকেল সেসন মরি য়াওগনি মসি শরুক য়ারিবশিংদা তোঙান তোঙানবা লোলশিং মদুদি ইংলিশ, স্পেনিশ, ফ্রেঞ্চ অমসুং অরাবিক্তা ফংহনগনি। মালেমগী পুম্বদগী মাংজিল থারিবা কম্পনীশিংনা অমসুং রিসর্চ ওর্গনাইজেসনশিংনা মখোয়গী লৌখৎলিবা থবক অদু সেসনশিং অসিদা পুথোক্তুনা উৎকনি অমসুং সোলর তেক্নোলোজীশিংগী কহবাইদগী নৌনা চৎনরিবশিংগী মতাংদসু ৱাফমশিং থমগনি।
সেসন-১: ভিজন ২০৩০ এন্স বিয়োন্দ: পি.ভ. তেক্নোলোজী দিবেলপমেন্তগী হৌজিক লৈরিবা ফীভম অমসুং মখোয়গী তুংলমচৎনা মালেম পুম্বগী অহানবা ইনর্জীগী হৌরকফম ওইনবা লম্বেলদা চংশিল্লি লোয়ননা পি.ভি তেক্নোলোজীশিংনা মালেমগী ইলেক্ত্রিসিতী অসিগী ৭০% পুথোক্লি।
সেসন-২: তুৱার্দস এ দিকারবোনাইজ গ্রিদ: পি.ভি মোদ্যুলশিং অমসুং স্তোরেজ তেক্নোলোজীশিং অসিগুম্বা মরু ওইবা মচাংকশিংগী ওইনা হন্দক্কী খ্বাইদগী অনৌবা কান্নবশিং (মপুং ফানা ওন্থোকপদা ফগৎলকপশিং অমসুং শেল চংবা হন্থরকপা)
সেসন-৩: দিসরপতিব সোলর তেক্নোলোজীস: করিগুম্বা লৈমায় অদু ৱাংখৎপ্রা, তাওদুনা থম্বরা নত্রগা রিসিদেন্সিএল অমসুং কম্মর্সিএলগী য়ুমথক্তা হাপ্পরা হায়বগী মতাংদা ওন-গ্রিদ এপ্লিকেসনশিং।
সেসন-৪: সোলর বিয়োন্দ দি পাৱর সেক্তর: মফম পুম্নমক্তা ইনর্জী ফংহন্নবা, পি.ভি অসি লেংনবা, শাগৎনবা, ইংথহন্নবা শীজিন্নবা অমসুং মহৌশাদা অকায়বা পীদবা ইন্দস্ত্রিএল প্রোসেসশিং চল্লাইনবা অমসুং ফ্যুল লোয়ননা ওফ-গ্রিদ এপ্লিকেসনশিং পুথোক্নবা অনৌবা এপ্লিকেসনশিং।
কেন্দ্রগী পাৱর অমসুং ন্যু এন্দ রিন্যুএবল ইনর্জী (আই/সি) অমসুং স্কিল দিবেলপমেন্ত এন্দ ওন্তপ্রিনোরশিপকী মিনিস্তর ওফ স্তেৎ অমসুং আই.এস.এ. এসেমব্লীগী প্রসিদেন্ত, শ্রী আর কে সিংহনা কর্তেন রাইজরদা মরু ওইবা ৱারোল পীরদুনা মহাক্না আই.এস.এ.না খ্বাইদগী অহানবা ৱার্ল্দ সোলর তেক্নোলোজী সম্মিৎ পুথোকপগীদমক থাগৎপা ফোঙদোকখি। থৌরম অসিনা পান্দম অসি ফংনবা হোৎনবদা মতেং ওইগনি অমসুং ইন্নোবেসনগী খুত্থাংদা মালেম পুম্বদা সোলর ইনর্জীগী মথৌ তাবা চাউখৎ থৌরাং পুরকপা ঙমহনগনি। মালেম পুম্বনা কোরোনাগী লায়চৎ অসি লান্থেংনবা হৌৎনরিবা মরু ওইরিবা তানফম অসিদা, ঐখোয়না পুন্না হোৎনরিবা অসিনা খুদোংথিবা অসি থেংনবদা মতেং পাংগনি অমসুং মফম পুম্নমক্তা ইলেক্ত্রিসিতী ফংহন্নবা পান্দম মায় পাকপদসু মতেং ওইরগনি। শ্রী সিংহনা কেনফরেন্স অসিদা স্তেকহোল্দর পুম্নমক্না শরু য়ানবা হায়খি।
ভারতকী এম্বেসী ওফ ফ্রাঞ্চ চার্জ দি’এফিয়র্স, মিস দানা পুরকারেসচুনা আই.এস.এ.না হোৎনরিবশিং অসিবু থাগৎখি অমসুং মহাক্না হায় “দিকার্বোনাইজ ওইবা মালেম অমা ওইহনবা হায়বা অসি ঐখোয় পুম্নমক্না মঙজরকপা মঙলান অমনি অমসুং সোলরনা মসি মঙফাওনহনবদা মরু ওইবা থৌদাং অমা লৌরগনি। অহানবা ৱার্ল্দ সোলর তেক্নোলোজী সম্মিৎ অসিনা অহোংমা মমলদা সোলর শীজিন্নবা হেনগৎহন্নবা তেক্নোলোজীশিং খঙদোকপদা মতেং পাংলগনি। ঐহাক্না আই.এস.এ.বু অফ-মঙ্গোম পীরি অমসুং খ্বাইদগী ফাবা ওইরক্নবা আশা তৌরি।”
দি.জি., আই.এ.এস., শ্রী উপেন্দ্র ত্রিপাথীনা মাগী ৱারোলদা হৌখিবা চহি খরা অসিদা তেক্নোলোজীগী থৌদাং অসি চাওনা অহোংবা লাক্লে অমসুং মীয়াম্না মমাংদা লৈরম্বা তেক্নোলোজীদগী তুংদা লাকপা তেক্নোলোজীনা হেন্না পাম্নবনা অহোংবা অসি মখা চত্থখিগনি। মখাতানা মেম্বর ওইরিবা লৈবাকশিংগী মরক্তা অমগা-অমগা মতেং পাংনবনা সোলর পি.ভি. রিভোলুসনগী য়ুম্বী ওইরি। আই.এস.এ.না য়ুমথোংশিং কয়াম লাপ্না তাবগে হায়বা থীদনা ইনোবেতিব অমসুং এফোর্দেবল তেক্নোলোজীশিং মাংদা পুরক্লগা য়ুমথোং খুদিং মৈ ঙালহনবগী মংলান অদু মংফাওনহনগদবনি। ৱার্ল্দ সোলর তেক্নোলোজী অসি মসিগী মায়কৈদা চৎনবা অহৌবা খোঙথাংনি।
এক্সন ওরিএন্তেদ ওর্গনাইজেসন অমা ওইরিবা আই.এ.এস.না তেক্নোলোজীগী মমল অমসুং ফাইনান্স হন্থন্দুনা ২০৩০দা মেম্বর ওইরিবা লৈবাকশিংদা সোলর ইনর্জী জি.দবল্যু. ১,০০০গী মথক্তা দিপ্লোয় তৌদুনা অমসুং য়ু.এস.দি. বিলিয়ন ১,০০০ সোলর পাৱরদা শিজিন্নবগী পান্দমশিং থম্লি। আই.এস .এ.না তেক্নোলোজী পাকশন্না ফংহনবা অমসুং দিবেলপ তৌবা, ইকনোমিক্স রিসোর্সশিং অমসুং স্তোরেজ তেক্নোলোজী দিবেলপ তৌবা, পাকশন্না পুথোকপা অমসুং ইনোবেসনগী ওইবা মপুং ফাবা ইকোসিস্তেম অমা ফংহন্নবা মীৎয়েং থম্লি। তেক্নোলোজীগী মমল হন্থবনা অহেনবা অচৌবা সোলর ইনর্জী প্রোগ্রামশিং লৌখৎপদা মতেং পাংলগনি। সোলর অসি এফোর্দেবল অমসুং রিলাইএবল ওইবা ইনর্জীগী হৌরকফমনি হায়না পল্লদুনা য়ুনিভর্সেল ইনর্জী এক্সেস গোল (এস.দি.জি. ৭) ফংহন্নবদা মায়পাক্না প্রোজেক্ত ইমপ্লিমেন্ত তৌবনা অচৌবা থৌদাং লৌগনি। আই.এস.এ.গী লৈবাক ৬৭ লৈ অদুগা আই.এস.এ.গী প্রো্গ্রাম তরুক লৈ মদুদি লৌউ-শিংউদা শিজিন্ননবা সোলর এপ্লিকেসনশিং, পাকশন্না শেল চংহন্দবা, মিনি গ্রিদশিং অমসুং সোলর রুফতোপশিং অমসুং সোলর ই-মোবিলিতী অমসুং স্তোরেজ অমসুং অচৌবা সোলার পার্কশিং। হৌজিক ফাওবদা আই.এ.এস.কী অপুনবা য়ু.এস.দি. বিলিয়ন ৫.৫কী সোলার প্রোজেক্তশিং পাইপলাইন্দা লৈরি অমসুং মেম্বর ওইবা লৈবাকশিংদা সোলর প্রোজেক্তশিংগী শেল থাদনবা হোৎনরি।
*****
(Release ID: 1647856)
Visitor Counter : 72


text:
খুরমজরি!
ঐহাক্না নখোয় ময়ামদা, লৈবাক অসিগী নুপীশিংদা ইন্তর্নেস্নেল ৱিমেন্স দেগী থৌরম অসিদা য়াইফ পাউজেললম পীরি। মসিগী থৌরম অসিদা লৈবাক অসিগী নুপী সন্ত অমসুং সাধুশিংনা মসিগী অনৌবা মখলগী থৌরম অসি শিনখি। ঐহাক্না নখোয় ময়াম্বু থাগৎপা ফোংদোক্লি।
ইমাশিং অমসুং ইচে-ইচলশিং,
নখোয় ময়াম্না লাক্লিবা কচ্ছকী লমদম অসি চহি চা কয়াদগী নারিশক্তি অমসুং শক্তিগী খুদম্নি। মফম অসিদা মা আশাপুরা মশামক্না মাত্রুশক্তিগী শক্লোন লৌদুনা লৈরি। মফম অসিগী নুপীশিংনা খুনাই অসিবু মহৌশাগী শিংনবশিং, খুদোচাদবা ফিভমশিংগী মরক্তা করম্না হিংগদগে হায়বা তম্বীরে, করম্না লান্থেংনগনি হায়বা তম্বীরে, অমসুং মাইপাকপসু তম্বীরে। ৱাতর প্রিজার্ভেশনগী মতাংদা কচ্ছকী নুপীশিংনা লৌখিবা থৌদাংশিং, ৱাতর কমিতী শেমদুনা তৌখিবা থবকশিং অদুবু ইন্তর্নেস্নেল ওর্গনাইজেশনশিংনাসু ইকাইখুম্নবা উৎখি। কচ্ছকী নুপীশিংনা খন্না হোৎনদুনা কচ্ছকী সিভিলাইজেশন অমসুং কলচরবু হিংহন্দুনা থম্লি। কচ্ছকী মচু অসি মরু ওইনা মফম অসিগী হেন্দিক্রাফ অসিনা য়াম্না চাউরবা খুদম্নি। মসিগী কলাশিং অমসুং হিং-শিংবশিং অসিনা মালে অসিদা তোপ-তোপ্পা মশক অমা তাক্লি। নখোয়না হৌজিক ভারত কী নোংচুপ থংবা ঙমখৈগী খ্বাইদগী মতাই থংবদা লৈবা খুঙ্গংনি। হায়বদি ভারতকী ওইনা গুজরাতকী খ্বাইদগী ঙমখৈদা লৈবা খুঙ্গংনি। মসিগী মতুংদা কনা অমত্তা তাদ্রে। মসিগী মতুংদা অতোপ্পা লৈবাক অমা ওইরে। ঙমখৈদা লৈবা খুঙ্গংশিং অসিদা লৈরিবা মীসিং অদুনা লৈবাক অসিগী ওইনা খ্বাইদগী মথৌ চাউই। কচ্ছকী মথৌনা লৈরবা নুপীশিং শিংনা মখোয়গী মথৌদাংশিং অদু নিংথিজনা পাংথোক্তুনা লাক্লি। নহাক্না মমাংদা তারম্লগনি, ১৯৭১গী লানদা য়েক্নবশিংনা ভুজকে এয়রপোর্ত্তা লান্দাদুনা এবরস্ত্রিপ থুগাইখি, মতম অদুদা ঐবরস্ত্রিপ অমগী মথৌ তাখি। মতম অদুদা কচ্ছকী নুপীশিংনা মত্বাই খুবাক্তা হাপ্তুনা নুমিদাং অদুমক্তদা অনৌবা এয়রস্তিপ অমা শাখি অমসুং ভারতকী লানমীশিংগীদমক্তা ফেসিলিতীশিং শাখি। পুৱারিগী ওইনা খ্বাইদগী নিংশিংনিংঙাই ওইবা থৌদোক অমনি। মসিদা শরুক য়াখিবা ইমাশিং অমসুং ইচে-ইচলশিং অদু ঐগা লোইনা মখোয়গী মতাংদা ই-পাউ লৌরবি , মখোয়শিং অদুগী চহি অদু য়াম্না য়াম্লে অদুবু ঐহাকসু মখোয়শিং অদুগা উনদুনা কয়ারক অমা মখোয়শিং অদুগা ৱারী-ৱাতাই শাবগী খুদোংচাবা ফংখি। অদু ওওইরবদি নুপীশিংগী অসিগুম্বা ময়ামদগী থোইদোক-হেন্দোকপা মথৌনাশিংগীদমক্তা মালেম অসিদা ঐখোয়গী মত্রুশক্তিনা খুনাই অসিগীদমক্তা সেৱা য়গ্যা হৌদোক্লরে।
ইমাশিং অমসুং ইচে-ইচলশিং,
ঐখোয়গী বেদশিংনা নুপীশিংদা ‘পুরন্ধি:য়োশা’গুম্বা মন্ত্রশিংনা পুক্নিং থৌগৎলি। মসিনা নুপীশিংবু মখোয়গী সিতী, মখোয়গী খুনাইগী ওইনা থৌ পুবা ঙম্নবা, লৈবাক অসিবু লুচিংনবগী থৌনা পীরি। নুপী ওইবীশিং অসি পোলিসী, লোয়ল্তি, ৱারেপ লৌবগী শক্তি, অমসুং লুচিংবা অমা ওইবগী শক্তম্নি। মসিনা মখোয়বু মশক তাকই। মরম অদুনা ঐখোয়গী বেদনা ঐখোয়গী চৎনবীনা মখোয়বু মতিক চাবা, লৈবাক অসিবু লমজিং-লমতাকপীবদা মতিক চাই হায়না হায়রি। মরম অদুনা ঐখোয়না নুপীশিংবু, নারি তু নারায়নি! হায়না হায়রি, করিগুম্বা নুপাশিংনা করনি তৌরবদি মহাক অদু নরায়ন ওইরে! হায়বদি করিগুম্বা মহাক্না নরায়ন ওইনবগীদমক্তা থবক খরা তৌবা মথৌ তাই! অদুবু নুপীশিংগীদি করি হায়না হায়বগে, নুপী নং নারায়নিনি! মসিদা কয়া য়াম্না খেৎনবগে হায়বদু য়েংবীয়ু। ঐখোয়না মসিমক্তি হায়রি অদুবু খরা খন্থদুনা য়েংলবদি নুপানা কর্নি তৌরবদি মহাক নরায়ন ওইগনি! অদুবু ইমাশিং-ইচে-ইচলশিংগী ওইনদি, নুপী নখোয় নরায়ননি!
ইমাশিং ইচে-ইচলশিং,
ভারত অসি মালেম অসিগী ওইনা অসিগুম্বা ৱাখল-লৌশিংগী ওইবা চৎনবীগী পাউজেল পীরিবা লমদমনি, মফম অসিগী মশক অসি লমদম অসিগী ফিলোসোফীদা য়ুমফম ওই। অমসুং মসিগী ৱাখল্লোনা অসি নারি শক্তিদা য়ুমফম ওই। ঐখোয়না নুপী অমগী শক্তমদা ইশ্বরগী মতিক-মঙাল অদুসু উৎলি। ঐখোয়না ইশ্বরবু নুপী অমসুং নুপাগী শক্তমদা উবা মতমদা, ঐখোয়না মরু ওইবা অদু নুপীদা হেন্না পী। হায়রিবা অসিদা সিতা-রাম ওইগেরা, কৃষ্ণ-রাথা ওইগেরা, গৌরি-গনেশা ওইগেরা, লক্সমি-নরায়ন ওইগেরা! নখোয়দগী হেন্না ঐখোয়গী চৎনবী অসিগী মতাংদা কনানা খঙগনি। ঐখোয়গী বেদশিংদা ঘোশা, গোধা, অপালা, অমসুং লোপামুদ্রাগুম্বা বেদ কয়া অমা লৈ অমসুং মসিগা চপ মান্ননা রিশিকাশিংসু মফম লমদম অসিদা লৈরি। গার্গি অমসুং মৈত্রেয়িগুম্বা স্কোলারশিংনা বেদান্তগী রিসর্চ তৌবদা লমজিং-লমতাকপীখি। নোংপোক্লোমদা মিরাবাই অমসুং খা লোমদা অক্কা মহাদেবিগুম্বা ভারতকী দেবিশিংনা ভক্তি আন্দোলনদগী হৌরগা মীয়ামদা ৱাখল-লৌশিং পীদুনা খুনাই অসিদা অহোংবা অমা পুরক্নবা মীয়ামদা খোল্লাও অমা পীখি। গুজরাত অমসুং কচ্ছকী লমদম অসিদা সতি তোরল, গঙ্গা সতি, সতি লোয়ন, রামবাই অমসুং লীরবাইগুম্বা দিবি কয়া অমগী মমিং অসি সৌরাস্ত্রদা লাক্লগা য়েংবদা য়ুমথোং খুদিংদা থেংনগনি। অসুম্না রাজ্য খুদিংমক্কী মফম খুদিংমক্তা য়েংবদা, লৈবাক অসিগী খুঙ্গংশিং, মফমশিংদা গ্রামদেবি, কুলদেবিবু মফম অদুদা ময়াম্না খ্বাইদগী থজদবা , নিংদবা মফম অমত্তা লৈরম্মোই! মসিগী দেবীশিং অসি লৈবাক অসিগী নুপীগী শক্তিগী খুদম্নি, হায়রিবা অসি মতম কয়াদগী কূনাই অসিবু শেমদুনা লাকখি। অসিগুম্বা নুপীগী শক্তি অসিনা লৈবাক অসিগী নিংতম্বগী খোংজংদা নিংতম্বগী মৈরা চুখত্তুনা থমখি। অমসুং ঐখোয়না নিংশিংগদবদি , ১৮৫৭গী নিংতম্বগী খোংজং অদুবু নিংশিংবীয়ু অমসুং ঐখোয়না ঙসি আজাদি কা অমৃত মাহোতসব পাংথোক্লবনিনা ভারতকী নিংতম্বগী খোংজংদা ভক্তি মোবমেন্তকী য়াম্না চাউবা রোল য়াওরি। ভারতকী মফম খুদিংদা কনাগুম্বা রিশি, মুনি, সন্ত, অচার্য় অমদি পোক্লি, মখোয়না ভারতকী ওইবা ৱাখল্লোনশিং অসি শাগৎপদা য়াম্না চাউবা থৌদাং লৌখি। মসিগী মাইকৈ অসিদা , অসিগী ৱাখল্লোন অসিনা মরম ওইরগা লৈবাক অসিগী নিংতম্বগী খোংজং অদু মাইপাকপা ঙম্লিবনি। ঙসিদি ঐখোয়না নিংতম্বগী চহি ৭৫ শুবগী থাক অসি য়ৌরদুনা ঐখোয়গী ৱাখল্লোনশিং অসিগী খোংচৎ অসি মখাতানা অদুমক চত্থখিগনি। অদুম ওইনমক সোসিয়েল কন্সিয়সনেস, সোসিয়েল কমপিতেন্স, সোসিয়েল দেবেলপমেন্ত, খুনাই অসিদা লাক্লিবা অহোংবা, মসিগী মতম শিং অসি প্রজা খুদিংমক্কী মথৌদাংশিং অদুগা তৎন-থানবা য়াদ্রবা মরী লৈনৈ। অমসুং অসিগূম্বা মশিং য়অম্লবা সন্তকী চৎনবীগী ইমাশিং ইচে-ইচলশিং মফম অসিদা পুন্না ফমদুনা লৈরবনিনা ঐহাক্না নখোয়শিংদা ৱারীসু শাবগী মথৌ তাই। অমসুং ঙসি ঐনা মতিক-মঙাল লৈরবীশিংগী মীতিন অসিদা ৱারী শাবা হায়বসি ঐগী ওইনদি য়াম্না লাইবক ফবনি।
ইমাশিং ইচে-ইচলশিং
পৃথিবী অসিবু ইমানি হায়না খনবা লৈবাকশিংদি, নুপীশিংনা খুমাং চাউশিবনা লৈবাক অদুগী চাউখৎপদা য়াম্না চাউনা মতেং পাংঙি। ঙসিদি লৈবাক অসিগী ওইনা খ্বাইদগী মরু ওইবা পীরিবা অসি নুপীশিংগী পুনশিবু হেন্না ফগৎহনবা হায়বসিনি। ঙসি লৈবাক অসিগী খ্বাইদগী মরু ওইবা অসি ভারতকী চাউখৎ-থৌরাংদা নুপীশিংনা মপুং ফানা শরুক য়াহনবা হায়বসিনি অমসুং মরম অদুনা ঐখোয়গী ইমাশিং ইচে-ইচলশিংগী অৱাবা কোকহনবা য়বসিদা য়াম্না মরু ওইবা মীৎয়েং থম্লি। ঐখোয়গী লমদম অসিদদি ইমাশিং ইচে-ইচলশিংনা খোংহাম-খুৎহাম্বগীসু লমহাংদা থোক্লম্মি।য়ুমদা তোইলেতশিং লৈতবনা মরম ওইরগা অৱাবা কয়া ময়োক্নৈ। মসিগী ৱাফম অসি ঐহাক্না ওগস্তকী ১৫দা লাল কিলাদা থমখি অমসুং মসিবু ঐনা স্বচ ভারত মিসনগী মনুং চন্না তোইলেত করোর ১১গী মথক্তা শাহনখি। মমাংদদি খুঙ্গংশিংদা ইমাশিং ইচে-ইচলশিংনা শিং অমসুং শন্থি অকংবা মৈ থাদুনা চাক-ইনশাং থোংনরম্মি অদুবু কোকহন্নবগীদমক্তা উজ্বালা গ্যাস পীদুনা মৈখুগী অৱাবা অসিদগী কোকহনবীরে। হান্নদি নুপীশিংগী, মরু ওইনা লাইরবা নুপীশিংগী বেঙ্ক একাউন্ত ফাওবা লৈরমদে। মসিনা মরম ওইরগা মখোয়গী শেন্মিৎলোনগী ফিভম নতৈ চারমদে অদুবু হৌজিক্তি ঐখোয়গী সরকার অসিনা নুপী করোর ২৩দা জনধন একাউনতশিং হাংদোকহল্লে। হৌজিক্তি খুঙ্গং-খুঙ্গংশিংদা নুপীশিংনা সেল্ফ-হেল্প গ্রুপশিং শেমদুনা ইন্দস্ত্রী মচাশিংগী খুত্থাংদা খুঙ্গংগী শেনমীৎলোনশিংদা চাউখৎপা পুরক্লি। নুপীশিংদা হৈশিংবগী অৱাৎপা অমত্তা লৈতে, মসিগী হৈশিংবা অসিনা ঙসিদি মখোয়গী ইমুং-মনুংশিংগী মপাঙ্গল ওইরি। ঐখোয়গী ইচে-ইচলশিং, ইচানুপীশিংনা মখোয়গী মংলান অদু মঙফাওনবা ঙম্নবা, অপাম্বা অদু মনিং থুংবা ঙম্নবা, মখোয়গী অপাম্বগী মতুং ইন্না থবক তৌবা ঙম্নবা, সরকার অসিনা তোঙান-তোঙানবা পাম্বৈশিংগী খুত্থাংদা মখোয়দা শেলগী ওইবা মতেংশু পাংলি। ঙসিদি লোনশিংগী চাদা ৮০দি ‘স্তেন্দঅপ ইন্দিয়া’গী মখাদা ইমাশিং, ইচে-ইচলশিংগী মিংদা লৈরে। মুদ্র য়োজনাগী মখাদা ইমাশিং ইচে-ইচলশিংদা লোন চাউরাক্না চাদা ৭০ পীখ্রে। ঐখোয়গী সরকার অসিনা পি.এম আৱাজ থোজনাগী মখাদা য়ুম করোর ২গী মথক্তা শারগা পীখ্রিবা অসি ভারত অসিদা লাইরবা খুদিংমক্তা মখৌবগী মশাগী য়ুম লৈগদবনি হায়বা মঙলান অমা লৈ। হায়রিবা য়ুম অসি মাইকৈ মরিনা খাজিনবা য়ুম হায়বা নত্তে মসিদা তোইলেত লৈবা, ঈশিংগী কনেক্সন ফংবা, মৈগী কনেক্সন লৈবা, তঙাইফদবা ফেসিলিতীশিং লৈবা, গ্যাস কনেক্সন লৈবা , হায়রিবশিং অসি মপুং ফানা লৈবা য়ুম অসি ইমুং করোর ২ হেন্না ঐখোয়না পীখ্রে। অহানবা ওইনা ঐখোয়না ফিরেপ লৌখি মদুদি ঐখোয়গী ইমাশিং, ইচে-ইচলশিংগী মিংদা মরল-মথুম লৈহনগনি অমসুং অসিগীদমক্তা ঐখোয়না য়াম্না মরু ওইবা ফিরেপ অমা লৌখি। অমসুং মখোয়গী মখুত্তা অসিগী পাঙ্গল অসি লাকপা মতমদা, এমপাৱরমেন্ত অসি লাক্লিবনি, অদু ওইরবদি মখোয়শু য়ুমগী শেল-থুমগী মতাংদা খন্নবদা শরুক য়াবা ঙম্লগনি। হান্না মমাংদা নুপী ওইবীশিংনা য়ুমগী শেল-থুমগী মতাংদা খন্ন-নৈনবদা বাওহল্লমদে অদুবু হৌজিক্তি মখোয়শু এমপাৱরমেন্ত ওইওরবনিনা , মসি অরানবনি অদুনা অসুম্না তৌসি হায়বা ঙম্লে। অমাং-অতোংগী মতাংদা খন্নবা ঙম্লে। হৌজিক্তি মখোয়না শরুক য়াবা হেনগৎলক্লি, হান্নদগীসু মখোয় অসি মতিক য়াম্না চাই অদুবু হান্নগী অরিবা ৱাখল্লোন অমসুং অথিংবশিং অদুনা পুন্দুনা থম্বনা থবকশিং অসি পাংথোকপা ঙমদবনি। নুপীশিংনা থবক তৌবা মতমদা, কয়ারক হন্না মীরোনবনা মরম ওইরগা থবকশিং তোকপা তারম্মি। নুপী কয়া অমনা নতৈ চাদবা লিচৎশিং চৎপদি কীদনা তোপসু য়াওরি। ঐখোয়না মসিগী ফিভমশিং অসিবু হোংদোক্নবগীদমক্তা থবক কয়া অমা পাইখৎখি। ঐখোয়না মীরোল্লবী নুপীশিংগীদমক্তা ছুতি লৌবগী মতম অসি চয়োল ১২দগী হেনগৎলদুনা চয়োল ২৬তা ওন্থোকখ্রে। চহি অমদা চয়োল ৫২ লৈ মসিদা চয়োল ২৬ অমদি মখোয়দা ছুতি পীরি। ঐখোয়না ৱর্ক প্লেসশিংদা নুপীশিংগীদমক্তা অসোই-অঙাম য়াওদনবা য়াম্না শাথিবা আইনশিং শেমখ্রে। রেপকুম্বা য়াম্না তমথিরবা ক্রাইমশিংগীদমক্তসু ঐখোয়গী সরকার অসিনা থবক কয়া অমা তৌখ্রে। অসিগুম্বা য়াম্না তমথিরবা ক্রাইমশিং অসিগীদমক্তা ফাসী তৌবগী দন্দি ফাওবা পীবগী অয়াবা লৈরে। মচা নুপা-নুপীগী মরক্তা খেৎনবা অমত্তা লৈহন্দনা চপ মান্নবা মিৎয়েংদা য়েংলি হায়বা ৱাফম অসি থমদুনা, নুপীশিংগী লুহোংবগী চহি অদু চহি ২১দা হেনগৎনবগীদমক্তা খন্নরি অমসুং মসিগী মতাংদা পার্লিয়ামেন্তা পওপোজলসু থাংগৎখ্রে। ঙসিদি লৈবাক অসিগী লানমীশিংদা নুপীশিংগী থৌদাং কয়া অমগীদমক্তা শৌগৎলি, শৈনিক স্কুলশিংদা নু্রীশিংগী এদমিসন তৌবা হৌখ্রে।
ইমাশিং ইচে-ইচলশিং
নারিশক্তিগী এমপাৱরমেন্ত তৌবগী খোংচৎ অসিবু খোংজেল য়াংনা মাংলোমদা চংশিনহনবা হায়বসি ঐখোয় পুম্নমক্কী ইথৌদাংনি। নখোয় ময়াম্না ঐবু নুংশিবীদুনা, থৌজানবীদুনা, নখোয়গী মরক্তা চাউরক্তুনা, নখোয়গী মরক্তগী থোরক্লিবনি, মরম অদুনা নখোয়দা ঐহাক্না নোল্লুক্না করিগুম্বা খরদং নিজগে। ঐহাক্না নখোয়দা থবক খরগী মতাংদা হায়বা পাম্লি, ঐখোয়গী মন্ত্রী খরা, কার্য়কর্তা খর মফম অদুদা লাক্লমগনি, মখোয়না হায়রম্বা য়াই নত্রগা তুংদা হায়গদবা ওইরমগনি। হৌজিক মালন্যুত্রিশন অসি মফম অমহেক্তদা ওইসনু, ঐখোয় য়ুম পানবা ওইগেরা পান্দবা ওইগেরা, অদবু ভারতকী অঙাংশিং অমনা মালন্যুত্রিশন ওইবদা ঐখোয়দা নুংঙাইতবা ফাওব্রা? নুংঙাইতবা অসি ফাওফম থোকপ্রা নত্রগা থোক্তব্রা? ঐখোয়না মসিগীদমক্তা সাইন্তিফিক ওইবা মওংদা মসিগী উপায় অমা পুথোকপা য়াগদ্রা নত্রগা য়ারোইদ্রা? মসিগী মতাংদা থোদাং লৌবা ঙম্লোইদ্রা অমসুং মরম অদুনা মালন্যুত্রিশনগী মায়োক্তা চত্থরিবা কেমপেন অসিদা নখোয়না য়াম্না চাউনা মতেং পাংবা ঙমগনি। অসিগা চপ মান্ননা লৈবাক অসিদা বেতি বচাও বেতোই পরহাওগী কেমপেন অসিদসু নখোয়গী য়াম্না চাউরবা থৌদাং লৈরি। মশিং য়াম্না স্কুলশিং চৎপদা নত্তনা মখোয়গী মহৈ-মশিং অদু মপুং ফানা লোইশিনগদবনি। মসিগীদমক্তা নখপোয়না মখোবু ৱারী শাবীগদবনি। অসিগা চপ মান্ননা ভোকল ফোর লোকল হায়বা অসিগী মতাংদা নখোয়না য়াম্না তোইনা তারম্লগনি। হৌজিক মালেম অসিদা লৈরিবা ফিভম অসি ঐহাক্না উরে, মসিদা মশা মথন্তা মরোমদোম লেপচবা ঙমগদবনি, মপানদগী পোৎচৈশিং পুশিল্লক্তুনা হিংলবদি, মখৌবণা করিমত্তা তৌবা ঙম্লোই। মরম অদুনা ভোকল ফোর লোকল অসি ঐখোয়গী শেনমিৎলোনদা য়াম্না মরু ওইবা হীরম অমা ওইরি অদুবু মসিগা নুপীগী এমপাৱরমেন্তকা য়াম্না নক্নবা মরী লৈনৈ। অনম্বনা লমদম অসিগী ইন্দস্ত্রীগী পাঙ্গল অসি নুপীশিংগী মখুত্তা লৈ। মরম অদুনা নখোয়না নখোয়গী মীফমদা ৱা ঙাংবা মতমদা লমদম অসিগী পোত্থোকশিং শিজিন্ননবা মীয়ামদা থৌগৎকদবনি। নখোয়গী য়ুমদা লৈরিবা নখোয়গী ভক্তশিং অদুদা মশা-মশাগী য়ুমদা লৈরিবা পোৎলমশিং অদুদা মপান লমগী পোৎকা লমদম অসিদা শাজবা পোৎলমশিংগী মরক্তা করম্বনা হেন্না লৈবগে হায়বদু য়েংবীয়ু। পীকপদগীনা পীক্লবা পোৎলম কয়াদা মপান লমগী পোৎশিং শিজিন্নরি। লমদম অসিদা শাজবা পোৎ অশিনা লুপা অহুম মরি হেনল্লম্বা য়াই অদুবু মসিনা মীওই কয়া অমগী হিংননবগী লম্বি অমা ওইরিবনি। মরম অদুনা ঐখোয়না পোৎ কয়া অমা মপান লমদগী পুশিল্লক্লি, পুশিল্লকপগী হৈনবী অমা লৈরি। নখোয়না মসিগী মতাংদা মীয়ামদা খঙহনবা ঙমগনি অমসুং মখোয়বু থৌগৎপা ঙমগনি, মসিগীদক্তা লমজিং-লমতাকপীবা ঙমগনি। মসিনা মরম ওইরগা লমদম অসিগী লমদম অসিদা শাজবা পোৎলমশিং, ভারতকী মীয়মগী হুমাং য়াওবা পোৎলমশিং, ঐহাক্না অসুম্না হায়বা মতমদা অমসুং ভোকল ফোর লোকল হায়বা মতমদা মীয়ামগী ৱাখলদা দিৱালিগী দিয়া ওইরবোই খল্লি, মসি দিৱালিগী দিয়া খক্তা নত্তে পোৎ খুদিংমক্তসু য়েংঙু। অসিগা চপ মান্ননা নখোয়না ঐখোয়গী ফিশাবা নুপা অমসুং নুপীশিং থেংনবা মতমদা সরকারগী জি.ই.এম. পোর্তলগী মতাংদা হায়বীয়ু। ভারতকী সরকারনা শেম্বা পোর্তল অসিগী মতেংনা কনগুম্বা অমনা অথাপ্পা মফমদা লৈজরবসু, মহাক্না মহাক্কী অশাবা পোৎশিং অদু সরকারদা য়োনবা য়াগনি। ঐহাক্না নখোয়দা থম্নিবা ৱাফম অমনা নখোয়না করিগুম্বা মতমদা খুনাই অসিগী তোঙান-তোঙানবা কাংলুপশিংগা উনবা মতমদা মখোয়দা নাগ্রিক অমা ওইবগী মথৌদাংশিং অদুগী মতাংদা মরু ওইবা থমগদবনি। নাগ্রিক ধর্মগী ৱাখল্লোন অসিগী মতাংদা ঐখোয়না হায়গদবনি। লৈবাক অসিগীদমক্তা নাগ্রিক ধর্ম হায়বসি য়াম্না মরু ওই। সম্বিধানদা ইদুনা লৈরবা মসিগী ৱাখল্লোন অসিবু ঐখো মবাম চংদুনা হেন্না মপাঙ্গল কলহনগদবনি। মসিগী ৱাখল্লোনা অসিবু হেন্না মপাঙ্গল কনখৎহনবনা ভারতকী পান্দম অদুবু ফংবা ঙমগদৌরিবনি।ৈহাক্না থাজৈ মদুদি, লৈবাক অসিগী ৱাখল্লোনগী ওইবা অমসুং খুনাইগী মতাংদা লমজিং-লমতাকপীদুনা লুচিংবগী ৱাখল্লোন অসি শন্দোকপা মতমদা লৈবাক অসিগী মীপুম খুদিংমকপু লৈবাক অসি শেমগৎপগী খোংচৎ অসিদা পুনশিল্লগনি হায়বসি ঐগী থাজবনি।নখোয়গী থৌজাল অমসুং লমজিং-লমতাক্তগী ঐখোয়না অনৌবা ভারতকী মঙলান অদুবু য়াম্না থুনা মঙফাওনহনবা ঙম্লগনি অমসুং নখোয়না ভারতকী খ্বাইদগী অরোইবা খুঙ্গং অসিদা লৈরিবা ফিভম অসি য়েংবদা কয়াদা নুংঙাইবা ফাওবগে হায়বদু উরম্লগনি। নখোয়গী মরক্তা কনাগুম্বা খরদি অঙোবা রন য়েংবা চৎলম্লগনি। কনাগুম্বা খরনা ঙসি য়েংবা চৎপা য়াই। মসিগী মফম অসিগী তোপ-তোপ্পা ফজবা অমনি। অমসুং মসিদা স্পিরিচুৱলগী ওইবা ৱাখল্লোনা অমা ফাওই। মতম খরগীদমক্তা নতোমতা চত্তুনা খরা লাপ্না ফমদুনা লৈবদা অনৌবা এক্সপরিয়েন্স অমা ফংগনি মরমদি ঐগী ওইনদি মতম অমদা মসিগী তোঙানবা শিজিন্নফম অমা লৈখি। মরম অদুনা ঐহাক অসি লমদম অসিগী লৈহাও অসিগা মতম শাংনদগী য়াম্না নক্নবা মরী থমদুনা লাক্লি। অমসুং নখোয়না মফম অদুদা চৎপা মতমদা নখোয়না মফম অদুগী তোপ-তোপ্পা এক্সপেরিয়েন্স অমা লৈ, অদুগী এক্সপরিয়েন্স অদুবু লৌবীয়ু। ঐনা ণকৌয় ময়াম্বু য়াইফ পাউজেল পীরি। ঐখোয়গী মরুপশিং খরা মফম অদুদা লৈ, মখোগা য়াম্না ফজনা ৱারী-ৱাতাই শানরকউ। নখোয়না খুনাই অসিগীদমক্তা চোংথোরকউ। সন্তকী চৎনবী অসিনা নিংতম্বগী খোংজংদা য়াম্না চাউবা থৌদাং লৌরকখি। নিংতম্বগী চহি ৭৫ মতুংদা লৈবাক অসিবু পুখৎলকপদা সন্তকী চৎনবী অসিনা মাংজিল থানা চোংথোরক্তুনা খুনাই অসিগী ওইবা মখোয়গী মথৌদাং অদু পাংথোরকখি। মসিনি ঐহাক্না থম্লিবা থাজবসি। নখোয় ময়াম্বু হন্না-হন্না থাগৎচরি!


text:
প্রধানমন্ত্রীগী লোইশঙ
প্রধান মন্ত্রীনা অবু ধাবীগী ক্রাউন প্রিন্স অমসুং য়ু.এ.ই আর্মদ ফোর্সেসকী দিপুতি সুপ্রিম কমান্দর হিস হায়নেস সৈখ মোহম্মদ বিন জয়েদ অল নাহয়ানগা ৱারি শানখ্রে
Posted On:
28 JAN 2021 8:12PM by PIB Imphal
প্রধান মন্ত্রী শ্রী নরেন্দ্র মোদীনা তেলিফোন্দা অবু ধাবীগী ক্রাউন প্রিন্স অমসুং য়ু.এ.ই আর্মদ ফোর্সেসকী দিপুতি সুপ্রিম কমান্দর হিস হায়নেস সৈখ মোহম্মদ বিন জয়েদ অল নাহয়ানগা ৱারি শানখ্রে।
কোবিদ-১৯ লাইচৎনা লমদম অসিদা পীরিবা চৈথেংগী মতাংদা লুচিংবা অনিনা ৱারি শানখি অমসুং হকশেলগী অৱাবা মনুংদা ফাওবা ভারত অমসুং য়ু.এ.ইগী মরক্তা মতেং পাংনবা লেপ্তবদা অপেনবা ফোঙদোকখি।
কোবিদ লাইচৎ মতুংগী মালেম অসিদা মখা তানা ভারত-য়ু.এ.ই মরুপ-মপাং ওইবগী মরী কনখৎহনবা অমসুং মখা তানা ৱারি শানবা হায়না মখোয়না য়ানখি। ফিবম অসিদা, মখা তানা ললোন-ইতিক অমসুং শেন থাদবগী মরীশিং মখল কয়া থোক্নবা পাংথোক্নবা হৌজিক লৈরিবা খুদোংচাবশিং মখোয়না খন্নখি।
য়ু.এ.ইদা লৈরিবা ভারতমচাশিং য়াইফনবা মতম পুম্নমক্তা হিস হায়নেস মশামক্না পুক্নিং চঙনা চেকশিন-থৌরাং লৌখৎপগীদমক প্রধান মন্ত্রীনা মহাক্কী অখন্নবা থাগৎপা ফোঙদোকখি।
কোবিদকী অৱাবা অথুবদা মতমদা লোইরগনি অমসুং তুংদা মখোয় অনি হকথেংন্না উনরগনি হায়বগী থাজবা লুচিংবা অনিনা থমখি।
****
(Release ID: 1693101)
Visitor Counter : 88
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
জেটঃইঃওঃ থৌবাল
মরু ওইবা থবক থৌরমশিংঃ-
জোনেল ইদুকেসন ওফিসরনা সরকারগী মহৈ লোইশংশিং এদেদ স্কুল অমদি প্রাইবেট স্কুলশিং য়েংশিল্লি। অসিগী মথক্তা মহৈ মশিং হেন্নাচাওখৎনবগীদমক্তা এসএসএ অমসুং আরএমএসএ নাচিংবা ইস্কিম/প্রোজেকশিংসু জোনেল ইদুকেসন ওফিসারনা পাইখৎলি অমসুং য়েংশিল্লি।
সেকসন আনদর জোনেল ইদুকেসন ওফিসঃ-
- স্কুল ইদুকেসন সেকসনঃ- সেকসন অসিদা দিপুটি ইনসপেক্টরশিং এসিসটেন্ট ইনসপেক্টরশিং একোউন্ট সেকসন, জনরেল সেকসন-নচিংবা লৈ।
- একাউন্ট এন্দ ইসতাব্লিসমেন্ট সেকসনঃ- সেকসন অসিদা একাউনটেন্ট, ইয়ুদিসি,এলদিসি নচিংবা লৈ।মখোইনা ওজাশিং অমদি করমাচরিশিংগী তলপ শাবা অতোপ-অতোপ্পা এদমিনিসত্রেসন গা মরি লৈনবা থবকশিং তৌই।
- আরএমএসএ এন্দ এসএসপিঃ- এসএসএ অসি জাটিগী থাক্তা ফ্লেকশিপ প্রোগাম ওইনা মহৈ মশিংগী থাক হেনগৎনবা জাৎ-রবিজাৎ খাইদনা চহি ৬ তাগী চহি ১৪ ফাওবগী অঙাংশিংগীদমক্তা গোর্ভরমেন্ট স্কুল অমদি গোর্ভরমেন্ট এদেদ স্কুলশিংদা পাইখৎপা প্রোগামনি দিফ্রেন্টলি এবল চিন্দ্রেনশিংগীদমক্তাদি চহি ১৮ ফাওবা শাংদোকপা য়াই। আরএমএসএ না ক্লাস ৯ দগী ১২ ফাওবা কোল্লি। আরএমএসএ অমসুং এসএসএ না তম্বা অমসুং তম্বীবদা মগুন হেনগৎহনবদা মতেং পাংই। আরএমএসএ/এসএসএ না স্কুল বিলদিং ক্লাস রুম অৱাৎপাশিং তোইলেৎ, রামপ্স, থক্নবা ঈশিংনচিংবা খুদোংচবা কয়ামরুম পীরি। মতিক চারবা ওজাশিং প্রাইমরি স্কুলশীংগীদমক্তা এসএসএ না লৌই অদুগা মতিক চারবা গ্রেজুএট ওজাশিংনা আরএমএসএ গী মখাদা লৌই।
- ত্রেনিং আউট ওফ স্কুল চিন্দ্রেন(ওএসও)- প্রোগাম অসিগী মখাদা এসএসএ না স্কুল তমহৌদ্রাবা অমসুং খরা তম্লমলগা তোকখ্রাবা অঙাংশিং দু তোঙান্না মখোইগী মমানবশিংনা য়ৌখ্রাবা ক্লাসশিংদু য়ৌহলনবা ব্রেক য়াওদনা মখা চৎথহল্লি।
- স্কুল গ্রান্টসঃ- স্কুল গ্রান্টস, ট্রেনিং গ্রান্টস অমসুং মেনটেনেস গ্রান্টস নাচিংবা গোভরমেন্ট স্কুলশিংদা চহি খুদিংগী পি।
- ইনক্লুসিব ইদুকেসন ওফ দিসএবলস(আইইদি)- এসএসএ না দিসএবল ওইরিবা অঙাং খুদিংমক মরম চানা লাইরিক হৈহনবা কোনশিনসি। অসিগুম্বা অঙাংশিং অসিগী হুইল চিয়ার হিয়ারিং এদস অমসুং মশা মশানা চান্নবা পোৎলমশিংসু পী।
- য়ুনিফোমঃ- গোর্ভরমেন্ট অমসুং গোর্ভরমেন্ট এদেদ সকুলশিংদা চহি খুদিংগী য়ুনিফোম পী।
- লাইরিক লেম্না পীঃ- গোর্ভরমেন্ট স্কুলগী অঙাংশিংদা পৈশা য়াওদনা লাইরিক পী।
- ওজা ত্রেনিং- রিফ্রেসগুম্বা ত্রেনিং ওজা খুদিংগী ত্রেনিং পী।
- কমুনিটি মোবিলাইজেসন ত্রেনিং- এসএসএ না স্কুল মেনেজমেন্ট কমিটিগী দাইতাগী মতাংদা ত্রেনিং পীরগা ১০০% মাই পাক্নাবা হোৎনৈ।
- মীদ দে মীল (এমঃডিঃএমঃ) স্কীমঃ-
মীদ দে মীল স্কীম অসি জাটিগী থাক্তা পাইখৎপা সরকার অমদি সরকারগী এদেদ স্কুলশিংদা তম্লীবা প্রাইমরি অমশুং অপ্পর প্রাইমরিগী অঙাংশিংদা নুমীৎ খুদিংগী চাক থোংলগা নুমীৎ য়ুংবা মতমদা পীজৈ।মসিদা চংলিবা চাদিং অমদি চীঞ্জাক্কী মচন খুদিংমক ডিষ্ট্রিক্টকী ওইনা দাইরোক্তোরেট ওফ ইদুকেসন (এস), গোভর্মেন্ট ওফ মণিপুর না লেপ্লগা জোনেল ইদুকেসন ওফিসতা ডিপুটি কম্মিসনারগী খুথাংদা পী। স্কুল খুদিংমক্তা চাক থোংনবা কুক কম হেল্পর ছত্রাগী মশিং য়েংলগা হাপই। স্কীম অসিনা চাক থোংনবা কা অমদি পোৎ-চৈ থম্নবা কা অমমম স্কুল খুদিংগী থম্মী। হাইজিনিক অমদি সেফ-ফুড শিজিন্নবগীদমক অঙাং অমদা নোংমদা গ্রাম ১০০/১০০ প্রাইমরী স্কুলগী অদুগা অপ্পর প্রাইমরীগীনা অঙাং অমদা নোংমদা গ্রাম ১৫০/১৫০ পী।
- বিঃএঃএলঃএঃ (ব্যুইলদিং এস লার্নিং এদস)
আইচঃআরঃডিঃনা পাইখৎপা বিঃএঃএলঃএঃ (ব্যুইলদিং এস লার্নিং এদস) থৌবাল ডিষ্ট্রিক্টতসু স্কুল মঙা (৫)দা জোনেল ইদুকেসন ওফিস থৌবালনা পাইখৎপা হৌরে। স্কুলশিং অদুদিঃ-
- অথোকপম জুনিয়ার হায় স্কুল।
- থৌবাল লৈতান্থেম জুনিয়ার হায় স্কুল।
- হৈরোক কানো লৈকাই অপ্পর প্রাইমরী স্কুল।
- হৈরোক খুনৌ অপ্পর প্রাইমরী স্কুল অমশুং
- হৈরোক পার্ট-২ প্রাইমরী স্কুলনি।
- ইনক্লুসিভ ইদুকেসন (আইঃইঃডিঃ)
ইনক্লুসিভ ইদুকেসন নত্রগা ইদুকেসন ওফ চিলদ্রেন ৱিথ ডিসএব্লিটি (সিঃডব্লীউঃডিঃ) অসি শর্ভ শিক্সা অভিয়ান (এসঃএসঃএঃ)গী য়াম্না মরুওইবা শরুক অমনি। তশেংনা হাইরবদা অঙাং খুদিংমক ইলিমেন্টরী ইদুকেসন ফংহনগদবনি হায়বা পান্দম অদু শোইনরবশিং য়াওদ্রবদি ফংবা ঙম্লোই। শর্ভ শিক্সা অভিয়ান (এসঃএসঃএঃ)না অঙাং খুদিংমক কোনশিনবা দরকার ওইবা খুদিংমক শোইনরিবগী মতুং-ইন্না কাংলুপ অমসুং অনেম-অৱাংগী চাং খায়দোক্তুনা ইলিমেন্টরী ইদুকেসন পীবা অদুনি। শর্ভ শিক্সা অভিয়ানগী পাওজেল অসি “ইন্টিগ্রেটেড এন্দ ইনক্লুসিভ ইদুকেসন তু অল চিলদ্রেন ৱিথ স্পিসিএল এন্দ জেনেরেল স্কুল” হায়বনি। ইনক্লুসিভ ইদুকেসন হায়বদি অঙাং খুদিংমক (এবল/ডিসএবল) মহৈ-মশিং চাং নাইনা স্কুলদা ফংহনবনি। আরঃটিঃইঃ এক্ট ২০০৯না মীমান্দ্রবা অঙাংশিং “চিলদ্রেন বিলোঙ্গিং তু দিসএডভানতেস গ্রুপ”তা কোল্লি। শর্ভ শিক্সা অভিয়ান (এসঃএসঃএঃ)দা হাওস হোল্দ সরভে তৌদুনা ডাটা খোমগৎপগী এসেসমেন্ট কেম্প-নচিংবা পাংথোকপগী প্রোভিজন য়াওরি।
হায়ার সেকেন্দরী স্কুলশিংগী মমীংশিংঃ-
- হৈরোক হায়ার সেকেন্দরী স্কুল
- চাওয়াইমা হায়ার সেকেন্দরী স্কুল
- লিলোং হায়ার সেকেন্দরী মদ্রাসা
- খাঙবোক হায়ার সেকেন্দরী স্কুল
- শঙ্গািয়ুম্ফম হায়ার সেকেন্দরী স্কুল
- লমদিং হায়ার সেকেন্দরী স্কুল
ছত্রা অমদি ওজাশিংদা আইচঃএসঃএলঃসিঃ অমশুং সিঃওঃআইচঃএসঃইঃএম পরিক্ষা ফলগী মতুং-ইন্না ডিষ্ট্রিক্ট লেভেল মেরিটোরিয়স এৱার্দ পীবগী থৌরম জোনেল ইদুকেসন ওফিসনা শিন্দুনা পাংথোকই। থৌবাল ডিষ্ট্রিক্টকী ডিপার্টমেন্ট ওফ ইদুকেসন (এস) অমশুং ডিপার্টমেন্ট ওফ এডল্ট ইদুকেসন অসি ডিষ্ট্রিক্ট মিনি সেক্রেটরিএট কমপ্লেক্স, থৌবালদা লৈ।


text:
হোর্টিকলচর অমসুং সোইল কনজর্ভেসন
প্রজাদা পীরিবা সর্ভিসশিং
-
- তোঙান তোঙান্বা স্কিমশিংগী মহৈ মশিং তম্বীবা
- হোর্টিকলচরেল মরি লৈনবা ইন্পুটশিং য়েনথোকপা
- লৌউবাশিংনা থেংনরিবা খুদোংচদবা অৱাবাশিং কোকহনবা অমদি মরমদু নৈনবা
- লৌউবাশিংগী লৌফমদা চতুনা য়েংশিন্বা
- লৌউ-শিংউবগা মরি লৈনবা থবক থৌরমশিংদা লৌশিং পিবা
- লৌউবাগী সর্টিফিকেট পিবা
অথু- অকাইগী নম্বর: +৯১-৯৪৩৬৮১৩৯৩৮/+৯১-৮৫৭৫৩০৮০০৯
মতেং লৌনবা নম্বর: +৯১-৯৭৭৪২৩১৬৪৬/+৯১-৭৬২৯৯৮০১৭২
উনগদবা মী : কে ঐচ হেমন্তা সিংহ (জুনিয়র এগ্রোনোমিস্ট)
ইমেল: doimphaleast99@gmail.com


text:
চহি 1891 ফাওবদি মফম অসিদগী মণিপুরগী লৈঙাক সাসন তৌরমনা, ইতিহাসতা মণিপুরগী লৈঙাকপশিং অমদি মীয়ামগী তত্ন-থানবা য়াদবা মফম ওইবনা, কংলা অসি…
নুপীখক্তগী ওইবা তোপ-তোপ্পা কৈথেল অসিদা ইমা লিশিং 3000 হেনবনা পোত্ফমশিং ফম্লি । লমীগী নাকল অনিমক্তা সেক্সন অমমম খায়দোক্তুনা চল্লাইরি। মনা-মশীং,…
ইম্ফাল-কাংচুপ লমীদা ইম্ফাল সহরদগী কিমিঃ 6 চত্লগা উচান পামীশিং হৌরিবা ইরোইশেমা চীংগী চীংখোঙদা জুলোজিকেল গার্দেন অসি লৈ। অকোযবদা উ-বা মরাং…
পোলো গ্রাউনদ মনাক্তা লৈরিবা পুকনিং চীংশিন্নিংঙাই ওইরবা মু্য়জিয়ম অসিদা ত্রাইবেল হেরিতেজ অমদি মণিপুরগী মতম অমগী লৈঙাকপা নিংথৌশিংগী শক্তমশিং নীংথিজনা উত্তুনা…
কমপ্লেক্স অসি চহি ১৯৩৯গী দিসেমর ১২দা অচুমগীদমক বৃটিশকি মাযোক্তা লােঅ্ংনখিবা থৌনা ফরবী মণিপুরগী নুপীশিংনা মখোয়গী পুন্সি ফাওবা কত্থোকখিবা অদুদা ইকাইখুমনবা…
চহি ১৮৯১দা বৃটিশকী মায়োক্তা লােঅ্ংনখিবা মৈতৈ অমদি ত্রাইবেল লান্মীশিং অদুনা হনবা লৈতবা থৌনা পুথোকতুনা মখোয়গী থৱায় ফাওবা কত্থোকখিবা অদু ইম্ফাল…


text:
“শেমবীখ্রবা পোৎ পূম্নমক্না থোরকখিবা খ্বাইদগী মরুওইবা অহানবা বিন্ধু (Primal Point) অদু ঐহাকনি।মদুগী মশেক-মঙালবু কৈদৌনুঙদা থিংজিনবা ঙম্লরোইদবা তাইবঙ মপুগী মায়থোঙ ওইরিবা, কৈদৌনুঙদা শিত্থরোইদবা তরং-তরংনা ঙাল্লিবা তাইবঙ মপুগী মঙাল অদু ঐহাকনি। ”
— বাব
তরামাপলশুবা চহীচাগী মীয়াই চল্লকপা মতমদা – মালেমগী পুৱারীদা খ্বাইদগী তমথিনা কাংখোং চাইরবা তাঙ্ককশিংগী মনুঙদা অমা ওইরিবা-নহা ওইরিবা লল্লোনবা অমা মহাক অসি মীওইবা জাতীগী পুন্সিবু হোংহন্নবা নোংদমখ্রবা পাওজেল অমা পুরকলিবা মীওইদুনি হায়না লাওথোকখি। মতম অদুদা মহাক্কী লৈবাক ওইরিবা, ইরান্দা পাকতক্ননা লমচৎ শাজৎনা মরাইচাইথরকপা মতমনি, মহাক্কী পাওজেলদুনা থাক খুদিংমক্তা লৈরিবা মীওই পূম্নমকশিংগী মরক্তা হরাও নুঙাই অমসুং আসা য়াকাইহল্লম্মী, থুনমক মীওই লিশিং কয়ানা মহাক্কী তুং ইনবশিং ওইরকখি। মহাক্না ‘‘বাব’’ হায়বা মিংথোলদু লৌরম্মী, অরাবীক্তা মসিগী ৱাহন্থোক অসি ‘‘থোঙ্গাল’’ হায়বনি।
নুংগী ওইনা অমদি লমচৎকী ওইনা হোংদোক্নবা মহাক্না কৌবীরকপা, অমসুং নুপীশিংগী থাক অমদি লাইরবশিংগী ফিভমবু ফগৎহন্নবা মহাক্না মিৎয়েং চঙশিল্লক্তুনা, বাবনা নুংগী ওইনা নৌথোকহন্নবগী পীরম্লিবা লাইয়েঙ অদু পুমনৌ নৌবা অমনি। মতমদুমক্তদা, মহাক্না তোপ তেপ্পা, মনিংতম্বা মশামক্কী ওইবা লাইনিংলোন অমা হৌদোকলম্মী, মহাক্কী তুং ইনবশিংবু মখোয়গী পুন্সিশিংদু হোংদোকচনবা অমসুং অথৌবগী ওইবা মতিক লৈরবা থবকশিং পাঙথোক্নবা থৱায় হাপ্পীখি।
মীওইবা খুন্নাই অসি অনৌবা চক অমগী থোঙজিলদা লেপলরে হায়না বাবনা লাওথোকলম্মী। চহী তরুক খক্তমক চৎনগদবা, মহাক্কী থৌদাংদি, শান্তি অমদি অচুম্বা ৱায়েলগী চক অমা পুবীরক্কদবা তাইবঙ মপুগী লাইপোক অমা লাক্লগনি হায়না মালেমগী লাইনিংলোন পূম্নমক্তা ৱাশকলম্বা বাহা‘উ’ল্লাহগী লম্বেলদুবু শেম শাবনি।
Exploring this topic:
The Life of the Báb
The Bábí Movement
The Shrine of the Báb
Quotations
Articles and Resources


text:
খুরুমজরি!
পুম্নমক্পু ৱার্লদ এনভাইরনমেন্ত দেগী য়াইফ পাউজেল পীজরি। সদগুরু অমসুং ইশা ফাউন্দেশনবুসু ঙসি থাগৎনিংঙাই মশক ওই। মার্চতা মহাক্কী ওর্গনাইজেশন্না সেব সোইল কেমপেন অসি হৌদোকখি। লৈবাক ২৭ ফাওদুনা চৎপা মহাক্কী খোচৎ অদু ঙসি নুমিৎ ৭৫ শুরে। ঙসি লৈবাক অসিনা নিংতম্বগী চহি ৭৫ শুবগী নুংঙাইবা ফোংদোক্লিঙৈ মনুং অসিদা, মসিগী অমৃত কাল অসিদা অনৌবা ফিরেপ লৌবা মতম অসিদা, অসিগুম্বা কেমপেন অসি য়াম্না মরু ওই।
মরুপশিং,
ঐহাক্না য়াম্না অপেনবা ফাওই মদুদি হৌখিবা চহি ৮দগী চত্থরক্লিবা স্কীমশিং, চত্থরক্লিবা থৌরমশিং অসিদা মওং অমা নত্রগা অমদা মহৌশাগী ফিভম ঙাকশেন্নবা থৌগৎলি। স্বচ্ছ ভার মিসন ওইগেরা, ৱেস্ত তু ৱেল্থকা মরী লৈনবা থৌরম ওইগেরা, অমৃত মিসনগা মরী লৈননা সহরগী মফমশিংদা মতম অসিগী অনৌবা সিৱেজ ত্রীৎমেন্ত প্লান্তশিং লিংখৎপা ওইগেরা নত্রগা সিঙ্গল য়ুজ প্লাস্তিক অসিবু লৈহন্দনবা কেমপেন ওইগেরা, ন্ত্রগা নমামি গঙ্গেগী মখাদা গঙ্গা স্বচ্ছতা কা অভিয়ান ওইগেরা, ৱান সন-ৱান গ্রিদ – সোলর ইনর্জীদা মীৎয়েং থম্বা ওইগেরা নত্রগা ইথানোল পুথোকপা অমসুং ব্লেন্দিং অনিমক্তা চাউখৎলকপা, মহৌশাগী ফিভম কনবদা ভারতনা হোৎনরিবা অসি মাইকৈ কয়া থোক্না হৌৎনৈ অমসুং ভারতনা হৌৎনরিবশিং অসি মালেম অসিদা ঙসি ক্লাইমেতকী মতাংদা মালেম পুম্বনা ৱারিবা অসিদা, মাংহন-তাকহল্লিবা অসিদা ঐখোয়গী থৌদাং য়াওদে, হিন্দুস্তানগী থৌদাং য়াওদে।
মালেম অসিগী চাউরবা অমসুং য়াম্না চাউখৎলবা লৈবাকশিংনা পৃথিবিগী রিসোর্সশিং শিজিন্নথোকপদা নত্তনা খ্বাইদগী হেন্না য়াম্না কার্বন ইমিসনসু মখোয়না তৌরি। কার্বন ইমিসনগী মালেমগী ওইনা চাংচৎ অসি মী অমদা তন ৪নি। অদুবু ভারতকী মী অমগী ওইনা কার্বন ফুতপরইন্ত অসি চহি অমগী ওইনা তন তঙ্খাই মুক্তনি। অদুম ওইনমক ভারতনা মহৌশাগী ফিভম অসিগা মরী লৈননা হোলিস্তিক ওইবা অপ্রোচ অমগা লোইননা লৈবাক অসিগী মনুংদা খক্তা নত্তনা গ্লোবল কম্যুনিতীগা লোইননা খুৎশম্নদুনা থবক তৌরি। ইন্তর্নেস্নেলগী থাক্তা ভারতনা কোলিশন ফোর দিজাস্তর রেজিলিয়েন্ত ইনফ্রাস্ত্রকচর (সি.দি.আর.আই.) অমসুং হৌজিক্তা সদগুরু জীনা হায়খিবা, ইন্তর্নেস্নেল সোলর এলাইন্স, আই.এস.এ. হৌদোকপদা লুচিংখি। হৌখিবা চহিদা ভারতনা অচেৎপা ফিরেপ অমা লৌখি মদুদি চহি ২০৭০ ফাওবদা নেত জিরোগী পান্দম ফংলগনি।
মরুপশিং,
লৈহাও নত্রগা মসিগী লমদম অসি ঐখোয়গী ওইনদি ইলেমেন্ত মঙা অদুগী শরুক অমনি। ঐখোয়ানা লৈবাক অসিবু য়াম্না চাউথোক্না ঐখোয়গী লাইবক্তা তৈ। মসিদা তুশিন্দুনা, শান্নদুনা ঐখোয়না চাউরকখিবনি। লৈবাক-লৈহাও অসিগি ইকাইখুম্নবদা অৱাৎপা অমত্তা লৈতে, লৈবাক-লৈহাও অসিগী মরু ওইবা অসিবু খঙবদা অৱাৎপা ঞত্তা লৈতে। ৱাৎলিবসি মীওইবা জাতি অসিনা লৈবাক-লৈহাও অসিদা তৌবীরিবা অসিনা কয়ামুক শোকহনবগে হায়বদুবু খঙবীদবা অসিনি, মখোয়না খঙলিবা অদুদা গেপ অমা লৈহৌরে। অমসুং হৌজিক সদগুরু জীনা হায়রি মদুদি মীপুম খুদিমক্না প্রোব্লেম অসি করিনো হায়বদু ময়েক শেংনা খঙই।
ঐখোয়না পিক্লিঙৈ মতমদা, লাইরিক্কী সিলেবসতা ঐখোয়দা পরা অমা তম্বিখি. ঐহাক্না গুজরাতি তম্লকখি, অতোপ্পা কয়া অমনা মখোয়গী লোন্দা তম্লম্বা য়াই .... লম্বি অমদা নুং অমা তাদুনা লৈরম্মি, মীশিংনা চত্থোক-চৎশিন তৌ্। কনাগুম্বা খরনা শাওরম্মি, কনাগুম্বা খরনা মসিদা খোংনা কাওরম্মি। মীপুম খুদিংমক্না হায়রম্মি কনানা নুং অসিবু থম্লম্লিবনো, কদাইদগী লাক্লিবা নুংনো, মখোয়না খঙদে, হায়বনচিংবা কয়া-কয়া অমা। অদুবু কনাগুম্বা অমত্তনা অসিবু থাংগত্তুনা নাকলদা থম্লমদে। চিংলেম্বা মীওই অমা থোরক্লে, মখোয়না খল্লম্মি ফরেদা সদগুরুগুম্বা মীওই অমা থোরক্লমগনি হায়না।
ঐখোয়গী মফম অসিদা য়ুথিস্থির অমসুং দুর্য়োধন উন্নবগী মতাংদা খন্ন-নৈনবা মতমদা, দুর্য়োধনগী মতাংদা হায়বা মতমদা অসুম্না হায় মদুদি – “জানাম ধর্ম ন চ মে প্রৱৃত্তি।।”
ঐহাক্না ধর্ম করিনো খঙই, অদুবু ঐগী ইন্সতিঙ্ক লৈতে, ঐ তৌবা ঙম্লোই, অশেংবরা করিনো ঐহাক করিনত্তা খঙদে, অদুবু ঐহাক মদুগী লম্বি চৎপা ঙম্লোই। অদুনা সমাজদা অসিগুম্বা ত্রেন্দ অসি লাকপা মতমদা, অপুনবা ওইনা থবক তৌবা মতমদা অসিগুম্বা প্রোব্লেম অসিগী সোল্যুশন পুথোক্নবা লম্বি থিগনি।
ঐহাক্না হরাওই মদুদি হৌখিবা চহি নিপালদা লৈবাক অসিগী লৈহাও অসিবু হিংহন্দুনা থম্নবগীদমক্তা হালেংবা লৈতানা থবক তৌরকখি। লৈহাও অসিবু কন্নবা ঐখোয়না মরু ওইবা ৱাফম মঙাদা মিৎয়েং থমখি-
অহানবদা- লৈহাও অসিবু করম্না কেমিকেল ফ্রী ওইহনগনি। অনিশুবদা- লৈহাও অসিদা লৈরিবা জিবশিং, তেক্নিকলে ওইবা লোন্দা সোইল ওর্গানিকক মেতর হায়নসু খঙনবা অসিবু করম্না কনগনি। অমসুং অহুমশুবদা- লৈহাও অসিগি ইনিল অসিবু লেংদনা লৈহন্নবা , মসিদা ঈশিংগী চাং করম্না হেনগৎহনগনি। মরিশুবদা-গ্রাউন্দ ৱাতরগী লেভেল নেম্বনা মরম ওইরগা লৈহাওদা শোকহল্লিবা অদুবু করম্না কোহনগনি অমসুং মঙাশুবদা, উমং-ৱামং কোকথোকপনা মরম ওইরগা লেপ্তনা সোইল ইরোজন থোক্লিবা অসিবু করম্না থিংগনি।।
মরুপশিং,
হায়রিবা ৱাফমশিং অসিবু নিংথিনা খন্থদুনা লৈবাক অসিদা হৌখিবা চহিশিংদা খ্বাইদগী হেন্না লাকখ্রিবা অহোংবা অসি এগ্রিকলচরেল পোলিসীদনি। হান্নদি ঐখোয়গী লৈবাক অসিগী লৌমীশিংদা মহাক্কী লৈবাক-লৈহাও অদ করম্বা মখলগীনো, মহাক্কী লৈহাও অদুদা করম্বা অৱাৎপা লৈ, কয়া য়াম্না ৱাৎলি হায়বগী ই-পাউ অসি করমত্তা লৈরমদে। মসিগী অৱাবা অসিবু কোকহন্নবা লৈবাক অসিগী লৌমীশিংদা সোইল হেল্থ কার্দ পীনবা য়াম্না চাউবা কেমপেন অমা চত্থহনখি। করিগুম্বা ঐহাক্না কনাগুম্বা অমবু হেল্থ কার্দ পীবা তারবসু পাউ-চেশিংদা মোদী সরকারনা করিগুম্বা অফবা থবক খরা তৌরে হায়না হেদলাইন ওইরগনি। লৈবাক অসি অদুগুম্বা লৈবাক্নি মসিদা সোইল হেল্থ কার্দ পীরি অদুবু মীদিয়াগী মীৎয়েং অসি য়াম্না শোল্লি।
লৈবাক অসিদা লৌমীশিংদা সোইল হেল্থ কার্দ পুন্না করোর ২২ হেন্না পীখ্রে। অমসুং মসিদা কার্দ খক্তা পীখিবদা নত্তনা লৈবাক শিনবা থুংনা সোইল তেস্তিংগা মরী লৈনবা য়াম্না চাউবা নেতৱার্ক অমসু শেমখি। । ঙসি লৈবাক অসিগী লৌমী করোর কয়া অমনা সোইল হেল্থ কার্দতগী ফংলকপা ই-পাউ অদুদা য়ুমফম ওইরগা ফর্তিলাইজরশিং অমসুং মাইক্রোন্যুত্রিয়েন্তশিং অদু শিজিন্নরি। মসিনা মরম ওইরগা লৌমীশিংগী শেঞ্জংদা চাদা ৮দগীনা ১০ ফাওবগী চাংদা সেবিং তৌবা ঙম্মি অমসুং পোত্থোক্তা চাদা ৫-৬ চাংদা হেনগৎলকপা থেংনখি। হায়বদি লৈবাক লৈবাক অদুনা লৈহাও লৈরবদা পোত্থোকসু হেনগৎলক্লে।
লৈবাক-লৈহাওদা কান্নবা ফংহন্নবগীদমক্তা চাদা চামা নীম কোতিংনসু কান্নবা কয়া অমা ফংহল্লে। মাইক্রো-ইরিগেশনবু য়োকখৎপনা মরম ওইরগা, অতল ভু য়ৌজনানা মরম ওইরগা লৈবাক অসিগী রাজ্য কয়া অমদা লৈবাক-লৈহাওগী ফিভমসু ফগৎলক্লি।
ঐখোয়না কেচ দ রেনগুম্বা কেমপেনশিং অসিগী খুত্থাংদা ঈশিং য়োকশিনবা অসিগা লৈবাক অসিগী মীপুম খুদিংমক্কা মরী লৈনহন্নবা হোৎনরি। হনদক্কী চহি অসিদা লৈবাক অসিগী য়াম্না চাউবা তুরেল য়োকখৎনবগী কেমপেনসু হৌদোকখ্রে। মসিদা ঈশিং মোৎহনবা অসিবু হন্থহন্নবগা লোইন-লোইননা তুরেল খোংবানশিংদা উমং-ৱামংশিং থম্নবা থবকসু হৌরক্লি। ভারতকী ফোরেস্ত কভরদা স্ক্ব্যার কি.মি. ৭৪০০দগিসু হেন্না হেনগৎলগনি হায়না পানরি। হৌখিবা চহি নিপালদা ঐখোয়গী ফোরেস্ত কভর অসি স্ক্ব্যার কি.মি. লিশিং ২০ হেন্না হেনগৎলকখ্রে, মসিদা হায়রিবা অসিনা অমুক্কসু মতেং পাংলগনি।
মরুপশিং,
ভারত অসি ঙসিদি বায়োদাইভর্সিতী অমসুং ৱাইল্দলাইফকা মরী লৈননা হৌজিক চৎনরিবা পোলিসীশিং অদুনা লম্লক্কী শা-উচেকশিংগী মশিং অসি হায়নিংঙাই লৈতনা হেনগৎলক্লি। ঙসিদি কৈ, নোংশা, কোবোকৈ অমসুং শমু ওইগেরা, মখোয়শিং অসিগী মশিং অসি লৈবাক অসিদা হেনগৎলক্লি।
মরুপশিং,
লৈবাক অসিদআ অহানবা ওইনা ঐখোয়গী খুঙ্গংশিং অমসুং সহরশিং লু-নান্না থম্বা, ফ্যুএলদা মরোমদোম লৈপচবা ঙম্বা, লৌমীশিংগী অহেনবা ইনকম অমসুং লৈবাক-লৈহাওগী হেল্থকা মরী লৈননা কেমপেনশিং অদু ঐখোয়না অমত্তা ওইনা পুনশিল্লে। গোৱর্ধন য়োজনা অসি অসিগুম্বা হোৎনবা অমনি। অমসুং ঐনা গোৱর্ধন হায়বা মতমদা সেক্যুলর ওইবা মীওইশিংনামসি করম্বা গোৱরধনদগী পুরক্লিবনো হায়না হংগনি।
মসিগী গোৱর্ধন য়োজনা অসিগী মতুং ইন্না বায়োগ্যাস পআলন্তশিংদগী শন্থি অমসুং লৌউ-শিংউদগী পুথোকপা অতোপ্পা ফত্তা-হাওদিশিংনা ইনর্জীদা ওন্থোরক্লি। লৈবাক-লৈহাওদা অহেনবা প্রেসর পীদনা মহৈ-মরোং নিংথিজনা লোকপা ঙম্নবা হৌখিবা চহি ৭-৮ অসিদা মখল ১৬০০দগী হেনবা অনৌবা ভেরাইতীগী মরুশিংসু লৌমীশিংদা ফংহনখ্রে।
মরুপশিং,
নেচরেল ফার্মিংগীসু ঐখোয়গী হৌজিক মায়োক্নরিবা শিংনবশিংগীসু য়াম্না চাউবা সোল্যুশন অমা লৈ। হন্দক্কী চহিগী বজেত্তা ঐখোয়না গঙ্গাগী তুরেল খোংবান্দা তাবা খুনশিং নেচরেল ফার্মিং তৌননবা থৌগৎলগনি। নেচরেল ফার্মিংগী য়াম্না চাউবা কোরিদোর অমা শেম্লগনি। ঐখোয়না গঙ্গাগী তুরেল খোংবান্দা অনৌবা কোরিদোর অমা এগ্রিকলচররেল কোরিদোর, নেচরেল ফার্মিংগীদমক্তা হৌদোকখ্রে। ভারতনা চহি ২০৩০ ফাওবদা ইকং থোকপা লম হেক্তর মিলিয়ন ২৬ রেস্তোর তৌনবগী পান্দমদা থবক কন্না তৌরি।
মরুপশিং,
মহৌশাগী ফিভম ঙাকশেন্দুনা থম্নবা ঙসি ভারতনা অনৌবা ইনোভেশনশিং, প্রো-এনভাইরনমেন্ত তেক্নোলোজীশিংদা লেপ্তনা মিৎয়েং চংশিল্লি। নখোয় ময়াম্না খঙই মদুদি পোল্যুশন হন্থহন্নবা ঐখোয়না বি.এস.-৫ নোর্মদা লাক্তদনা বি.এস.-৪দগী বি.এস.-৬তা জমপ তৌখি। ঐখোয়না লৈবাক শিনবা থুংন এল.ই.দি. পীনবা উজালা য়োজনা চৎনহনখি, মসিনা মরম ওইরগা চহি অমদা চউরাক্না কার্বন ইমিসন অসি মিলিয়ন তন হন্থহল্লে।
ভারতনা ফোসিল ফ্যুএলগী মপাল তাংবা হন্থহন্নবা হৌৎনরি। ঐখোয়গী ইনর্জীগী মথৌ তাবশিং, রিন্যুৱেবল সোর্সশিংদগী মপুং ফাহন্নবা ঐখোয়না মসিগী পান্দমদা কন্না তৌরি। ঐখোয়না ঐখোয়গী ইন্সতোলদ পাৱর জেনরেশন কাপাসিতীগী চাদা ৪০ নন-ফোসিল ফ্যুএল বেস সোর্সশিংদগী লৌনবা পাম্দম থম্লি। মসিগী পান্দম অসি ভারতনা সেদ্যুলদগী চহি ৯ ঙনখৎনা ফংবা ঙমখ্রে। ঙসি ঐখোয়গী সোলর ইনর্জী কেপাসিতী অসি শরুক ১৮ থোক্না হেনগৎলকখ্রে। হাইদ্রোজেন মিসন নত্রগা সর্কুলর পোলিসীগী মতাংদা ওইরো, মসি ঐখোয়না মহৌশাগী ফিভম ঙাকশেন্নবগী লৌখিবা ফিরেপ অদুগী খুদম্নি। ঐখোয়না অরিবা গারিশিংগীদমক্তা স্ক্রেপ পোলিসী পুরক্লি।
মরুপশিং,
ঐখোয়না হোৎনরিবশিং অদুগী মরক্তা ঙসি এনভাইরনমেন্ত দে অসিদা ভারতনা অনৌবা এচীবমেন্ত অমমুক ফংবা ঙমখ্রে। অমসুং ঐগী লাইবক ফবা অমনা মসিগী নুংঙাইরবা পাউ অসি পীনবগীদমক্তা ঙসি ঐহাক্না য়াম্না মতিক চারবা প্লেতফোর্ম ফংলে। ঙসি ভারতনা পেতরোলদা চাদা ১০ ঈথানোল ব্লেন্দিংগী পান্দম অদু মাইপাকপা ঙমখ্রে।
ভারতনা মসিগী পান্দম অসি সেদ্যুলদগী থা ৫ ঙনখৎনা ফংবা ঙমখ্রে। হায়রিবা অসি য়াম্না চাউবা মাইপাকপা অমনি, চহি ২০১৪দা ভারত্তা শুপ্নতগী চাদা ১.৫ খখ্তমক ইথানোল অসি পেত্রোলদা ব্লেন্দিং তৌরম্মি।
মসিগী পান্দম অসি ফংবনা মরম ওইরগা ভারতনা ময়েক শেংনা কান্নবা অহুম ফংখি। অহানবদা মসিনা চাউরাক্না কার্বন ইমিসন চাউরাক্না তন লাখ ২৭ হন্থহনখ্রে। অনিশুবদা, ভারতনা ফোরেন এক্সচেঞ্জকী লুপা করোর লিশিং ৪১ তুংশিনবা ঙমখ্রে। অমসুং অহুমশুবা য়াম্না মরু ওইবা কান্নবা অমনা লৈবাক অসিগী লৌমীশিং ইথানোল ব্লেন্দিং হেনগৎলকপনা মরম ওইরগা চহি ৮ অসিদা করোর লিশিং ৪০ হেন্না ইনকম লাকখি। ঐহাক্না লৈবাক অসিগী মীয়াম, লৈবাক অসিগী লৌমীশিং, লৈবাক অসিগী ওইল কমপনীশিংবু মসিগী পান্দম অসিফংবা ঙমখিবগীদমক্তা নুংঙাইবা ফোংদোক্লি।
মরুপশিং,
ঙসিসু পি.এম.- নেস্নেল গতি শক্তিমাস্তর প্লানদা থবক তৌরি, মসিনসু মহৌশাগী ফিভম ঙাকশেনবদা য়াম্না চাউবা থৌদাং লৌগনি। গতি-শক্তিনা মরম ওইরগা লৈবাক অসিদা লোজিসতিক্স সীস্তেম অদু মতম অসিগী য়াম্না নৌবা ওইরগনি, ত্রান্সপোর্ত সীস্তেম য়াম্না লিংগনি। মসিনা পোল্যুশন হন্থহনবদা য়াম্না চাউনা মতেং পাংগনি। লৈবাক অসিদা মল্তিমোদল কনেক্তিবিতী লৈহনবা, অনৌবা ৱাতরৱে চামা হেন্নদা থবক কন্না তৌরি, হায়রিবশিং অসি মহৌশাগী ফিভম ঙাক শেনবা অমসুং ক্লাইমেত চেঞ্জকী শিংনবশিং অদুগা মায়োক্নবদা ভারতকী য়াম্না চাউনা মতেং পাংগনি।
মরুপশিং,
ভারত্তা মসিগী থবকশিং, কেমপেনশিং অসিগী অতোপ্পা মাইকৈ অমা লৈ, মসিগী মতাংদা খন্ন-নৈনবা য়াম্না ৱাৎখি, হায়রিবা নাকল অসি গ্রীন জোবশিংনি। ভারতনা মহৌশাগী ফিভমগী কান্ননবা ৱারেপ লৌরি, মসিবু য়াম্না য়াংনা চৎনহল্লগনি, মখোয়না মশিং য়াম্না গ্রীন জোবশিংগী খুদোংচাবা পীরি।
মরুপশিং,
অজাদি কা অমৃত মাহোতসবতা ঈশিং য়োকশিনবগা য়াম্না মরী লৈনবা করিগুম্বা অমগা হায়জগে। মথংগী চহি ওগস্ত ১৫ফাওবা লৈবাক অসিগী জিলা খুদিংমক্তআ য়ামদ্রবদা জিলা অমদা অমৃত সরোৱর ৭৫ থম্নবা লৈবাক অসিদা থবক তৌরি। লিশিং ৫০ হেন্না হেনবা অমৃত সরোৱর অসিনা লাক্কদবা মীরোলশিংগীদমক্তা ৱাতর সেক্যুরিতী অসিবু পাংথোকপদা মতেং পাংগনি। মসিগী অমৃত সরোৱর অসিনা অকোইবদা লৈবা লৈবাক –লৈহাওশিংদা ইনিল লৈহল্লগনি, ৱাতর লেভেলবু মখাদা হন্থবদগী থিংগনি অমসুং মসিনা বায়োদাইভর্সিতীসু ইমপ্রুব তৌরগনি। মসিগী য়াম্না চাউরবা ফিরেপ অসিদা নখোয় ময়াম্না করম্না শরুক য়াবা হেনগৎহনগনি, মসিদা ঐখোয়না নাগরিক অমা ওইনা মসিদা ৱিচার শোইদনা তৌবীয়ু।
মরুপশিং,
মহৌশাগী ফিভম ঙাকশেন্দুনা থম্বা অমসুং য়াম্না য়াংনা চাউখৎপা, ময়াম পুন্না হোৎনমিন্নদুনা, মপুং ফাবা অপ্রোচ খক্তদগী মসি ওইথোক্কনি। মসিদা ঐখোয়গী লাইফস্তাইলগী খরম্বা থৌদাং লৈবগে, ঐখোবনা মসিবু করম্না হোংহনগনি, মসিগা মরী লৈননা ঙসি নুমিদাং থৌরম অমদা ৱা ঙাংগদৌরি, য়াম্না মচা খাইনা হায়গদৌরিবনি, মরমদি মদু ইন্তর্নেস্নেল প্লেতফোর্মদা ঐগী থৌরমনি। লাইফস্তাইল ফোর এনভাইরনমেন্ত, মিসন লাইফ, হন্দক্কী চহি চা অসিগী ফোতোনি, হন্দক্কী চহি চা অসিদা পৃথিবিগী লাইবক লেপকদৌরিবা মিসন হৌখ্রে। মসি পি.-৩ হায়বদি প্রো-প্লানেত-পীপল মুবমেন্ত ওইগনি। ঙসিগী নুমিদাংদা লাইফস্তাইল ফোর দ এনভাইরনমেন্তকী গ্লোবল- কোল ফোর এক্সন লোঞ্চ তৌরগনি। ঐহাক্না হায়রি মদুদি মহৌশাগী ফিভম ঙাকশেন্দুনা থম্নবা অপুনবা ওইনা মীপুম খুদিংমক্না মসিদা শরুক য়াগদবনি। অদু নত্রবদি ঐখোয়না এ.সি.সু থাগনি অমসুং ফৈজুপসু শুপকনি অমসুং মহৌশাগী ফিভমগী মতাংদা সেমিনারদা য়াম্না ফজবা ভাশনসু পীরগনি।
মরুপশিং,
নখোয় ময়াম্না মীওইবা জাতিগী য়াম্না চাউনা সেবা তৌরি। নখোয়না মাইপাকপা ওইরসনু, সদগুরুজীনা য়াম্না শাংলবা, হায়বদি য়াম্না ৱাবা খোংচৎ অমা বাইকতা চৎলি। তৌববুদি মহাক্কী অঙাং ওইরিঙৈদগী মহাক্কী পামজবনি, অদুবু মসিগী থবক অসি য়াম্না লুবা থবক্নি। মরমদি ঐহাক্না করিগুম্বা মতমদা খোংচৎ কয়া শিনখি অমসুং ঐহাক্না ঐহাক্কী পার্তীদা হায়খি মদুদি খোংচৎ অমবু চলাইবা হায়বসি চহি মঙা-তরা হন্থহনবনি, মসিদা অসুম্না য়াম্না কন্না হোৎনবা মথৌ তাই। সদগুরু জীনা খোংচৎ অমা চৎখি, মসিমক য়াম্না চাউবা থবক অমা তৌখ্রে। অমসুং ঐহাক্না য়াম্না চেৎনা থাজৈ মদুদি মালেম অসিদা লৈবাক-লৈহাওগীদমক্তা মীনুংশি ফাওরমরগি, অদুবু ভারতকী লৈবাক-লৈহাও অসিগী পাঙ্গল অসিগী মশক তাক্লম্লগনি।
ময়াম পুম্নমকপু হন্না-হন্না য়াইফ পাউজেল পীজরি।
থাগৎচরি!


text:
কুনগামাথোইশুবা ৱর্ল্দ সস্তেনেবল দিবেলপমেন্ত সম্মিত য়াওবা ফংজবদা ঐহাক্না নুংঙাইবা পোকই। এনভাইরনমেন্ত অমসুং সস্তেনেবল দিবেলপমেন্ত অসি ঐহাক্কী ওইনা অহানবদা গুজরাত অমসুং হৌজিক্না জাতিগী থাক্তা চহি ২০ চুপ্না ওফিসতা লৈরকপা মরু ওইবা মীৎয়েং চংলিবা লমশিং ওইদুনা লাকখি।
মরুপশিং, ঐখোয়গী গৃহ অসিবু মীয়াম্না মপাঙ্গল শোল্লি হায়না হায়নবা ঐখোয়না তাই। অদুবু গৃহ অসি নত্তে শোল্লিবদি। মদু ঐখোয়নি। ঐখোয়না গৃহ, মহৌশাগীদমক লৌরিবা ফিরেপশিং অসি মপাঙ্গল শোল্লি। ১৯৭২গী স্তোলহোল কনফরেন্সতগী হৌদুনা হৌখিবা চহি ৫০ অসিদা ৱাফম কয়া অমা ফোঙদোকখ্রে। পাঙথোকপদি খরা খজিক্তমক পাঙথোকই। অদুবু ভারত্তা ঐখোয়না থবক ওইনা উৎখ্রে।
লায়রবদা চপ মান্ননা ইনর্জী এক্সেস তৌহনবা হায়বা অসিনা ঐখোয়গী এনভাইরনমেন্ত পোলিসীগী য়ুম্বী ওইখি। উজ্জ্বলা য়োজনাগী খুত্থাংদা য়ুমথোং মিলিয়ন ৯০ হেনবদা মৈখু চেন্দবা চাকথোক গ্যাস ফংহনবা ঙমখ্রে। পি.এম.কুসুম স্কিমগী মখাদা ঐখোয়না লৌমীশিংদা রিন্যুএবল ইনর্জী য়ৌহনবা ঙমখ্রে। ঐখোয়না লৌমীশিংদা সোলর পেনেলশিং খিন্নবা, মদু শীজিন্ননবা অমসুং অহেনবা পাৱর অদু গ্রীদতা য়োন্নবা পুক্নিং থৌগৎলি। স্তেন্দএলোন সোলর পম্পশিং লোয়ননা হৌজিক লৈরিবা পম্পশিং অসি সোলরাইজ তৌনবা খোঙথাংশিং পাইখৎলি। “কেমিকেল-ফ্রী নেচরেল ফার্মিং”দা মীৎয়েং থম্বনা সস্তেনেবিলিতী, অমসুং ইক্বিতী প্রোমোৎ তৌবদা মতেং ওইরগনি।
মরুপশিং, ঐখোয়গী এল.ই.দি. বল্বশিং য়েন্থোকপগী স্কিম অসি চহি তরেৎ হেন্না চত্থরক্লি। মসিনা চহি অমদা ইলেক্ত্রিসিতী য়ুনিৎ বিলিয়ন ২২০ হেন্না তুংশিনবদা অমসুং কার্বোন দাইওক্সাইদ ইমিসন বিলিয়ন তন ১৮০ হন্থহনবদা মতেং পাংখ্রে। ঐখোয়না নেস্নেল হাইদ্রোজেন মিসন লিংখৎনবসু লাউথোকখ্রে। মসিনা হান্নদগী লৈরবা তেক্নোলোজী অমা ওইরিবা গ্রীন হাইদ্রোজেন অসি তেপ তৌদুনা ঐখোয়গী তুংলমচৎতা পাৱর পীনবা পান্দম থম্মি। তি.ই.আর.আই.গুম্বা একাদেমিক অমসুং রিসর্চ ইন্সতিত্যুতশিং অসিনা গ্রীন হাইদ্রোজেনগী পোতেন্সিএল পুথোকহন্নবা অচৌবা সোল্যুসনশিং পুথোরক্নবা ঐহাক্না পুক্নিং থৌগৎলি।
মরুপশিং, ভারত অসি য়াম্না পাক-চাউবা লৈবাক অমনি। মালেমগী লেন্দ এরিয়া ২.৪% ওইবগা লোয়ননা ভারতনা মালেমগী স্পেসীসকী ৮%গী ময়া ওইরি। মসিগী ইকোলোজী অসি ঙাকশেনবা হায়বা অসি ঐখোয়গী থৌদাংনি। ঐখোয়না ঐখোয়গী প্রোতেক্তেদ এরিয়াগী নেৎৱার্ক মপাঙ্গল কনখৎহল্লি। আই.য়ু.সি.এন.না ঐখোয়গী খোঙথাংশিং অসিবু শকখঙবিখি। হরিয়ানাদা লৈরিবা অরাবাল্লি বাইওদাইভর্সিতী পার্ক অসি মখোয়না নীংথিনা বাইওদাইভর্সিতী কঞ্জর্বেসন তৌবগীদমক ও.ই.সি.এম. সাইৎ অমা ওইনা লাউথোকখি। হন্দক্তা ভারতকী অহেনবা ৱেতলেন্দ অনি রামসর সাইৎ ওইনা শকখঙখিবদসু ঐহাক্না নুংঙাইবা পোকই। ভারত্তা হৌজিক হেক্তর মিলিয়ন ১ হেন্না কোল্লিবা রামসর সাইৎ ৪৯ লৈরে। দিগ্রেদেদ লেন্দ অমুক হন্না রিস্তোর তৌবা হায়বা অসিনা ঐখোয়গী মপুং ওইনা মীৎয়েং চংলিবা লমশিং ওইরি। ২০১৫দগী হৌদুনা ঐখোয়না হেক্তর মিলিয়ন ১১.৫ হেন্না রিস্তোর তৌখ্রে। ঐখোয়না বোন চেলেঞ্জকী মখাদা লেন্দ দিগ্রেদেসন ন্যুত্রেলিতীগী নেস্নেল কম্মিৎমেন্ত ফংনবা লম্বীদা চংশিল্লি। য়ু.এন.এফ. সি.সি.সি.গী মখাদা ঐখোয়গী পান্দম পুম্নমক থুংহনবা ঙমগনি হায়না ঐখোয়না চেৎনা থাজবা থম্মি। ঐখোয়না গ্লাসগোদা পাঙথোকখিআ সি.ও.পি.-২৬ মনুংদা ঐখোয়গী পান্দমশিংসু ফোঙদোকখি।
মরুপশিং, ক্লাইমেৎ জস্তিসকী খুত্থাংদা খক্তা এনভাইরনমেন্ত সস্তেনেবিলিতী ফংবা ঙমগনি হায়না ঐহাক্না চেৎবা থাজৈ, অমসুং নখোয় পুম্নমক্না য়ারক্কনি হায়নসু থাজৈ। মথংগী চহি কুনগা মঙা অসিদা ভারতকী মীয়ামগী মথৌ তাবা ইনর্জী অসিসু শরুক অনি হেনগৎলক্লবা য়াই। ইনর্জী অসি ফংহনদবা হায়বা অসিনা পুন্সি মিলিয়ন কয়া মাংহনবগা পাঙখক ওই। মাইপাক্না লৌখৎপা ক্লাইমেৎ এক্সন্দা ফাইনান্স মরাং কাইনা তৌবসু মথৌ তাই। মসিগীদমক চাউখৎলবা লৈবাকশিংনা ফাইনান্স অমসুং তেক্নোলোজী ত্রান্সফর তৌবগী মখোয়গী ফিরেপশিং অদু থুংহনবা মথৌ তাই।
মরুপশিং, সস্তেনেবিলিতীনা মালেম পুম্বগী ওইবা কো-ওর্গদিনেতেদ এক্সন মথৌ তাই। ঐখোয়গী খোঙথাংশিং অসি অমনা অমগী মখা পোল্লি হায়বা খঙবা ঙম্লে। ইন্তর্নেস্নেল সোলর এলাইন্সকী খুত্থাংদা, ঐখোয়গী পান্দম “ৱান সন, ৱান ৱর্ল্দ, ৱান গ্রীদ” হায়বা অসিনা ওইরি। ঐখোয়না মতম চুপ্পা মফম খুদিংমক্তা ৱর্ল্দ-ৱাইস গ্রীদ অমদগী ক্লিন ইনর্জী ফংহন্নবা মাইকৈদা থবকশিং পাইখৎপা তাই। মসি ভারতকী ভেল্যুশিংবু মশক তাক্লিবা “হোল ওফ দি ৱর্ল্দ” এপ্রোচ অদুনি।
মরুপশিং, দি কোলিজন ফোর দিজাস্তর রেসিলিএন্ত ইনফ্রাস্ত্রকচর (সি.দি.আর.আই.)না তোয়না মহৌশাগী খুদোংথিবশিং থোক্কনবা মফমশিংদা মপাঙ্গল কনবা ইনফ্রাস্ত্রকচর শেমগৎনবা পান্দম থম্মি। সি.ও.পি.-২৬ পাঙথোক্লিঙৈ মনুংদা ঐখোয়না “ইনফ্রাস্ত্রকচর ফোর রেসিলিএন্ত আইলেন্দ স্তেৎস” কৌবা ইনিসিএতিব অমসু হৌদোকখি। চাউখৎলক্লিবা ঈথৎ ওইবা লৈবাকশিং অসি খ্বাইদগী খুদোংথীনীংঙাই ওই অমসুং মরম অসিনা অথুবদা ঙাকশেল মথৌ তাই।
মরুপশিং, মসিগী খোঙথাং অনি অসিদা ঐখোয়না এল.আই.এফ.ই. – লাইফস্তাইল ফোর এনভাইরনমেন্ত হৌজিক হাপচিনখ্রে। এল.আই.এফ.ই. অসি ঐখোয়গী গৃহ ফগৎহন্নবা লাইফস্তাইল শেম্বা অদুনি। এল.আই.এফ.ই. অসি সস্তেনেবল লাইফস্তাইল থৌগৎলিবা মালেমদা লৈরিবা ৱাখল মান্নবা কাংলুপশুংগী ওইবা কোলিজন অমনি। ঐহাক্না মখোয়বু ৩পি – প্রো প্লেনেৎ পিপল হায়না কৌই। প্রো প্লানেৎ পিপল (৩-পি)গী গ্লোবেল মুফমেন্ত অসি এল.আই.এফ.ই.গী কোলিজন অমনি। মসিগী গ্লোবেল কোলিজন অহুম অসিনা মালেম পুম্বগী ওইনা ফগৎহন্নবা ঐখোয়গী অকোইবগী ওইবা খোঙথাংশিং অসিগী ত্রিনিতী ওইরগনি।
মরুপশিং, ঐখোয়গী চৎনবী অমসুং নাৎ অসি ঐখোয়না ইথিল লৌনবগী হৌরকফমশিং ওইরি। ২০২১দা ঐহাক্না মীয়ামগী অমদি গৃহগী হকশেল অসি করম্নবা অমগা-অমগী মরক্তা মরী লৈনবগে হায়বগী মতাংদা ফোঙদোকচখ্রে। ভারত মচাশিংনা মহৌশাগা লোয়ননা মতম চুপ্পদা পুন্না হিংমিন্নদুনা লাক্লি। ঐখোয়গী নাৎ, নাৎকী ওইবা থৌরমশিং, নোংমগী থবক-থৌরমশিং অমসুং লৌরোকপগী কুহ্মৈ কয়া অসিনা মহৌশাগা অচেৎপা মরী অমা লৈ হায়না আক্লি। রিদ্যুস, রিয়ুজ, রিসাইকল, রিকবর, রি-দিজাইন অমসুং রি-মেন্যুফেকচর অসিনা ভারতকী কলচরেল ইথোসকী শরুক অমা ওইদুনা লাক্লি। ভারতনা ক্লাইমেৎ রিজিলিএন্ত পোলিসীশিং অমসুং প্রেক্তিসশিংগীদমক মতম চুপ্পদা তৌদুনা লাকপা অসিগুম্না মখা তানা তৌখিগনি।
ৱাহৈশিং অসিগা লোয়ননা, অমসুং শেংলবা ৱাশক্কা লোয়ননা ঐহাক্না তি.ই.আর.আই. অমসুং সম্মিত অসিদা মালেম শিনবা থুংবদগী শরুক য়ারিবা পুম্নমক্তা য়াইফ-মঙ্গোল পীজরি।
থাগৎচরি!
হন্না-হন্না থাগৎচরি!


text:
খুৎ-শা হৈবগী শিল
মৈহৌরোলগী মফমদুদা লৈরক্লবা মীশিংগী মরক্তা মতং মতং চৎনরক্লবা খুৎশা হৈবগী শিল
অরিবা মতমগী খুৎশা লৈবগী শিলগী ফিভমশিং:
খুৎশা লৈবগী শিলশিংশিং অৱাং নোংপোক ভারতকী মীশংগী পুন্সি মরেলশিংগা য়াম্না মরি লৈনরম্মী। মখোয়গী চাউখৎ থৌরাংগী থবক কয়া লৈত্রবসু মখোয় মথন্তা হিংজনবা থাদোকপা য়াদ্রবা শিনফম কয়া লৈরম্মী।ইমুংদুদা লৈরিবা মীশিংনা মখোয়গী হিংনবগী চংদবা য়াদ্রবা পোৎলম কয়া শারম্মী। সমুংদুদা দরকার ওইবা পোৎ খুদিংমক ইমুংগী অহল-নহাশিংনা শাবা ঙমদ্রবদি মীয়ামদগী ইন্থোকপা নৎত্রগা তোখায় তাহনবগী চৎনবী লৈরম্মী। য়াম্না শাংনা হায়দ্রসু ইমুং অদুগী মপুং ফারবা মী খুদিংমক্না খুৎশা হৈবগী শিনফমসিদা হৈনরম্মী।
মহৌশাগী মীশিংনা খুৎশা হৈবগী শিলশিংসি য়ামদ্রবদা মরম অনিদা শীজিন্নরম্মী মখোয়শিংদুদি- নুপাগীনা লী অমসুং ৱাগী শিনফম অদুগা নুপীগীনা খ্বাংগী ফি শাবগী শিনফম অসিদসু নৎত্তনা সনা-লুপাগী খুৎশা হৈবগী শিনফম তৌরম্মী।
লী অমসুং ৱাগী খুৎশা হৈবগী শিনফমশিংদগী পুথোকপা পোৎশিংগী মনুংদা য়েনদাই অহোবা, য়াংকোক, ফৌরা, মখল-মকাগী ফক্লাংদা য়ানবা পোৎশিং, ফক, থুমোক মখুম, শা তান্নবা খুলিাইশিং, থৌরি, য়েনকোক, চাক অমসুং য়েঞ্ছাং ওৎনবা খাবৈ পুম্নমকশিং নুপানা শাবনি।
নুপশিংগী নুমিৎ খুদিংগীশীজিন্নবা ফিরোল হরাও-কুহ্মৈদা শীজিন্নবা ফিরোল কয়াসু শারম্মী। মরক মরক্তা শীজিন্নবা ফিরোল কয়াসু শারম্মী। মশিং থিঙমদ্রবা ফিরোল কয়া, মখল কয়াগী হরাল-কুহ্মৈদা নুপা অমসুং নুপীশিংনা শীজিন্নবনবা ফিরোল কয়াসু নুপীশিংনা শারম্মী।মপুং ফারবা নুপা অমসুং নুপীশিংগী খুৎ-শা হৈবগী জ্ঞানশিংসি উবদা মীশিংনা অঙকপা ফাওগনি।
নুপা অমসুং নুপীশিংনা মপুং ফানা চাউরবা মতমদা, খাংচিয়ু অমসুং কাইলিয়ু হায়না খঙনবা মহৈ-তম্ফমশিংদা খুৎশা হৈবগী শিল, অতোপ্পা মহৈ অমদি সমাজগী চনিবী কয়া তম্নবা থারম্মী। হায়রিবা মফমশিংসিদা নুপামচা অমসুং নুপীমচাশিংগী লৈফমসু পীরম্মী।
হৌজিক মতমগী খুশিা হৈবগী শিল:
মমাংঙৈদা মীপুম খুদিংমক্না খুৎশা হৈবগী থবক তৌরম্বদু হৌজিক মদমদদি তৌদ্রে। খুৎশা হৈবগী শিনফমসি মমাংঙৈগী মতমদদি দরকার ওইবা পোৎশিংগী শিনফম ওইরম্বদু হৌজিক্কী মতমদদি শেল-থুমগী ফিবম ফগনিবা শিনফম ওইরক্লে।অদুগা শিনফমসি হৌজিক্কী মতমদদি শিনফমসিবু পামজবা অমদি হৈরবা মীওস খরদনা তৌরে।
অদুগা হৌজিক্তি নুমিৎ খুদিংগী শীজিন্নবা পোৎলমশিং, শাবদা নত্তনা য়াম্না শেংলবা অমসুং ফজরবা মমল য়াম্লবা অকে-অমৌগী পোলিমশিং শারম্মী।
অদুগা হৌজিক্তি নুমিৎ খুদিংগী শীজিন্নবা পোৎলমশিং, শাবদা নত্তনা য়াম্না শেংলবা অমসুং ফজরবা মমল য়াম্লবা অকে অমৌগী পোৎলমশিং শারম্মী।
চাউখলিবা ইমুং মনুংগী মীশিংনা শীজিন্নবা খুৎশা হৈবগী পোৎলম করা মখোয়না পোৎকী মগুণ অমসুং অচৌ-অপিককী মতুংইন্না লেপ্পা মমলগা লোয়ননা মকাদা পীজরি।
- লীগী শোফা শেত (লুপা ৩০,০০০/-দগী লুপা ৫০,০০০/- ফাওবা)
- লীগী ফক নৎত্রগা কারপেৎ (লুপা ৫,০০০/-দগী লুপা ৪০,০০০/- ফাওবা )
- লীগী টুপী (লুপা ১,৫০০/-দগী লুপা ৫,০০০/- ফাওবা)
- লীগী শুটকেস (লুপা ৫,০০০/-দগী লুপা ১০,০০০/- ফাওবা)
- লীগী চৌক্রি (লুপা ২,০০০/-দগী লুপা ৩,০০০/- ফাওবা)
- লীগী অশাংবা থুমোক (লুপা ১,৫০০/-দগী লুপা ২,০০০/- ফাওবা)
- লীগী য়েন্দাস থুমোক (লুপা ৭০০/-দগী লুপা ১,০০০/- ফাওবা)
- নুপী লীগী খাও (লুপা ৭০০/-দগী লুপা ১,০০০/- ফাওবা)
- লীগী পোৎলম হাপ্নবা থুমোক (লুপা ১,০০০/-দগী লুপা ১,৫০০/- ফাওবা)
- লীগী যুপীগী বেল্ট (লুপা ৩০০/-দগী লুপা ৪০০/- ফাওবা)
- লীগী য়াংকোক (লুপা ৫০০/-দগী লুপা ৭০০/- ফাওবা)
- পোৎ ফৌনবা অচৌবা লীগী ফৌরা পুখম (লুপা ১,০০০/-দগী লুপা ১,৪০০/- ফাওবা)
- লীগী লৈ হাপ্নবা পাত্র (লুপা ১,০০০/-দগী লুপা ১,৫০০/- ফাওবা)
- ৱাগী কপ (লুপা ১০/-দগী লুপা ৩০/- ফাওবা)
- ৱাগী বাঁশি (লুপা ৩০/-দগী লুপা ৫০/- ফাওবা)
- য়ু শুম্নবা ৱাগী প্রাত্র (লুপা ১০০/-)
- ৱাগী নঙ্গলদা পুবা সম (লুপা ১০০/-)
মথক্তা পীরিবা পোৎশিংসি ৱানা অহোংবা মমলদা শাবনি।
মখাদা পীরিবা ফিগী পোৎশিংসি নুপীশিংনা খুৎশা লৈবগী শিনফম্না নুপা অমসুং অহল অমদি থৌদোক কয়াদা শীজিন্নবা মখোয়গী পোৎকী মগুরগী মতুংইন্না হৌজিক হৌজিক্কী লেপ্পা মমলগী মতুংইন্না পীজরি।
- নুপাগী হাল্ফ জেকেট (লুপা ২,০০০/-দগী লুপা ৩,০০০/- ফাওবা)
- নুপীগী মখল কয়াগী ফনেক (লুপা ২,০০০/-দগী লুপা ১০,০০০/- ফাওবা)
- নুপাগী মখল কয়াগী ইন্নফি (লুপা ৩,০০০/-দগী লুপা ৫,০০০/- ফাওবা)
- শমুদ্রগী মালা মরুনা শাবা লিক (লুপা ২০০/-দগী লুপা ৫,০০০/- ফাওবা)
- ঙক্কী টাই (লুপা ৫০০/-দগী লুপা ১,০০০/- ফাওবা)
- নুপীগী জগোয় শাবদা লীৎপা ফুরিৎ (লুপা ১৫,০০০/-)
মথক্কীদা নত্তনা মখাদা উনা শাবা খুৎশা হৈবগী পোৎলমশিং পীজরি।
- নুপাগী টুপী (লুপা ৫০০/-দগী লুপা ১,৫০০/- ফাওবা)
- লেগ প্লেত (মখোং য়াওবা পুখম) (লুপা ৫০০/-দগী লুপা ৫,০০০/- ফাওবা)
- মখোং য়াওদবা পুখম (লুপা ২০০/-দগী লুপা ৫০০/- ফাওবা)
- য়েঞ্ছাং হাপ্নবা পাত্র (লুপা ২০০/-দগী লুপা ৫০০/- ফাওবা)
- চেং পুনাবা পাত্র (লুপা ৩০০/-দগী লুপা ৫০০/- ফাওবা)
- গম্লা (লুপা ২০০/-দগী লুপা ৫০০/- ফাওবা)
- কেন্দল (লুপা ২০০/-দগী লুপা ৫০০/- ফাওবা)
- চৈশু (লুপা ২০০/-দগী লুপা ৫০০/- ফাওবা)
- খ্বাঙ্গী ফি শানানাবা সেট (লুপা ১০০০/-দগী লুপা ২০০০/- ফাওবা)
মথক্তা পীরিবা পোৎলমশিং অসিদি মশিং থিঙমদনা লৈরিবা পোৎলমশিংগী মনুংদা খুদম খরতনি। পোৎলমশিং অসি অয়াম্বনা য়ুমদা শাবা ঙাক্তনি। মখোয়শিং অসি থবক ফংদবা মীওই খুদিংমক্না অমসুং য়ুমথোং খুদিংদা অহিং নুংথিল খায়দনা মীশিং অসি কালা মখল অসিদা অমসুং শেল তানবগী লম্বীদা নিংথিনা তাকপি তম্বীরবা ঙাক্তনি হায়বদু উৎলদুনা থবক শুবা য়াই। হেন্দিক্রাফ্ট হায়না খঙনরিবা অসি হৌজিক্কী ওইনা লী, ৱা, উ, শামতু অমসুং লশিংদা মায় ওনশিন্দুনতা লৈরে। মসি প্লাসতিক, য়োৎ এলুমিনিয়ম নুঙ চে অসিনচিংবদসু পাকথোক চাউথোকহনবা য়াই।
মথক্কী ফিভম অসিদা থবক্কী মতাংদা গভর্ণমেন্টগী থৌরাং য়াৎলিবশিংনা মীশিংদা মরুওইনা থবক ফংদ্রিবা নহাশিংবু নিংথিনা ৱাখল তাহন্দুনা খুৎ-শাগী মেল শিনবা, মচাকশিংগী সব-সিদি অমসুং সোফ্ট লোন পীদুনা খুৎ-শাগী মরমদা তাকপী তম্বীবগী মফমশিং হাংনবা ৱাখল য়াম্না থাদবা য়াই। অসিগুম্বা হৌদোকপা অসিনা লেপ্তনা হেনগৎলক্লিবা থবক ফংদবগী ৱাফম অসি কোকহনবদা অমসুং মীয়ামগী শেল থুমগী থাক ফগৎহনবদা মতম শাংনা চৎকদবা লম্বী ওইগনি।


text:
কল্চর মন্ত্রালয়
কলচর মন্ত্রালয়না ২০২০গী জুন ১৯দগী ২১ ফাওবা নমস্তে যোগ কেম্পেন অমা শিন্দুনা মালেমগী যোগগী নুমিৎ ২০২০ পাংথোক্লি
শ্রী প্রহলাদ সিংহ পতেলনা মীপুম খুদিংমক্না #১০মিলিয়নসুর্য়নমস্কার অমসুং #নমস্তে যোগ শিজিন্নদুনা মালেমগী যোগগী নুমিৎ ২০২০দা সুর্য় নমস্কারদা মহাক্কা পুন্না শরুক য়ামিন্ননবা হায়খ্রে
Posted On:
20 JUN 2020 1:50PM by PIB Imphal
কলচর অমসুং তুরিজমগী কেন্দ্রগী মন্ত্রী (ইন্দিপেন্দেন্ত চার্জ) শ্রী প্রহলাদ সিংহ পতেলনা মালেমগী যোগগী নুমিৎকী থৌরম (জুন ২১, ২০২০)দা মহাক্না পুরানা কিলাদা সুর্য় নমস্কার পাংথোক্কনি হায়না ফোঙদোকখ্রে অমসুং মীপুম খুদিংমক্না মখোয়গী ময়ুম ময়ুমদগী মহাক্না সুর্য় নমস্কার পাংথোকপদা শরুক য়ানবা হায়খ্রে। শ্রী প্রহলাদ সিংহ হায়খ্রে মদুদি প্রধান মন্ত্রী নরেন্দ্র মোদীনা যোগগী নুমিৎ অসি মালেমদা খুদোল তমখিবনি অমসুং ঐখোয়না নুমিৎ খুদিংগী যোগ তৌগদবনি।
শ্রী পতেলনা সোসিএল মেদিয়াদা ভিদিও মেসেজ অমা থাগৎখি অমসুং মীপুম খুদিংমক্না #১০মিলিয়নসুর্য়নমস্কার অমসুং #নমস্তে যোগ শিজিন্নদুনা মখোয়গী সুর্য় নমস্কার ভিদিও সোসিএল মেদিয়া প্লেৎফোর্মশিংদা থাগৎতুনা মসিনা লৈমিন্নরিবা প্রজাশিংদা হকশেলগী এৱেয়র্নেস অমা শাগৎতুনা মীয়ামগী ইহৌ অমা ওইহন্নবা হায়খ্রে। কলচর মন্ত্রীগী মেসেজ অসি সোসিএল মেদিয়াদা পাউখুম মশিং য়াম্না ফঙখ্রে। চাওরাক্না মীওই মিলিয়ন ১০ মুক্না মালেমগী যোগগী নুমিৎ ২০২০দা সুর্য় নমস্কার পাংথোকপদা মহাক্কী মতুং ইল্লকনি হায়না মহাক্না থাজবা থম্মি।
কলচরগী মন্ত্রালয়না যোগ অসি মীপুম খুদিংমক্কী পুন্সিগী তঙাই ফদ্রবা শরুক অমা ওইহনবগী পান্দম ফঙনবা ২০২০গী জুন ১৯দগী ২১ ফাওবা নমস্তে যোগ কেম্পেন অমগা শিন্দুনা মালেমগী যোগগী নুমিৎ ২০২০ পাঙথোক্লি।
*****
(Release ID: 1632938)
Visitor Counter : 100
Read this release in:
Punjabi
,
English
,
Urdu
,
Hindi
,
Marathi
,
Bengali
,
Gujarati
,
Odia
,
Tamil
,
Telugu
,
Kannada
,
Malayalam